Alliance with Congress to oust BJP, In Unison with CPI, says Kodiyeri Balakrishnan: ബി ജെ പിക്കാരൻ ജീവിച്ചിരുന്നാലല്ലേ അയാൾക്ക് നാളെ കമ്മ്യൂണിസ്റ്റുകാരനാകാൻ കഴിയൂ: കോടിയേരി ബാലകൃഷ്ണൻ\nമറ്റ് പാർട്ടിയിലുളളവർ ജീവിച്ചിരുന്നാലല്ലേ അവർക്ക് പിന്നീട് കമ്മ്യൂണിസ്റ്റ് പാർട്ടിയിൽ ചേരാൻ കഴിയുകയുള്ളൂ. അതു കൊണ്ട് തന്നെ ഞങ്ങളാരുടെയും ജീവനെടുക്കാൻ ആഗ്രഹിക്കുന്നില്ല. സി പി എം പൊളിറ്റ് ബ്യൂറോ അംഗവും സംസ്ഥാന സെക്രട്ടറിയുമായ കോടിയേരി ബാലകൃഷ്ണനുമായുളള അഭിമുഖം\nJune 23, 2018 3:14:21 pm\nചെങ്ങന്നൂർ ഉപതിരഞ്ഞെടുപ്പ് ഫലം – ഇരുപതിനായിരം വോട്ടിന്റെ വൻ ജയം, ആ മണ്ഡലത്തിലെ തന്നെ ഏറ്റവും വലിയ ഭൂരിപക്ഷം. ഇത്തരത്തിലൊരു വൻ വിജയം പ്രതീക്ഷിച്ചിരുന്നോ?\nചെങ്ങന്നൂരിലെ കാറ്റ് ഇടതുപക്ഷത്തിന് അനുകൂലമായിരുന്നുവെന്നത് വ്യക്തമായിരുന്നു. രാഷ്ട്രീയമായും സംഘടനാപരമായും ഇടതുപക്ഷത്തിന്റെ വിജയമാണ്. ഒരു സ്ഥാനാർത്ഥിക്കും ഇത്രയും വലിയ ഭൂരിപക്ഷത്തിൽ ജയിക്കാനായിട്ടില്ലെന്നതു കൊണ്ട് തന്നെ ഇതൊരു ചരിത്ര വിജയവും കൂടിയാണ്.\nഇത് സ്ഥാനാർത്ഥിായ സജി ചെറിയാന്റെ വിജയമാണോ അതോ സര്‍ക്കാരിനെക്കുറിച്ചുള്ള ജനങ്ങളുടെ വിലയിരുത്തലാണോ?\nഎൽ ഡി എഫിന്റെ മതേതര നിലപാടുകൾക്കും സർക്കാരിന്റെ നയങ്ങൾക്കും അനുകൂലമായ വിധിയെഴുത്തായിരുന്നു ചെങ്ങന്നൂരിലേത്. സ്ഥാനാർത്ഥി പ്രധാന ഘടകമാണ്. പക്ഷേ രാഷ്ട്രീയം, അതാണ് അതിലും പ്രധാനം. ഞങ്ങളുടെ പാർട്ടിക്കാരനായിരുന്ന (നിര്യാതനായ) മുൻ എം എൽ എ കെ കെ രാമചന്ദ്രൻ നായരുടെ പ്രവർത്തനങ്ങൾക്കുളള അംഗീകാരം കൂടെയാണിത്. അദ്ദേഹം മണ്ഡത്തിൽ നന്നായി പ്രവർത്തിച്ചിരുന്നു. അടുത്ത മൂന്ന് വർഷം എൽ ഡി എഫ് ആയിരിക്കും അധികാരത്തിലെന്ന് ജനങ്ങൾക്ക് അറിയാം. രാമചന്ദ്രൻ നായർ തുടങ്ങി വച്ച കാര്യങ്ങൾ സജി ചെറിയാൻ പൂർത്തിയാക്കുമെന്ന ആത്മവിശ്വാസം ജനങ്ങൾക്കുണ്ടായിരുന്നു.\nചെങ്ങന്നൂരിലെ വിധിയെഴുത്ത് 2019ലേക്കുള്ള സൂചനയായി പാർട്ടി കരുതുന്നുണ്ടോ?\nഎല്ലാ തെരഞ്ഞെടുപ്പുകളേയും ഒരു വലിയ അളവ് വരെ നിര്‍ണ്ണയിക്കുന്നത് ആ സമയത്തെ രാഷ്ട്രീയ സംഭവവികാസങ്ങളാണ്. എൽ ഡി എഫ് അധികാരത്തിൽ വന്ന ശേഷം നടന്ന തിരഞ്ഞെടുപ്പുകളിലെല്ലാം പാർട്ടിയുടെ വോട്ട് വിഹിതം വർധിക്കുകയാണ് ചെയ്തത്. ആ ട്രെൻഡിന്റെ തുടർച്ചയാണ് ചെങ്ങന്നൂരിൽ കണ്ടത്. വരുന്ന മാസങ്ങളിൽ ഈ ട്രെൻഡ് കൂടുതൽ ശക്തിപ്പെടും. കേരളത്തിൽ എൽ ഡി എഫിന് അനുകൂലമായ മാറ്റമാണ് ഉണ്ടാകുന്നത് എന്ന് വ്യക്തമാണ്.\nചെങ്ങന്നൂർ ഉപതിരഞ്ഞെടുപ്പിന് ശേഷം കോൺഗ്രസിലെ ഗ്രൂപ്പിസം മൂർച്ഛിച്ചു. യു ഡി എഫിനുളളിലും പ്രശ്നങ്ങളുണ്ട്. വലിയൊരു പരാജയത്തെയാണ് അവർ നേരിടുന്നത്. കോൺഗ്രസിന് ആത്മവിശ്വാസം നഷ്ടമായി. സംസ്ഥാനത്തെ കോൺഗ്രസിലെ ഗ്രൂപ്പിസത്തിന് കാരണം ആശയപരമോ രാഷ്ട്രീയപരമോ ആയ ഭിന്നതകളല്ല. മറിച്ച് പാർട്ടിക്കുള്ളിലെ അധികാരത്തിന്റെയും അതിജീവനത്തിന്റെയും പേരിലുളള കാര്യങ്ങളാണ്. ആശയപരമായ സംവാദങ്ങളൊന്നും തന്നെ നടക്കുന്നില്ല കോൺഗ്രസിനുളളിൽ. ജനാധിപത്യപരമായ ചർച്ചകളുമില്ല. കോൺഗ്രസിനുളളിലെ പ്രശ്നങ്ങൾ 2019ൽ എൽ ഡി എഫിന് ഗുണകരമായി മാറുകയും ചെയ്യും.\nചെങ്ങന്നൂരിൽ ബി ജെ പി ക്ക് ഏഴായിരം വോട്ട് നഷ്ടമായെങ്കിലും 35,000 വോട്ട് ലഭിച്ചിട്ടുണ്ട്. അതും ബി ഡി ജെ എസ് പിന്തുണ ഇല്ലാതെ തന്നെ. ബി ജെ പിയെ ശക്തിയുളള എതിരാളിയായി കാണുന്നുണ്ടോ സി പി എം?\nദീർഘകാലമായി ആർ എസ് എസിന് അടിത്തറയുള്ള ഒരിടമാണ് ചെങ്ങന്നൂര്. 1991ലും 1996 ലും ബി ജെ പിക്ക് 16,000 വോട്ട് ലഭിച്ചിരുന്നു. പിന്നീട് നടന്ന തിരഞ്ഞെടുപ്പുകളിൽ അവരുടെ വോട്ട് കോൺഗ്രസിന് പോയി. പിന്നീട് 2016ലാണ് ബി ഡി ജെ എസ്സിന്റെ സഹായത്തോടെ ബി ജെപി അവരുടെ വോട്ടുകൾ സമാഹരിക്കുന്നത്. അവരുടെ ശക്തി മുഴുവനെടുത്ത് ആ സീറ്റ് ജയിക്കാനായി അവര് ശ്രമം നടത്തി. ബി ജെ പിയ്ക്ക് അങ്ങനെയൊരു അടിത്തറ ഉണ്ടെന്ന് മനസ്സിലാക്കി തന്നെയാണ് ഞങ്ങൾ പ്രവർത്തിച്ചത്. മധ്യതിരുവിതാംകൂറിലെ ചെങ്ങന്നൂർ ബി ജെ പിക്ക് സ്വാധീനമുളള മണ്ഡലമാണ്, അവിടെ അവർ നേട്ടമുണ്ടാക്കുമെന്ന് കരുതിയിരുന്നു. പക്ഷേ നേട്ടം ഉണ്ടാക്കിയില്ല എന്ന് മാത്രമല്ല അവര് തിരിച്ചടി നേരിടുകയും ചെയ്തു.\nപക്ഷേ, ബി ജെപിയുടെ ‘കോര് വോട്ടുകള്’ അവർക്ക് തന്നെയാണല്ലോ കിട്ടിയിരിക്കുന്നത്?\nഅത് ശരിയാണ്, പക്ഷേ അവർക്ക് അതിൽ നിന്നും മുന്നോട്ട് പോകാന് സാധിച്ചിട്ടില്ല. ഒരു സുപ്രഭാതത്തില് ചെങ്ങന്നൂര് വന്നിറങ്ങിയവരല്ല അവര്. ഒരു ‘സ്ലീപ്പിങ് ഗ്രൂപ്പായി’ അവര് എന്നും അവിടെയുണ്ടായിരുന്നു. മുൻകാലങ്ങളിൽ ആർ എസ് എസ്സുകാർ ഞങ്ങളെ എതിർക്കാൻ കോൺഗ്രിന് വോട്ട് ചെയ്യുമായിരുന്നു. സി പി എമ്മിനെ തോൽപ്പിക്കാനാണ് അവർ കോൺഗ്രസിന് വോട്ട് ചെയ്തിരുന്നത്. പക്ഷേ, കഴിഞ്ഞ രണ്ട് തിരഞ്ഞെടുപ്പുകളിലായി അത് സംഭവിച്ചില്ല. അവരുടെ വോട്ട് വിഹിതം കുറഞ്ഞു. അവരുടെ മുൻതൂക്കം തടയാൻ ഞങ്ങൾക്ക് സാധിച്ചു. അഞ്ച് വർഷം കോൺഗ്രസ് ഭരിച്ച കർണാടകത്തിൽ ബി ജെ പിയ്ക്ക് അവരുടെ സീറ്റ് ഇരട്ടിയാക്കാന് കഴിഞ്ഞു. അഞ്ച് വർഷം ഭരണത്തിലിരിന്നിട്ടും കോൺഗ്രസിന് ബി ജെ പിയുടെ വളർച്ച തടയാനായില്ല. പക്ഷേ, രണ്ട് വർഷം കൊണ്ട് ബി ജെപിയുടെ വളർച്ച തടയാൻ ഞങ്ങൾക്കായിട്ടുണ്ട്. ഉപതിരഞ്ഞെടുപ്പ് നടന്ന വേങ്ങരയിലും ചെങ്ങന്നൂരിലും ബി ജെപിയുടെ വോട്ട് കുറഞ്ഞു. അത് അർത്ഥമാക്കുന്നത് കേരളത്തിൽ ബി ജെ പിയുടെ വളർച്ച തടയാൻ കോൺഗ്രസിനാകില്ല, സി പി എമ്മിന് മാത്രമേ സാധിക്കുകയുളളൂവെന്നാണ്. കേരളത്തിലെ മതേതര വോട്ടർമാരും മത ന്യൂനപക്ഷങ്ങൾക്കും ഇക്കാര്യം അറിയാം. ഇത് ലോകസഭാ തിരഞ്ഞെടുപ്പിൽ പ്രതിഫലിക്കും.\nകേരളത്തിൽ ഒരു ത്രികോണ മത്സരം സൃഷ്ടിച്ച്, സി പി എം വിരുദ്ധ വോട്ടുകൾ ഭിന്നിക്കുക വഴി നേട്ടം കൊയ്യുകയെന്നതാണ് സി പി എമ്മിന്റെ തന്ത്രമെന്നാണ് രാഷ്ട്രീയ നിരീക്ഷകർ പറയുന്നത്. 2016ലെ തിരഞ്ഞെടുപ്പിൽ ബി ജെ പി രണ്ടാം സ്ഥാനത്ത് എത്തിയ ഏഴ് സീറ്റുകളിൽ വിജയിച്ചത് എൽ ഡിഎഫാണ്. അതാണോ തിരഞ്ഞെടുപ്പ് തന്ത്രം?\nഎല്ലാക്കാലത്തും ബി ജെപിയിലേയ്ക്ക് വോട്ട് ഒഴുകുന്നത് കോൺഗ്രസിൽ നിന്നാണ്. അത് നമുക്ക് ദേശീയ തലത്തിൽ തന്നെ കാണാവുന്നതാണ്. ബി ജെ പിയുടെ 112 എം പിമാർ മുൻ കോൺഗ്രസുകാരാണ്. അതായത് കോൺഗ്രസ് നേതാക്കൾ ബി ജെ പിയിലേയ്ക്ക് ഒന്നിച്ച് പോകുന്നു എന്നാണ്. കേരളത്തിൽ കോൺഗ്രസ് നേതാക്കൾ ബി ജെപിയിലേയ്ക്ക് പോയിട്ടില്ലെങ്കിലും കോൺഗ്രസ് അണികളിലൊരു നല്ല വിഭാഗം ബി ജെ പിക്കൊപ്പം പോയി. ബി ജെപിക്ക് എല്ലാക്കാലത്തും എട്ട് മുതൽ പത്ത് ശതമാനം വരെ വോട്ട് കേരളത്തിൽ കിട്ടുമായിരുന്നു. 2016ൽ ബി ഡി ജെ എസ്സിന്റെ പിന്തുണയോടെ മത്സരിച്ചപ്പോൾ ബി ജെ പിയുടെ വോട്ട് വിഹിതം 15 ശതമാനമായി ഉയർന്നു.\n1991 ൽ ഒരു വർഷം മുമ്പ് ലോകസഭാ തിരഞ്ഞെടുപ്പിന് ഒപ്പം നിയമസഭാ തിരഞ്ഞെടുപ്പും നടത്താൻ ഞങ്ങൾ തീരുമാനിച്ചു. (അന്ന് നായനാർ സർക്കാരായിരുന്നു അധികാരത്തിൽ). ജയിക്കുമെന്ന് ഉറപ്പുണ്ടായിരുന്നു. അന്ന് വടകര ലോകസഭ സീറ്റിലും ബേപ്പൂർ നിയമസഭാ സീറ്റിലും കോൺഗ്രസും ബി ജെപിയും തമ്മിൽ പരസ്യ ധാരണ ഉണ്ടാക്കി. ആ രണ്ടിടത്തും അവര് തോറ്റുവെങ്കിലും മറ്റ് പല മണ്ഡലങ്ങളിലും രഹസ്യ ധാരണയും ഉണ്ടാക്കിയിരുന്നു അവർ. ആളുകള്‍ക്ക് അതറിയില്ലായിരുന്നു എന്നത് കൊണ്ട് ഞങ്ങള് പരാജയം നേരിട്ടു. രാജീവ് ഗാന്ധി വധത്തോടെ തുറന്നു വന്ന ഒരു സാധ്യത കോൺഗ്രസിന് കൂടുതല് ആത്മവിശ്വാസം നല്‍കുകയും ബി ജെ പിയുമായുള്ള ധാരണ അവര് ലംഘിക്കുകയും ചെയ്തു. അല്ലെങ്കിൽ അന്ന് തന്നെ കോണ്‍ഗ്രസ് സഹായത്തോടെ തിരുവനന്തപുരം, മഞ്ചേശ്വരം എന്നിവിടങ്ങളിൽ നിന്നും ബി ജെ പിക്ക് രണ്ട് എം എൽ എ മാരെ കിട്ടുമായിരുന്നു. നിരവധി തവണ ബി ജെപിയും കോൺഗ്രസും വോട്ട് കച്ചവടം നടത്തിയിരുന്നു. ഇപ്പോൾ ബി ജെപി കേന്ദ്രത്തിൽ അധികാരത്തിലുണ്ടെന്നതിനാൽ സ്ഥിതി വ്യത്യസ്തമാണ്. അവർ അവരുടെ ശക്തി തെളിയിക്കാൻ ശ്രമിക്കുന്നു. ഒരു കാലത്ത് കോൺഗ്രസ് മാത്രമായിരുന്നു സി പി എമ്മിന്റെ എതിരാളികൾ. പിന്നീട് മുസ്‌ലിം ലീഗും കേരളാ കോൺഗ്രസും യു ഡി എഫിലേയ്ക്ക് വന്നു. ഇന്ന് യു ഡി എഫിനൊപ്പം ബി ജെപിയെയും നേരിടേണ്ടി വരുന്നു. രണ്ട് ശക്തികളെയും ഒരേ സമയം നേരിടുകയെന്നതാണ് എൽ ഡി എഫിന് മുന്നിലുളള വെല്ലുവിളി. ആ വെല്ലുവിളി ഞങ്ങൾ ഏറ്റെടുക്കുന്നു.\nഭാവിയിൽ യു ഡി എഫിനെ മറികടന്ന് ബി ജെ പി നിങ്ങളുടെ പ്രധാന എതിരാളിയായി മാറുമോ?\nഞാൻ അങ്ങനെ കരുതുന്നില്ല. മറ്റ് സംസ്ഥാനങ്ങളിൽ നിന്നും വ്യത്യസ്തമാണ് കേരളത്തിലെ സ്ഥിതി. ഇവിടെ മതേതരമായ ഒരു അടിത്തറയുണ്ട്. നിര്‍ഭാഗ്യവശാൽ മറ്റ് സംസ്ഥാനങ്ങളിൽ നിലവിൽ മതേതര അടിസ്ഥാനം ഇല്ല. കേരളത്തിൽ ശ്രീനാരായണ ഗുരു, അയ്യങ്കാളി, ചട്ടമ്പി സ്വാമി എന്നിവരുടെ നേതൃത്വത്തിൽ നടന്നിട്ടുളള സാമൂഹിക പരിഷ്ക്കരണ പ്രസ്ഥാനങ്ങളുണ്ടായിട്ടുണ്ട്. മറ്റ് സംസ്ഥാനങ്ങളിലും സാമൂഹിക നവോത്ഥാന പ്രസ്ഥാനങ്ങളുണ്ടായിട്ടുണ്ടെങ്കിലും അതിന് തുടർച്ചയുണ്ടായില്ല.\nകേരളത്തിൽ ദേശീയ പ്രസ്ഥാനത്തിന്റെയും കമ്മ്യൂണിസ്റ്റ് പ്രസ്ഥാനത്തിന്റെയും നേതൃത്വത്തിൽ ഇതിന് തുടർച്ചയുണ്ടായി. അതിനാൽ ഇവിടെ മതേതരമായ ഒരു അടിത്തറ ഉണ്ട്. ആർ എസ് എസ്സിന് ആ അടിത്തറ തകർക്കാൻ സാധിച്ചിട്ടില്ല. മഹാത്മാഗാന്ധിയുടെ ജന്മദേശമായ ഗുജറാത്തിൽ പോലും ആർ എസ് എസ് മതപരമായ വിവേചനങ്ങള് കാണിക്കാന് ശ്രമിച്ചിട്ടുണ്ട്. അങ്ങനെ ഒരു കടുത്ത വിവേചനത്തിന് കേരളം സാക്ഷിയായിട്ടില്ലാത്തതിനാല് ഇവിടെ അവര്‍ക്ക് (ആർ എസ് എസ്സിന്) സർക്കാരുണ്ടാക്കാൻ സാധിച്ചിട്ടില്ല. അവരത് ചെയ്യാൻ ശ്രമിക്കുന്നുണ്ടെങ്കിലും ഇവിടെ വിജയിക്കുന്നില്ല. കേരളത്തിൽ കമ്മ്യൂണിസ്റ്റുകൾ വളരെ ജാഗരൂകമായാണ് പ്രവർത്തിക്കുന്നത്. ഇവിടെ 217 സി പി എമ്മുകാരാണ് ആർ എസ് എസുകാരാൽ കൊല്ലപ്പെട്ടത്. നിരവധി പേർക്ക് പരുക്കേറ്റിട്ടുണ്ട്. തികഞ്ഞ കരുതലോടെയുളള സി പി എമ്മിന്റെ പ്രവർത്തനമാണ് ആർ എസ് എസിന് ഇവിടെ സ്വാധീനം സൃഷ്ടിക്കാൻ തടസമാകുന്നത്. 35,000 ബ്രാഞ്ചുകളിലൂടെ എല്ലായിടത്തും സാന്നിദ്ധ്യമാണ് സി പി എം. അതിലൂടെ വളരെ അടുത്ത ബന്ധമാണ് ജനങ്ങളോട്. എതിരാളികളുടെ കുടുംബങ്ങളുമായി പോലും ബന്ധമുണ്ട്.\nഎൽ ഡി എഫ് അധികാരത്തിലേറിയ ശേഷം കേരളത്തിൽ11 രാഷ്ട്രീയ കൊലപാതകങ്ങൾ നടന്നു. ആർ എസ് എസ്, സി പി എം , കോൺഗ്രസ് എന്നീ പാർട്ടികളിൽപ്പെട്ടവരാണ് കൊല്ലപ്പെട്ടത്. താങ്കളുടെ പാർട്ടിക്ക് അണികളെ നിയന്ത്രിക്കാൻ കഴിയാതെ പോകുന്നുണ്ടോ?\nകൊലപാതക രാഷ്ട്രീയത്തിന് ഞങ്ങൾ എതിരാണ്. കൊലപാതക രാഷ്ട്രീയം പൂർണമായും അവസാനിപ്പിക്കണ്ടേതാണ്. അതിനായി മാർഗങ്ങൾ കണ്ടെത്തേണ്ടതുണ്ട്. കേരളത്തിലെ കൊലപാതക രാഷ്ട്രീയത്തിന് തിരി കൊളുത്തിയതിന്റെ ഉത്തരവാദിത്വം സി പി എമ്മിനല്ല. ബ്രിട്ടീഷുകാരുടെ കാലത്ത് മുതൽ കമ്മ്യൂണിസ്റ്റ് പാർട്ടി പ്രവർത്തകരെ കൊലപ്പെടുത്തന്നതിന്റെ ചരിത്രമാണുളളത്. കോൺഗ്രസിന്റെ ചരിത്രമെഴുതിയ, പിന്നീട് കമ്മ്യൂണിസ്റ്റുകാരനായ മൊയ്യാരത്ത് ശങ്കരനെ കോൺഗ്രസുകാർ കൊലപ്പെടുത്തി. കമ്മ്യൂണിസ്റ്റുകാരെ കൊന്നതിന്റെ വേറെയും സംഭവങ്ങള് ഉണ്ട്. അതിനൊന്നും തിരിച്ചടി ഉണ്ടായിട്ടില്ല. ബ്രിട്ടീഷുകാർ പോയപ്പോൾ കോൺഗ്രസുകാർ കമ്മ്യൂണിസ്റ്റുകാരെ ആക്രമിക്കാൻ തുടങ്ങി.\nസേലം ജയിലില് ഞങ്ങളുടെ 32 പ്രവര്‍ത്തകര് കൊല്ലപ്പെട്ടിട്ടുണ്ട്. എന്നിട്ടും പാര്‍ട്ടി മരിച്ചില്ല. അത്തരം ആക്രമണങ്ങള് നടക്കുമ്പോള്, പ്രത്യേകിച്ച് ഗുണ്ടകളാല് ആക്രമിക്കപ്പെടുമ്പോള് സ്വാഭാവികമായും പ്രതിരോധിക്കേണ്ടി വരും. അത്തരം പ്രതിരോധങ്ങളില് കോണ്‍ഗ്രസ് പ്രവര്‍ത്തകര് കൊല്ലപ്പെട്ടിട്ടുണ്ട്. ചില ഇടങ്ങളില് പി എസ് പി ഞങ്ങള്‍ക്കെതിരെ അക്രമം അഴിച്ചു വിട്ടിട്ടുണ്ട്. മുസ്ലിം ലീഗും ചെയ്തിട്ടുണ്ട്. അങ്ങനെ എല്ലാ പാര്‍ട്ടികളുടേയും ‘ടാര്‍ഗെറ്റ്’ ആവാറുണ്ട് ഞങ്ങളുടെ പ്രവര്‍ത്തകര്.\nകേരളത്തിലെ സി പി എം രക്തസാക്ഷികളുടെ എണ്ണം ഏതാണ്ട് 600 ഓളം വരും. ഇതിൽ 217 പേരെ ബി ജെ പിക്കാർ കൊലപ്പെടുത്തിയതാണ്. ചില സംഭവങ്ങളിൽ സിപിഎമ്മിന്റെ ഭാഗത്തും കുറ്റക്കാരുണ്ടായിട്ടുണ്ട്. അത് ഞാൻ നിഷേധിക്കുന്നില്ല. പക്ഷേ ഞങ്ങൾ അത്തരം സംഭവങ്ങൾ ഒഴിവാക്കാൻ ആഗ്രഹിക്കുന്നവരാണ് ഞങ്ങള്. ഇടതുപക്ഷത്തിന്റെ കൺവീനറായിരുന്ന അഴീക്കോടൻ രാഘവൻ 1972ൽ കൊല്ലപ്പെട്ടു. അതിനെ എങ്ങനെ ന്യായീകരിക്കും?\nഎം എൽ എയായിരുന്ന കുഞ്ഞാലിയെ വെടി വച്ച് കൊന്നു. അപ്പോഴൊന്നും ആരും ഈ കൊലപാതകങ്ങളെ കുറിച്ച് മിണ്ടിയില്ല. അടിയന്തരാവസ്ഥക്കാലത്ത് കോൺഗ്രസുകാർ കൊളങ്ങരോത്ത് രാഘവനെ ബോംബ് എറിഞ്ഞു കൊലപ്പെടുത്തി. ബോംബ് ആദ്യം ഉപയോഗിച്ചത് കോൺഗ്രസാണ്, പിന്നീടത് ആർ എസ് എസ് ഏറ്റെടുക്കുകയായിരുന്നു.\nഅത്തരം ആക്രമണങ്ങളെ പ്രതിരോധിക്കേണ്ട ആവശ്യം സി പി എമ്മിന്റെ പ്രവർത്തകർക്കുണ്ടായി. ഞങ്ങൾക്ക് അത്തരം സംഭവങ്ങൾ പൂർണമായും ഒഴിവാക്കണം എന്ന നിലപാടാണുളളത്. പക്ഷേ ഒരു പാർട്ടിക്ക് മാത്രമായി ഇത് പരിഹരിക്കാൻ സാധ്യമല്ല. അതിന് അഭിപ്രായ സമന്വയം ഉണ്ടാകേണ്ടതുണ്ട്. സി പി എം അതിന് മുൻകൈ എടുക്കാൻ തയ്യാറാണ്. ഞങ്ങൾ രാഷ്ട്രീയത്തിലാണ് വിശ്വസിക്കുന്നത്. അവിടെ ആക്രമണങ്ങൾക്ക് പ്രസക്തിയില്ല. അക്രമരാഷ്ട്രീയത്തിൽ ഏറ്റവും കൂടതലായി ഇരകളാക്കപ്പെട്ടവർ ഞങ്ങളാണ്. ഇപ്പോൾ ഞങ്ങൾക്ക് ഭരണമുണ്ട്. ആയുധങ്ങൾ കൊണ്ട് ഒരു രാഷ്ട്രീയവും ശക്തിപ്പെടില്ല. ആയുധങ്ങൾ കൊണ്ട് ഒരു പാർട്ടിയെയും ഇല്ലാതാക്കാനാവില്ല.\nസമാനമായ അവകാശവാദമാണ് ആർ എസ് എസ്സും മുന്നോട്ട് വെയ്ക്കുന്നത്. സി പി എമ്മുകാരാൽ അവരുടെ പ്രവർത്തകർ കൊല്ലപ്പെടുന്നുവെന്നും കണ്ണൂരിലെ ചില സി പി എം ശക്തി കേന്ദ്രങ്ങളിൽ അവര്‍ക്ക് പ്രവേശനം പോലും നിഷേധിക്കപ്പെടുന്നു എന്നും പറയുന്നു. അവരും നിങ്ങളും ഒരേ കഥകളാണ് പറയുന്നത്?\nഅതേ, അതു കൊണ്ടാണ് പ്രശ്നങ്ങളെ വിലയിരുത്താനായുള്ള ചർച്ചകൾക്ക് മുഖ്യമന്ത്രി തന്നെ മുൻകൈയെടുത്തത്. ആർ എസ് എസ്സിന്റെ പ്രവർത്തനസ്വാതന്ത്യം സംരക്ഷിച്ചു കൊണ്ടുള്ള ഒരു അന്തരീക്ഷം നിലനിര്‍ത്താന് തയ്യാറാണ് എന്ന് സി പി എം പറഞ്ഞിട്ടുണ്ട്. എന്തു കൊണ്ട് അവർ സഹകരിക്കുന്നില്ല? ഞങ്ങളുടെ പ്രവര്‍ത്തകരെ എന്ത് കൊണ്ട് അവര് ജോലി ചെയ്യാന് അനുവദിക്കുന്നില്ല? പരസ്യമായി മറിച്ചു പറയുമ്പോഴും ആർ എസ് എസ് സമാധാനം കാംഷിക്കുന്നില്ല. അക്രമങ്ങളിലൂടെയാണ് അവർ വളരുന്നത്. ഇന്ത്യയിലെമ്പാടും വർഗീയകലാപങ്ങളിലൂടെയാണ് അവർ വളര്‍ന്നത്. ഇന്ത്യയിലെ മറ്റിടങ്ങളില് അവര് ചെയ്തത് പോലെ വർഗീയ കലാപങ്ങള്‍ക്ക് തിരി കൊളുത്താന് ഇവിടെ സാധിക്കില്ല. അതു കൊണ്ടാണ് അവർ മാർക്സിസ്റ്റ് പാർട്ടിയെ തകര്‍ക്കാൻ ശ്രമിക്കുന്നത്.\nഞങ്ങള്‍ക്കത് ചെയ്യേണ്ട കാര്യമില്ല. ജീവിച്ചിരുന്നാൽ മാത്രമേ ഒരു ബി ജെ പിക്കാരന് നാളെ കമ്മ്യൂണിസ്റ്റ് പാർട്ടിയിൽ ചേരാൻ കഴിയുകയുളളൂ. നാളെ അയാൾ തന്നെ ഇല്ലെങ്കിൽ പിന്നെങ്ങനെ പാര്‍ട്ടി മാറാൻ കഴിയും? നിരവധി ബി ജെ പി പ്രവർത്തകർ ഞങ്ങളോടൊപ്പം വരുന്നു. ഒ. കെ വാസു, ഉണ്ണികൃഷ്ണൻ, അശോകൻ എന്നിവർ ഞങ്ങളോടൊപ്പം ചേർന്നു. ഞങ്ങളാരെയും ഉന്മൂലനം ചെയ്യാൻ ആഗ്രഹിക്കുന്നില്ല. മറ്റ് പാർട്ടിയിലുളളവർ ജീവിച്ചിരുന്നാലല്ലേ അവർക്ക് പിന്നീട് കമ്മ്യൂണിസ്റ്റ് പാർട്ടിയിൽ ചേരാൻ കഴിയുകയുള്ളൂ. അതു കൊണ്ട് തന്നെ ഞങ്ങളാരുടെയും ജീവനെടുക്കാൻ ആഗ്രഹിക്കുന്നില്ല. പക്ഷേ, സംഭാഷണങ്ങളിലൂടെ മാത്രം ഈ പ്രശ്നം പരിഹരിക്കപ്പെടില്ല. താഴെ തട്ട് മുതൽ അതിനായുളള പ്രവർത്തനങ്ങൾ നടത്തണം. അതിനായാണ് ഞങ്ങൾ ചർച്ചകൾ നടത്തുന്നത്. ഇപ്പോഴും ഒരു അക്രമ സംഭവം ഉണ്ടായാൽ ബി ജെ പി നേതാക്കൾ ഞങ്ങളുമായി ബന്ധപ്പെടാറുണ്ട്. പ്രാദേശിക തലത്തിൽ കമ്മ്യൂണിക്കേഷൻ ഉണ്ട്. ഞങ്ങൾ ഞങ്ങളുടെ ഭാഗത്ത് നിന്നും ഇടപെടുകയും അക്രമം കുറയ്ക്കാൻ ശ്രമിക്കുകയും ചെയ്യാറുണ്ട്.\nഅപ്പോള് കഴിഞ്ഞ വര്‍ഷത്തെപ്പോലെ പാർട്ടി ബി ജെ പി-ആർ എസ് എസ് നേതാക്കളുമായി ചർച്ചകൾ നടത്തുമോ?\nഅത്തരം സംഭവങ്ങളുണ്ടാകുമ്പോൾ ചർച്ചകൾക്ക് ഞങ്ങൾ റെഡിയാണ്. കണ്ണൂരിൽ അടുത്തിടെ അക്രമ സംഭവങ്ങളുണ്ടായപ്പോൾ ചർച്ചകൾ നടന്നിരുന്നു. അത്തരം സംഭവങ്ങൾ നടക്കാതിരിക്കാൻ മുൻകൈ എടുക്കണമെന്ന തീരുമാനം ഞങ്ങളെടുത്തിട്ടുണ്ട്. ഇത്തരം സംഭവങ്ങളിൽ പങ്കാളികളാകുന്നവരെ പാർട്ടി ഒരിക്കലും സംരക്ഷിക്കില്ല. ഇത്തരം സംഭവങ്ങളിൽ ഭാഗമാകുന്നവരെ പാർട്ടിയിൽ നിന്നും പുറത്താക്കിയിട്ടുള്ള സാഹചര്യങ്ങള് ഉണ്ടായിട്ടുന്നുണ്ട്. ആ ഒരു നിലപാടിന് ശേഷം അതിന് ശേഷം അത്തരം സംഭവങ്ങൾ കുറഞ്ഞു. അതോടെ അവരെ ഞങ്ങൾക്ക് നിയന്ത്രിക്കാനാവുമെന്ന് ബോധ്യമാവുകയും ചെയ്തിട്ടുണ്ട്.\nരണ്ട് വർഷത്തെ ഭരണ കാലയളവില് ഏറ്റവും വിവാദമായിട്ടുള്ള വിഷയം പൊലീസാണ്. ശ്രീജിത്തിന്റെ കസ്റ്റഡി മരണം, കെവിൻ ജോസഫിന്റെ കൊലപാതകം എന്നിവ ഉദാഹരണമാണ്. ‘Law and order’ ഒരു പ്രധാന വകുപ്പാണ്. കേരളത്തിന് ഒരു പൂർണ സമയ ആഭ്യന്തരമന്ത്രിയുടെ ആവശ്യമുണ്ട് എന്ന് തോന്നിയിട്ടില്ലേ? എല്ലാം സി എം തന്നെ കൈകാര്യം ചെയ്യുന്നത് എങ്ങനെയാണ്?\nഒരു മന്ത്രി എത്ര വകുപ്പുകള് കൈകാര്യം ചെയ്യുന്നു എന്നതല്ല വിഷയം. മന്ത്രിമാർക്കോ മുഖ്യമന്ത്രിക്കോ ഒന്നിൽ കൂടുതൽ വകുപ്പുകൾ കൈകാര്യം ചെയ്യാം. എന്നാൽ ദൈനംദിനകാര്യങ്ങളിൽ ഇടപെടേണ്ട കാര്യമില്ല. പൊലീസ് സ്റ്റേഷനുകളിൽ രജിസ്റ്റർ ചെയ്യുന്ന ഓരോ കേസുകളും മന്ത്രി അറിയേണ്ടതില്ല. അതിന് എസ് ഐ തുടങ്ങി സ്റ്റേഷനുകളിൽ ഉദ്യോഗസ്ഥരുണ്ട്. കേരളാ പോലീസ് ആക്റ്റ് ഉള്‍പ്പടെയുള്ള നിയമങ്ങള് അനുസരിച്ചാണ് പോലീസ് ഉദ്യോഗസ്ഥര് ജോലി ചെയ്യുന്നത്.\nയു ഡി എഫിന്റെ ഭരണകാലത്തും ഇത്തരം സംഭവങ്ങളുണ്ടായിരുന്നു. യു ഡി എഫുമായി നിങ്ങൾ താരതമ്യം ചെയ്താൽ ഇപ്പോൾ അത്തരം സംഭവങ്ങൾ കുറവാണെന്ന് കാണാം. യു ഡി എഫ് ഭരണകാലത്ത് നാല് കസ്റ്റഡി മരണങ്ങളാണ് സംഭവിച്ചത്. അതാരെങ്കിലും അറിഞ്ഞോ?\nഅന്ന് മാധ്യമങ്ങൾ ഇപ്പോള് ചെയ്യുന്നത് പോലെ ആ വിഷയം ചർച്ച ചെയ്തോ? എങ്ങനെയാണ് സർക്കാർ പ്രതികരിച്ചത്? അന്ന് ഒരു ഉദ്യോഗസ്ഥൻ പോലും സസ്പെൻഡ് ചെയ്യപ്പെടുകയോ കൊലപാതകക്കുറ്റം ചുമത്തപ്പെടുകയോ ചെയ്തില്ല. എന്നാൽ ഇപ്പോൾ കൊലപാതകക്കുറ്റം ചുമത്തുകയും കുറ്റക്കാരെ ജയിലലടയ്ക്കുകയും ചെയ്യുന്നുണ്ട്. എസ് പി യെ വരെ സസ്പെൻഡ് ചെയ്തു. സർക്കാർ ഇരയുടെ കുടുംബത്തെ ധനപരമായി ഉൾപ്പടെ എല്ലാ തരത്തിലും സഹായിക്കുന്നുണ്ട്. ഇരകളെ സംരക്ഷിക്കുകയും കുറ്റക്കാരെ ശിക്ഷിക്കുയും ചെയ്യുന്നുണ്ട് എല് ഡി എഫ് സർക്കാർ. കുറ്റക്കാരെ സംരക്ഷിച്ച യു ഡി എഫ് സർക്കാരിനെ മാധ്യമങ്ങൾ പിന്തുണയ്ക്കുകയും ഇപ്പോൾ അതേ മാധ്യമങ്ങള് ഞങ്ങൾക്കെതിരെ തിരിയുകയും ചെയ്യുന്നു.\nശ്രീജിത്തിനെ ആളുമാറി പിടി കൂടുകയും പൊലീസ് പീഢനങ്ങളെ തുടർന്ന് ശ്രീജിത്ത് മരിക്കുകയുമാണ് ചെയ്തത്. അതൊരു വലിയ സംഭവമല്ലേ?\nഅതേ, പക്ഷേ യു ഡി എഫ് കാലത്ത് ഇത്തരം നാല് സംഭവങ്ങളാണുണ്ടായത്. മാധ്യമങ്ങൾ ഇതു പോലെ ആക്രമണോത്സുകമായി ആ കേസുകൾ കൈകാര്യം ചെയ്തില്ല. അന്ന് പ്രതിപക്ഷ ഉപനേതാവായിരുന്നു ഞാൻ. ഞങ്ങളാണ് ആ കേസുകൾ ഏറ്റെടുത്തത്. അന്ന് മാധ്യമങ്ങൾ അതിനെ പൊതുജനമധ്യത്തിലെത്തിച്ചില്ല.\nപൊലീസ് എന്തു കൊണ്ടാണ് ഇങ്ങനെ പെരുമാറുന്നത് എന്നാണ് അറിയാന് ആഗ്രഹിക്കുന്നത്. എങ്ങനെയാണ് അവർക്ക് ഒരാളെ ആളുമാറി പിടിക്കാനും കസ്റ്റഡിയിൽ വച്ച് പീഡിപ്പിക്കാനും സാധിക്കുന്നത്?\nഒരാൾ പൊലീസ് കസ്റ്റഡിയിൽ കൊല്ലപ്പെടുന്നത് ഇത് ആദ്യത്തെ തവണയാണോ?\nഅല്ല, പക്ഷേ അത്തരം സംഭവങ്ങൾ തുടരുന്നു എന്നതാണ്…\nസര്‍ക്കാരിന്റെ പ്രതികരണം ഇപ്പോള് വ്യക്തമാണല്ലോ അല്ലേ? കുറ്റക്കാരായ ഉദ്യോഗസ്ഥരെ സർക്കാർ രക്ഷിക്കില്ല. അടിയന്തരാവസ്ഥക്കാലത്ത് രാജനെ ഉരുട്ടിക്കൊന്നു. അന്ന് യു ഡി എഫ് ഭരണ കാലത്ത് 23 പേരാണ് പീഡനങ്ങളിൽ കൊല്ലപ്പെട്ടത്. ഏതെങ്കിലും മീഡിയ അത് റിപ്പോര്‍ട്ട് ചെയ്തോ? അടിയന്തരാവസ്ഥക്കാലത്ത് ഒന്നര വര്‍ഷം ഞങ്ങളൊക്കെ ജയിലിലായിരുന്നു. അതിനെക്കുറിച്ചൊന്നും വാര്‍ത്തകള് വന്നില്ല. കാരണം അന്ന് സെൻസർഷിപ്പുണ്ടായിരുന്നു.\nഇന്ന് കാര്യങ്ങൾ മാറി. പിന്നീട് യു ഡി എഫ് കാലത്ത് തന്നെ ഉദയകുമാറിനെ ഉരുട്ടിക്കൊന്നു. പൊതുജനവികാരം ഉയർന്നിട്ടും ഒരു ഉദ്യോഗസ്ഥനെ പോലും സസ്പെൻഡ് ചെയ്തില്ല, ശിക്ഷിച്ചില്ല. ഈ സംഭവത്തിനോട് സര്‍ക്കാര് എങ്ങനെ പ്രതികരിച്ചു എന്ന് ആരും ചര്‍ച്ച ചെയ്തില്ല. ഞാൻ ആഭ്യന്തരമന്ത്രിയായിരുന്ന കാലത്ത് (2011) കേരളാ പോലീസ് ആക്റ്റ് കൊണ്ട് വരുകയും അതിലൂടെ പ്രതികളെ എങ്ങനെയാണ് കൈകാര്യം ചെയ്യേണ്ടത് എന്നതിനെ കുറിച്ച് കൃത്യമായ മാർഗനിർദേശങ്ങൾ നല്‍കുകയും ചെയ്തിരുന്നു. എന്നാൽ യു ഡി എഫ് അധികാരത്തിൽ വന്നപ്പോൾ ഇത് തുടർന്നില്ല. പൊലീസിനെ പല തലത്തിൽ ദുരുപയോഗം ചെയ്തു. ആ ദുരുപയോഗത്തിന്റെ അവശിഷ്ടങ്ങൾ ഇന്നും പൊലീസിലുണ്ട്. പൊലിസിലെ ഒരു വിഭാഗം സർക്കാരിനെ ഈ അപകീർത്തിപ്പെടുത്താൻ ശ്രമിക്കുന്നുണ്ട്. അത്തരം പ്രവർത്തനങ്ങളെ ഞങ്ങൾ ജാഗ്രതയോടെയാണ് കാണുന്നത്.\nദേശീയതലത്തിൽ കോൺഗ്രസ് നേതൃത്വം നൽകുന്ന പ്രതിപക്ഷം അധികാരത്തിലേറാൻ പുറത്തു നിന്നും പിന്തുണ കൊടുക്കുമോ?\n2004ൽ ഞങ്ങൾ പിന്തുണച്ചിട്ടുണ്ട്. അത്തരം സ്ഥിതി വന്നാൽ, ബി ജെ പിയെ അധികാരത്തിൽ നിന്നും അകറ്റി നിർത്താൻ പ്രതിപക്ഷ സഖ്യത്തെ ഞങ്ങൾ നിശ്ചയമായും പിന്തുണയ്ക്കും. 2004ന് സമാനമായ നിലപാട് എടുക്കുന്നതിൽ തെറ്റില്ല. പാർട്ടി കോൺഗ്രസ് അംഗീകരിച്ചതുമാണത്. ഏതൊക്കെ സാഹചര്യത്തില് കോൺഗ്രസുമായി ധാരണയുണ്ടാക്കാം എന്നതിനെക്കുറിച്ച് പാർട്ടി കോൺഗ്രസ് വ്യക്തമാക്കിയിട്ടുണ്ട്. ബി ജെ പി അധികാരത്തിൽ വരുന്നതിന് സി പി എം ഒരിക്കലും ഒത്താശ ചെയ്യില്ല. ഇടതുപക്ഷത്തിന്റെ എം പിമാർ വർധിച്ചാലേ ബി ജെ പിയെ തോൽപ്പിക്കാനാവൂ. 2004ൽ ഞങ്ങൾക്ക് 63 എം പിമാരുണ്ടായിരുന്നു. ഇത്തവണ വളരെ കുറച്ചേയുള്ളൂ. അതു കൊണ്ടാണ് ഇപ്പോഴത്തെ സർക്കാരിന് ജനവിരുദ്ധ നയങ്ങൾ നടപ്പിലാക്കാൻ സാധിക്കുന്നത്. അത് മറി കടക്കാൻ കൂടുതൽ ഇടതുപക്ഷ എം പിമാർ വേണ്ടതുണ്ട്. 2004ൽ കേരളത്തിൽ നിന്നും 20ൽ പതിനെട്ട് എം പിമാർ ഇടതുപക്ഷത്തിനുണ്ടായിരുന്നു. കോൺഗ്രസിന് കേരളത്തിൽ നിന്നും ഒരു എം പി പോലും ഉണ്ടായില്ല. പക്ഷേ ബി ജെപി യെ അധികാരത്തിൽ നിന്നും അകറ്റി നിർത്താൻ ഞങ്ങൾ യു പി എയ്ക്ക് പിന്തുണ കൊടുത്തു.\n2019ൽ കേരളത്തിൽ നിന്നും എത്ര സീറ്റ് കിട്ടുമെന്നാണ് പ്രതീക്ഷിക്കുന്നത്?\nകോൺഗ്രസിനെ കാത്തിരിക്കുന്നത് കനത്ത തോൽവിയായിരിക്കും. എൽ ഡി എഫ് കൂടുതൽ സീറ്റുകൾ ജയിക്കും. പക്ഷേ, ഇപ്പോൾ എത്ര സീറ്റ് എന്ന് പറയാൻ കഴിയില്ല. അതൊരു ശരിയായ രാഷ്ട്രീയ തന്ത്രമല്ല, സീറ്റുകളുടെ എണ്ണത്തെ കുറിച്ച് പറയാൻ തക്കവണ്ണം കാര്യങ്ങളെത്തിയിടട്ടുമില്ല.\nബംഗാളിൽ ഇടതുപക്ഷത്തിന് ശക്തിക്ഷയത്തിന്റെ കാലമാണ്. പലയിടത്തും തിരഞ്ഞെടുപ്പുകളിൽ ബി ജെപി രണ്ടാം സ്ഥാനത്ത് എത്തിയിട്ടുണ്ട്. അതിനാൽ അവിടെ നിന്നും അധികം സീറ്റുകൾക്കുളള സാധ്യതയില്ല. ത്രിപുരയിൽ ആകെ രണ്ട് സീറ്റുകളാണുളളത്. കമ്മ്യൂണിസം എന്നത് കേരളത്തിലേയ്ക്ക് മാത്രമായി ഒതുങ്ങുന്ന ഒരവസ്ഥയാണ്. അതു കൊണ്ട് തന്നെ വരുന്ന തെരഞ്ഞെടുപ്പില് കൂടുതല് നേട്ടം ഉണ്ടാക്കണം എന്നൊരു സമ്മര്‍ദ്ദം സംസ്ഥാന നേതൃത്വത്തിന് മേലുണ്ടോ?\nജനങ്ങൾ തീരുമാനിക്കട്ടെ, സ്വാഭാവികമായും കൂടുതൽ സീറ്റുകൾ ജയിക്കാൻ ശ്രമിക്കും. രാഷ്ട്രീയമായും സംഘടനാപരമായും 2004 ആവർത്തിക്കാൻ ഞങ്ങൾ ശ്രമിക്കും. കേരളത്തിൽ നിന്നുളള സീറ്റുകൾ ലോകസഭയിൽ നിർണായകമാണ്. അത് ജനങ്ങള്‍ക്കും അറിയാം. കര്‍ഷകര്, വിദ്യാര്‍ഥികള്, പൊതു മേഖലാ തൊഴിലാളികള് എന്നിവര്‍ക്കറിയാം, തങ്ങളുടെ പ്രശ്നങ്ങള് പാര്‍ലമെന്റില് എത്തിക്കാന് ഇടതുപക്ഷ എം പിമാര്‍ക്കേ കഴിയൂ എന്ന്. കോണ്‍ഗ്രസിന് അത് ചെയ്യാന് സാധിക്കില്ല. പശ്ചിമ ബംഗാളില് രാഷ്ട്രീയ സ്റ്റ്റാറ്റജിയില് മാറ്റമുണ്ടാകും. പാർട്ടിയുടെ പ്രകടനം മെച്ചപ്പെടും.\nരാഹുൽ ഗാന്ധി കോൺഗ്രസ് പ്രസിഡന്റായി. അദ്ദേഹത്തിന്റെ നേതൃപാടവത്തെ എങ്ങനെ വിലയിരുത്തുന്നു?\nഇന്ത്യൻ രാഷ്ട്രീയത്തിന്റെ ആധാരം കോൺഗ്രസ് പ്രസിഡന്റ് ആര് എന്നതല്ല. വ്യക്തി ഒരു ഘടകമേയല്ല. ബി ജെ പി വിരുദ്ധ വികാരം രാജ്യമൊട്ടാകെ അലയടിക്കുന്ന ഈ വേളയില് ഇതിനു മുന്‍പ് കണ്ടിട്ടില്ലാത്ത ചില മുന്നേറ്റങ്ങള് രാഹുല് നടത്തുന്നുണ്ട്. വ്യക്തി എന്ന നിലയിൽ രാഹുൽ ഗാന്ധിയുടെ തീരുമാനങ്ങൾ അല്ല പരിശോധിക്കുന്നത്, പാർട്ടി എന്ന നിലയിലുള്ള അവരുടെ നയങ്ങളാണ്. സോണിയ ഗാന്ധിയ്ക്ക് പകരം രാഹുലിനെ നിയമിച്ചു എന്നത് കൊണ്ട് കോൺഗ്രസിന്റെ നയങ്ങൾ മാറുന്നില്ല. അവരുടെ നയങ്ങൾ മാറ്റണം. നവ ഉദാരവൽക്കരണനയങ്ങൾ സ്വീകരിക്കുന്നതിൽ നിന്നും അവര് പിന്മാറണം. വർഗീയതയ്ക്കെതിരെയുള്ള അവരുടെ പോരാട്ടത്തിന് ശക്തിയായി പോരാ. മൃദു ഹിന്ദുത്വവും മൃദു വർഗീയതയും സ്വാംശീകരിക്കുന്നവരാണ് അവർ.\nസി പി എമ്മും സി പി ഐയും തമ്മിലുള്ള അഭിപ്രായ വ്യത്യാസങ്ങള് എങ്ങനെ പരിഹരിക്കാമെന്നാണ് കരുതുന്നത്?\nസി പി എമ്മും സി പി ഐയും തമ്മിൽ നിലവിൽ പ്രശ്നങ്ങളൊന്നുമില്ല. സി പി ഐ ചില പരസ്യ പ്രസ്താവനകൾ നടത്തി. അതിൽ തെറ്റൊന്നുമില്ല. ചില സമയങ്ങളിൽ ഞങ്ങളും നടത്തിയിട്ടുണ്ട്. രണ്ട് പാർട്ടികളാകുമ്പോൾ രണ്ട് അഭിപ്രായവും ഉണ്ടാകും. അത് തമ്മിലടിയില്ല. അഭിപ്രായ പ്രകടനങ്ങൾ മാത്രമാണ്. രാജ്യസഭാ സീറ്റിൽ ഞങ്ങൾ ഒന്നിച്ചാണ് തീരുമാനം എടുത്തത്. രണ്ട് മിനിട്ടിനുളളിൽ തീരുമാനമെടുത്തു. യു ഡി എഫിൽ നടന്ന തമ്മിലടി പോലൊന്ന് ഇവിടെ കാണാന് കഴിഞ്ഞോ? യാഥാർത്ഥ്യ ബോധത്തോടെയാണ് ഞങ്ങൾ നിലകൊളളുന്നത്. സി പി ഐയും സി പി എമ്മും ഐക്യത്തിലാണ്, അത് യു ഡി എഫിനെ പരിഭ്രാന്തിയിലാഴ്ത്തുന്നുമുണ്ട്.\nതോമസ് ചാണ്ടി വിഷയത്തിൽ മന്ത്രിസഭാ യോഗത്തിൽനിന്നും സി പി ഐ മന്ത്രിമാർ വിട്ടു നിൽക്കുകയുണ്ടായി. അദ്ദേഹത്തിന്റെ രാജിയിലേയ്ക്ക് നയിച്ചതെന്ന് ഇതാണ് പറയപ്പെടുന്നു?\nഅതൊരു ദിവസത്തെ വിഷയം മാത്രമായിരുന്നു. സി പി ഐ പോലും പറയില്ല അവരുടെ നിലപാടാണ് തോമസ് ചാണ്ടി രാജിവെയ്ക്കാൻ കാരണമെന്ന്. എൽ ഡി എഫ് നിലപാടാണ് രാജിക്ക് വഴിയൊരുക്കിയത്. അതിനെ ചിലർ ഇങ്ങനെ തെറ്റിദ്ധാരണജനകമായി രൂപപ്പെടുത്തിയതാണ്.\n2021ലെ നിയമസഭാ തിരഞ്ഞെടുപ്പിലേയ്ക്കുളള ദീർഘകാല പദ്ധതി എന്താണ്? അത് എൽ ഡി എഫ് – യു ഡി എഫ് പോരാട്ടമായിരിക്കുമോ അതോ ബി ജെ പിക്ക് ഒരു പ്രധാന റോൾ ഉണ്ടാകുമോ?\n2016ലെ ആവർത്തനമായിരിക്കും 2021ലെ തിരഞ്ഞെടുപ്പ്. ബി ജെ പിയുടെ മുന്നിലുളള വെല്ലുവിളി അവർക്ക് കിട്ടിയ 15 ശതമാനം വോട്ട് നിലനിർത്തുകയെന്നതായിരിക്കും.\n1980 മുതലുള്ള കേരള ചരിത്രത്തില് ഒരു മുന്നണിയും തൊട്ടടുത്ത തെരഞ്ഞെടുപ്പില് തിരികെ അധികാരത്തിലേയ്ക്ക് എത്തിയിട്ടില്ല. ആ വെല്ലുവിളിയാണോ ഏറ്റെടുക്കുന്നത്?\nആ വെല്ലുവിളി ഞങ്ങൾ ഏറ്റെടുക്കുന്നു. ഞങ്ങൾ വീണ്ടും അധികാരത്തിലേയ്ക്ക് വരും എന്ന ആത്മവിശ്വാസമുണ്ട്. പക്ഷേ ജനങ്ങളാണ് തീരുമാനിക്കേണ്ടത്. സംഘടനാപരമായും സർക്കാരിലും ആവശ്യമായ മാറ്റങ്ങൾ വരുത്തി പുതിയ കരുത്തോടെ ജനങ്ങൾക്കായി പ്രവർത്തിക്കും. എൽ ഡി എഫിനെ തിരിച്ച് അധികാരത്തിൽ കൊണ്ടു വരിക എന്ന ലക്ഷ്യത്തോടെ പ്രവർത്തിക്കും.\nWeb Title: Alliance with congress to oust bjp in unison with cpi says kodiyeri balakrishnan interview


സിപിഎമ്മിൽ ചേരുന്ന വിശ്വാസികളെ കാലക്രമേണ അവര് മത നിഷേധികളാക്കും : ഹമീദ് ഫൈസി അമ്പലക്കടവ്\nHOME/ STATE/ KOZHIKODE/HAMEED FAIZY AMBALAKKADAV KODIYERI BALAKRISHNAN COMMUNIST PARTY NOT AGAINST RELIGION\nPublished on: Jan 13, 2022, 11:51 AM IST\nസിപിഎം സംസ്ഥാന സെക്രട്ടറി കോടിയേരി ബാലകൃഷ്‌ണന്‍റെ പ്രസ്‌താവന ചതിക്കുഴിയാണെന്ന് ഇ കെ സുന്നി നേതാവ് ഹമീദ് ഫൈസി അമ്പലക്കടവ്\nകോഴിക്കോട് : കമ്മ്യൂണിസ്റ്റ് പാർട്ടി മതവിശ്വാസത്തിന് എതിരല്ലെന്ന സിപിഎം സംസ്ഥാന സെക്രട്ടറി കോടിയേരി ബാലകൃഷ്‌ണന്‍റെ പ്രസ്‌താവന ചതിക്കുഴിയെന്ന് ഇ കെ സുന്നി നേതാവ് ഹമീദ് ഫൈസി അമ്പലക്കടവ്. സിപിഎമ്മിൽ ചേരുന്ന വിശ്വാസികളെ കാലക്രമേണ മത നിഷേധികളാക്കി പാർട്ടി മാറ്റുമെന്ന് ഹമീദ് ഫൈസി ആരോപിച്ചു. സമസ്‌ത പ്രസിഡന്‍റ് ജിഫ്രി മുത്തുക്കോയ തങ്ങളുമായി അടുപ്പം പുലർത്തുന്ന നേതാവാണ് ഹമീദ് ഫൈസി.\nസിപിഎമ്മിൽ ചേരുന്ന വിശ്വാസികളെ കാലക്രമേണ മത നിഷേധികളാക്കി മാറ്റും; ഹമീദ് ഫൈസി അമ്പലക്കടവ്\nകോഴിക്കോട്ട് സിപിഎം ജില്ലാ സമ്മേളനവേദിയിലാണ് മതവിശ്വാസത്തെ പാർട്ടി അംഗീകരിക്കുന്നുവെന്ന് കോടിയേരി തുറന്ന് സമ്മതിച്ചത്. മതവിശ്വാസികൾക്ക് പാർട്ടി അംഗത്വം നൽകുന്നതിന് തടസമില്ല. മറിച്ച് പ്രചരിപ്പിക്കുന്നവ‍ർ വിശ്വാസികളെ പാർട്ടിയിൽ നിന്ന് അകറ്റാനാണ് ശ്രമിക്കുന്നതെന്നും കോടിയേരി പറഞ്ഞിരുന്നു. പാതിരിമാർക്കും പാർട്ടിയിൽ ചേരാം എന്ന ലെനിൻ്റെ വാക്കുകൾ ഉദ്ധരിച്ചായിരുന്നു കോടിയേരിയുടെ പ്രസംഗം.\nAlso Read:ലീഗിനോടുള്ള നിലപാടില് മാറ്റമില്ലെന്നത് വളച്ചൊടിച്ചു ; ചന്ദ്രികയ്‌ക്കെതിരെ സമസ്‌ത\nഅതേസമയം മതം മനുഷ്യനെ മയക്കുന്ന കറുപ്പാണെന്ന കാറൽ മാർക്‌സിൻ്റെ സിദ്ധാന്തം ഉയർത്തിയാണ് ഹമീദ് ഫൈസി അമ്പലക്കടവ് കോടിയേരിയുടെ പ്രസ്താവനയെ ഖണ്ഡിച്ചത്. എല്ലാ കമ്മ്യൂണിസ്റ്റുകളും നിരീശ്വരവാദികളല്ലെന്നും യോജിക്കുന്നതിൽ തെറ്റില്ലെന്നും സുന്നി നേതാവ് സമദ് പൂക്കോട്ടു‍ർ കഴിഞ്ഞ ദിവസം വ്യക്തമാക്കിയിരുന്നു. ഇതിന് പിന്നാലെയായിരുന്നു കോടിയേരിയുടെ പ്രസ്താവന.


Chevrolet Complete Care Programme To Enhance After Sales Service - Malayalam DriveSpark\nഷെവര്‍ലെയുടെ ആകര്‍ഷകമായ വില്‍പനാന്തരസേവനങ്ങള്\nUpdated: Friday, June 13, 2014, 17:30 [IST]\nഷെവര്‍ലെയുടെ വില്‍പനാന്തരസേവനങ്ങള് കുറച്ച് വിലപ്പിടിപ്പുള്ളതാണെന്ന ധാരണ പൊതുവിലുണ്ട്. മെയിന്റനന്‍സ് ചെലവ് കൂടുതലാണെന്നും ഡീലര്‍ഷിപ്പുകളില് നിന്നുള്ള സേവനങ്ങള് അത്ര പോരായെന്നും കരുതുന്ന ഉപഭോക്താക്കളെ കാര്യങ്ങള് ശരിയായ വിധത്തില് ധരിപ്പിക്കാനുള്ള ശ്രമങ്ങള് ഷെവര്‍ലെ തുടങ്ങിക്കഴിഞ്ഞു.\n'ഷെവര്‍ലെ കംപ്ലീറ്റ് കെയര്' എന്ന പേരില് അവതരിപ്പിക്കുന്ന ഈ പരിപാടി കൂടുതല് ഉപഭോക്താക്കളെ ഷെവര്‍ലെയുടെ മികവുറ്റ സേവനങ്ങളിലേക്ക് ആകര്‍ഷിക്കുവാന് ഉദ്ദേശിച്ചുള്ളതാണ്. ഇന്ത്യയില് നല്‍കപ്പെടുന്ന ഏറ്റവും മികച്ച വില്‍പനാന്തരസേവനങ്ങളിലൊന്നാണ് തങ്ങളുടേതെന്ന് തെളിയിക്കുവാന് ഈ പരിപാടിക്ക് സാധിക്കുമെന്നാണ് ഷെവര്‍ലെ കരുതുന്നത്.\nപുതിയ ഉപഭോക്താക്കളെ ആകര്‍ഷിക്കല് മാത്രമല്ല ഈ പരിപാടിയുടെ ഉദ്ദേശ്യം. നിലവിലുള്ള ഉപഭോക്താക്കള്‍ക്കു ലഭിക്കുന്ന സേവനങ്ങള് കൂടുതല് മെച്ചപ്പെട്ടതാക്കാനും 'ഷെവര്‍ലെ കംപ്ലീറ്റ് കാര് കെയര്' പദ്ധതിയിലൂടെ ലക്ഷ്യമിടുന്നു.\nനിരവധി സേവനങ്ങളാണ് 'ഷെവര്‍ലെ കംപ്ലീറ്റ് കാര് കെയര്' പദ്ധതിയിലുള്‍പ്പെടുന്നത്. ഷെവര്‍ലെ പ്രോമിസ്, പ്രത്യേക വാറന്റി പാക്കേജുകള്, ഷെവര്‍ലെ യു ഫസ്റ്റ് പ്രോഗ്രാം, ഇരുപത്തിനാലു മണിക്കൂര് റോഡ്‌സൈഡ് അസിസ്റ്റന്‍സ് പദ്ധതി, സ്മാര്‍ട്‌ഫോണ് ആപ്ലിക്കേഷനുകള് തുടങ്ങിയവ ഇതിലുള്‍പ്പെടുന്നു.\nവിശദമായി താളുകളില് വായിക്കാം.\nപിരിയോഡിക് മെയിന്റനന്‍സ് ചെലവില് അധികമായി അടയ്‌ക്കേണ്ടി വരുന്ന തുക മൂന്നു വര്‍ഷത്തിനു ശേഷം അല്ലെങ്കില് 45,000 കിലോമീറ്ററുകള്‍ക്കു ശേഷം തിരിച്ചുനല്‍കുന്നതാണ് ഈ പാക്കേജ്. ഈ കാലാവധിക്കിടയില് വാഹനം വില്‍ക്കുകയാണെങ്കിലും വാഹന ഉടമയ്ക്ക് തുക തിരിച്ചുലഭിക്കും.\nഎക്‌സ്‌ക്ലൂസീവ് വാറന്റി പാക്കേജുകള്\nസാധാരണ നല്‍കിവരുന്ന 1,00,000 കിലോമീറ്റര് അല്ലെങ്കില്3വര്‍ഷം വാറന്റി പദ്ധതിയുടെ കാലാവധി നീട്ടുവാനുള്ള ഒരു ഓപ്ഷന് കൂടി ഷെവര്‍ലെ നല്‍കുന്നുണ്ട്. രണ്ടു വര്‍ഷം അല്ലെങ്കില് 1,50,000 കിലോമീറ്റര് വാറന്റിയാണ് നല്‍കുക. ഇതിന് നാമമാത്രമായ ചെലവേ ഉണ്ടാകൂ എന്ന് ഷെവര്‍ലെ വാഗ്ദാനം ചെയ്യുന്നു. സ്‌പെയര് പാര്‍ട്‌സുകള്‍ക്കും മറ്റ് ആക്‌സസറികള്‍ക്കും ഒരു വര്‍ഷത്തേക്ക് അല്ലെങ്കില് 20,000 കിലോമീറ്റര് ദൂരത്തിന് അധികവാറന്റിയും കൂടെ ലഭിക്കും.\nഷെവര്‍ലെ യു ഫസ്റ്റ് (സ്ത്രീ ഉപഭോക്താക്കള്‍ക്ക്)\nസര്‍വീസ് കാലയളവില് വാഹനം സര്‍വീസ് സെന്ററുകളിലേക്ക് സൗജന്യമായി എത്തിക്കുവാനും തിരിച്ചെത്തിക്കുവാനും ഈ പദ്ധതിയിലൂടെ ലക്ഷ്യമിടുന്നു. ഇത് സ്ത്രീകളുടെ പേരില് രജിസ്റ്റര് ചെയ്ത വാഹനങ്ങള്‍ക്കു മാത്രം ബാധകമായ കാര്യമാണ്.\nപുതിയ ഉപഭോക്താക്കള്‍ക്ക്3വര്‍ഷത്തെ സൗജന്യ റോഡ്‌സൈഡ് അസിസ്റ്റന്‍സ് ലഭ്യമാക്കുന്നു ഈ പദ്ധതി. നാമമാത്രമായ ഒരു തുകയടയ്ക്കുന്നതിലൂടെ നിലവിലുള്ള ഉപഭോക്താക്കള്‍ക്കും ഈ സേവനം വാങ്ങാവുന്നതാണ്. ഇതിന് കാറിന്റെ പഴക്കം അഞ്ചു വര്‍ഷത്തില് കൂടുതലാവാന് പാടില്ല എന്നുണ്ട്.\nവാഹനം ക്രെയിന് ഉപയോഗിച്ച് കൊണ്ടുപോകല്, കേടുവന്ന ടയര് മാറ്റല്, ഇന്ധനം, കീ ലോക്കാൗട്ട്, ബാറ്ററി ജംപ് സ്റ്റാര്‍ട്ട് തുടങ്ങിയവ ഉള്‍പ്പെടുന്നതാണ് റോഡ്‌സൈഡ് അസിസ്റ്റന്‍സ്.\nനിരവധി സ്മാര്‍ട്‌ഫോണ് ആപ്ലിക്കേഷനുകള് ഡൗണ്‍ലോഡ് ചെയ്‌തെടുക്കാവുന്നതാണ് ഷെവര്‍ലെ ഉപഭോക്താക്കള്‍ക്ക്. ഷെവര്‍ലെ സര്‍വീസ് എസ്റ്റിമേറ്റര് ആപ്ലിക്കേഷന് ഉപഭോക്താക്കളെ സര്‍വീസ് ചെലവ് കണക്കാക്കാന് സഹായിക്കുന്നു. മൈഷെവര്‍ലെ ഇന്ത്യ ആപ്ലിക്കേഷന് അടുത്തുള്ള ഷെവര്‍ലെ സര്‍വീസ് സ്റ്റേഷനുകള് കണ്ടെത്താന് സഹായിക്കുന്നു.\nകൂടുതല്... #chevrolet #ഷെവര്‍ലെ\nInabid to provide customers with the real picture of things, the company has launched the Chevrolet Complete Care programme.


മുഖം മുഴുവന് ചായം പൂശിയ കൃഷ്ണന്‍കുട്ടി ആരാണ്? രഹസ്യം പുറത്തുവിട്ട് സംവിധായകന് സൂരജ് ടോം | Southlive\nമുഖം മുഴുവന് ചായം പൂശിയ 'കൃഷ്ണന്‍കുട്ടി' ആരാണ്? രഹസ്യം പുറത്തുവിട്ട് സംവിധായകന് സൂരജ് ടോം\nFriday, 23rd April 2021, 1:27 pm\nവിഷ്ണു ഉണ്ണികൃഷ്ണനും സാനിയ ഇയ്യപ്പനും ഒന്നിച്ച “കൃഷ്ണന്‍കുട്ടി പണി തുടങ്ങി” ചിത്രത്തിലെ രഹസ്യം പുറത്തുവിട്ട് സംവിധായകന് സൂരജ് ടോം. മുഖത്ത് മുഴുവന് ചായം പൂശി കൃഷ്ണന്‍കുട്ടി എന്ന കഥാപാത്രമായി വേഷമിട്ട താരത്തെയാണ് സംവിധായകന് പരിചയപ്പെടുത്തിയിരിക്കുന്നത്.\nനടന് ശ്രീകാന്ത് മുരളിയാണ് കൃഷ്ണന്‍കുട്ടിയായി ചിത്രത്തില് എത്തിയത്. മലയാള സിനിമയില് സ്വഭാവ നടനായി ശ്രദ്ധ നേടിയ താരമാണ് ശ്രീകാന്ത് മുരളി. ചതുര്‍മുഖം, എബി, വൈറസ്, ആക്ഷന് ഹീറോ ബിജു എന്നീ ചിത്രങ്ങളില് ശ്രീകാന്ത് മുരളി വേഷമിട്ടിട്ടുണ്ട്.\nസീ കേരള ചാനലിലൂടെയാണ് കൃഷ്ണന്‍കുട്ടി പണി തുടങ്ങി റിലീസായത്. കോമഡി ഹൊറര് ത്രില്ലറായി എത്തിയ ചിത്രത്തില് ഉണ്ണിക്കണ്ണന് എന്ന ഹോം നഴ്സ് ആയാണ് വിഷ്ണു ഉണ്ണികൃഷ്ണന് വേഷമിടുന്നത്. ഉണ്ണിക്കണ്ണന്റെ ജീവിതത്തില് അവിചാരിതമായി സംഭവിക്കുന്ന ചില കാര്യങ്ങളിലൂടെയാണ് ചിത്രത്തിന്റെ കഥ വികസിക്കുന്നത്.\nഎന്റെ മെഴുതിരി അത്താഴങ്ങള് എന്ന ചിത്രത്തിന് ശേഷം സൂരജ് ടോമും, നിര്‍മ്മാതാവ് നോബിള് ജോസും വീണ്ടും ഒന്നിച്ച സിനിമയാണിത്. ഇഫാര് മീഡിയ റാഫി മതിര അവതരിപ്പിച്ച ചിത്രം നിര്‍മ്മിച്ചത് പെപ്പര്‍കോണ് സ്റ്റുഡിയോസിന്റെ ബാനറില് നോബിള് ജോസ് ആണ്.\nരാഹുല് ഗാന്ധിയുടെ ഓഫീസ് തകര്‍ത്തു; 19 എസ്എഫ്‌ഐ പ്രവര്‍ത്തകര് കസ്റ്റഡിയില്\nതൃക്കാക്കര മുതല് ബാലുശേരി വരെ അടികിട്ടിയതിന്റെ ക്ഷീണം തീര്‍ക്കാന് രാഹുല് ഗാന്ധിയുടെ പുറത്തേക്കോ?\nരാഹുലിന്റെ ഓഫീസ് അടിച്ച് തകര്‍ത്ത നടപടിയോട് യോജിപ്പില്ല: സീതാറാം യെച്ചൂരി\nആക്രമണം നടന്നത് മുഖ്യമന്ത്രിയുടെ അറിവോട് കൂടി : വി ഡി സതീശന്\nഎസ് എഫ് ഐ യെ തള്ളി മുഖ്യമന്ത്രി\nഎ കെ ജി സെന്റര് ഉപരോധിച്ചു, കോട്ടയത്ത് തെരുവുയുദ്ധം, സംസ്ഥാനമെങ്ങുംപ്രതിഷേധം അണപൊട്ടുന്നു.\nസ്വപ്ന മുതൽ ബാലുശ്ശേരി വരെ, അടികിട്ടിയ ക്ഷീണം തീർക്കാൻ രാഹുൽ ഗാന്ധിയുടെ പുറത്തേക്കോ?


മകന്റെ മരണമറിഞ്ഞിട്ടും കൂസലില്ലാതെ അമ്മ, മാധ്യമങ്ങൾക്ക് മുന്നിൽ മുഖം മറച്ചില്ല | ViralKerala.in\nHome Viral മകന്റെ മരണമറിഞ്ഞിട്ടും കൂസലില്ലാതെ അമ്മ, മാധ്യമങ്ങൾക്ക് മുന്നിൽ മുഖം മറച്ചില്ല\nമകന്റെ മരണമറിഞ്ഞിട്ടും കൂസലില്ലാതെ അമ്മ, മാധ്യമങ്ങൾക്ക് മുന്നിൽ മുഖം മറച്ചില്ല\nഅരിശം മൂത്ത് അമ്മ ചപ്പാത്തിക്കോലു കൊണ്ട് തലയ്ക്കടിച്ച് ചികിത്സയിലായിരുന്ന ആ അരുമക്കുഞ്ഞ് യാത്രയായി. ഇനി ആ മൂന്നു വയസ്സുകാരനില്ല. ദിവസങ്ങൾക്ക് മുൻപ് ഇതേ രീതിയിൽ തൊടുപുഴയില് അമ്മയുടെ കാമുകന്റെ ക്രൂരമര്‍ദനമേറ്റു മരിച്ച ഏഴു വയസുകാരനുവേണ്ടി കേരളം മുഴുവൻ കണ്ണീരൊഴുക്കിയിരുന്നു. ആ കണ്ണീർ ഉണങ്ങും മുൻപാണ് ആലുവയിൽ വീണ്ടും സമാനമായ കൊടുംക്രൂരത അരങ്ങേറിയത്.\nതിരിച്ചറിവില്ലാത്ത ആ പിഞ്ചുകുഞ്ഞിന്റെ കാല്‍വണ്ണ മുതല് തല വരെ തല്ലിച്ചതച്ചതിന്റെ പാടുകള്, തുടയില് ചട്ടുകം പഴുപ്പിച്ചു വച്ചതിന്റെ അടയാളങ്ങള്, ദേഹത്ത് പലയിടത്തും മുറിവുകള് കരിഞ്ഞുണങ്ങിയതിന്റെ പാടുകൾ. ഒരായുസ്സിന്റെ യാതനകളാണ് അവൻ മൂന്നു വയസ്സിനിടെ അനുഭവിച്ചു തീർത്തതെന്ന് വ്യക്തം. തലയോട്ടി പിളർത്തിയ ആ പരുക്കായിരുന്നു മരണകാരണമായത്. മാരകമായി പരുക്കേറ്റ കുഞ്ഞിനെ ഉച്ചയ്ക്ക് ഭക്ഷണം കഴിക്കാൻ വീട്ടിലെത്തിയ പിതാവ് സജ്ജാദ് ഖാനാണ് ആശുപത്രിയിലെത്തിച്ചത്.\nപൊലീസ് ചോദ്യംചെയ്യലിൽ താനാണു മകനെ മര്‍ദിച്ചതെന്ന് ഹന ഖാതൂന് സമ്മതിച്ചു. പൊലീസ് കസ്റ്റഡിയിലെടുത്ത് ജീപ്പില് കയറ്റുമ്പോഴും മകന് മരണത്തോടു മല്ലിടുന്നതിന്റെ ദുഃഖം അവരുടെ മുഖത്തുണ്ടായിരുന്നില്ല. സംഭവം അറിഞ്ഞു ചുറ്റും കൂടിയവര് ഉച്ചത്തിൽ ശകാരവാക്കുകള് ചൊരിഞ്ഞപ്പോഴും അവർക്ക് കൂസലുണ്ടായിരുന്നില്ല. മാധ്യമങ്ങൾക്ക് മുന്നിൽ മുഖം മറയ്ക്കാനും അവര് ശ്രമിച്ചില്ല. എന്നാൽ കുഞ്ഞിന്റെ മരണവാർത്തയറിഞ്ഞ് പിതാവ് പൊട്ടിക്കരഞ്ഞു.\nമകനെ അനുസരണ പഠിപ്പിക്കാന് ക്രൂരമായി മര്‍ദിച്ചെന്നായിരുന്നു ആദ്യം ഹനയുടെ മൊഴി. ആലുവ രാജഗിരി ആശുപത്രിയില് ചികിത്സയിലായിരുന്നു മൂന്നു വയസുകാരന്. കുഞ്ഞു മരിച്ചതോടെ വധശ്രമത്തിന് ഇവരെ പൊലീസ് അറസ്റ്റ് ചെയ്തു. കൂടുതൽ ചോദ്യം ചെയ്യലിനായി പിതാവ് സജ്ജാദ് ഖാനും പൊലീസ് കസ്റ്റഡിയിലാണ്. കുഞ്ഞ് ഇരുവരുടേതുമാണെന്ന് ഉറപ്പിക്കാൻ ഡിഎൻഎ ഉൾപ്പെടെയുള്ള ടെസ്റ്റുകൾ നടന്നുവരുകയാണ്.\nPrevious articleആ കുഞ്ഞുങ്ങളുടെ ശരീര ഭാഗങ്ങളിലേക്ക് കാമാർത്തിയോടെ ഒരു കണ്ണ് പോലും പതിയരുതേയെന്നു ഞാൻ ആഗ്രഹിച്ചു പോയി…\nNext articleകോണ്ടസ ബെൻസിനും ഔഡിയ്ക്കും മുൻപ് ലക്ഷ്വറി ഹീറോ ആയിരുന്ന ഒരു വില്ലൻ


ജനുവരി രണ്ടിന് അതിര്‍ത്തികള് തുറക്കാനൊരുങ്ങി കുവൈത്ത്; വിമാന സര്‍വീസും പുനരാരംഭിക്കും kuwait-to-reopen-land-sea-and-airports\nHome Gulf ജനുവരി രണ്ടിന് അതിര്‍ത്തികള് തുറക്കാനൊരുങ്ങി കുവൈത്ത്; വിമാന സര്‍വീസും പുനരാരംഭിക്കും\nജനുവരി രണ്ടിന് അതിര്‍ത്തികള് തുറക്കാനൊരുങ്ങി കുവൈത്ത്; വിമാന സര്‍വീസും പുനരാരംഭിക്കും\nDecember 29, 2020, 9:51 am\nകുവൈത്ത് സിറ്റി: കര, കടല്, വ്യോമ അതിര്‍ത്തികള് ജനുവരി രണ്ടിന് തുറക്കാന് തീരുമാനിച്ച് കുവൈത്ത്. അന്താരാഷ്ട്ര വിമാനത്താവളവും ജനുവരി രണ്ടിന് തുറക്കും. നാട്ടില് കുടുങ്ങിക്കിടക്കുന്നവരും നാട്ടില് പോവാന് ആഗ്രഹിക്കുന്നവരുമായ നിരവധി പേര്‍ക്ക് ആശ്വാസമാണ് ഈ പ്രഖ്യാപനം. കുവൈത്ത് അന്താരാഷ്ട്ര വിമാനത്താവളം അടച്ചിടാനുള്ള തീരുമാനം പ്രവാസികളില് ആശങ്ക സൃഷ്ടിച്ചിരുന്നു.\nതിങ്കളാഴ്ച രാത്രി ചേര്‍ന്ന മന്ത്രി സഭാ യോഗത്തിലാണു തീരുമാനം. ഇത് പ്രകാരം നിലവില് രാജ്യത്തിനു അകത്തേക്കും പുറത്തേക്കുമുള്ള വിമാന സര്‍വ്വീസുകള്‍ക്ക് ഡിസംബര് 21 മുതല് ഏര്‍പ്പെടുത്തിയ വിലക്ക് ജനുവരി രണ്ട് മുതല് പിന് വലിക്കും. രാജ്യത്തിനു അകത്തേക്കും പുറത്തേക്കുമുള്ള കര, കടല് മാര്‍ഗ്ഗമുള്ള അതിര്‍ത്തികളും അന്ന് തന്നെ തുറക്കാനാണ് തീരുമാനം. ബ്രിട്ടനില് കൊവിഡ് വൈറസിന്റെ പുതിയ വകഭേദം പടരുന്ന സാഹചര്യത്തിലാണ് കുവൈത്ത് മുന്‍കരുതല് നടപടികളുടെ ഭാഗമായി വിമാനത്താവളവും കര, കടല് അതിര്‍ത്തികളും അടക്കാന് തീരുമാനിച്ചത്.\nPrevious articleഖത്തറില് കോവിഡ് കേസുകള് കൂടി; ചികില്‍സയിലിരുന്ന ഒരാള് മരിച്ചു\nNext articleഖത്തറിലെ സ്‌കൂളുകളില് 50 ശതമാനം വിദ്യാര്‍ഥികള്‍ക്ക് ഹാജരാവാം; ഓഫ്‌ലൈന്, ഓണ്‍ലൈന് പഠന രീതി തുടരും


മിസ്സിസ് ആകാൻ ഇനി ഒരു ദിനം മാത്രം ബാക്കി, മെഹന്ദി ആഘോഷങ്ങളുടെ ചിത്രം പുറത്ത് വിട്ട് കാജൽ! - മലയാളം ന്യൂസ് പോർട്ടൽ\nPosted on October 29, 2020, 12:50 PM\nനാളെയാണ് ആരാധകർ കാത്തിരുന്ന തെന്നിന്ത്യൻ താര സുന്ദരിയുടെ വിവാഹം. വിവാഹവുമായി ബന്ധപ്പെട്ടുള്ള മെഹന്ദി ചിത്രങ്ങൾ ആണ് താരം ഇപ്പോൾ സോഷ്യൽ മീഡിയയിലൂടെ ആരാധകരുമായി പങ്കുവെക്കുന്നത്. ചിത്രത്തിൽ അതീവ സുന്ദരിയായാണ് കാജലിനെ കാണാൻ കഴിയുന്നത്. മുംബൈയിൽ വെച്ചാണ് വിവാഹം. കോവിഡ് മാനദണ്ദങ്ങൾ പാലിച്ചു കൊണ്ടുള്ള വിവാഹത്തിൽ അടുത്ത ബന്ധുക്കൾ മാത്രമാണ് പങ്കെടുക്കുക.\nKajal Aggarwal Wedding Mehandi\nഈ മാസം തുടക്കത്തില് ആയിരുന്നു കാജല് വിവാഹ വാര്‍ത്ത സ്ഥിരീകരിച്ചത്. അതിനു ശേഷം കഴിഞ്ഞ ദിവസം പ്രതിശുത വരനൊപ്പമുള്ള ചിത്രങ്ങളും കാജൽ പുറത്ത് വിട്ടിരുന്നു. ഇതോടെ തങ്ങളുടെ താര സുന്ദരി സിനിമ ലോകത്തിൽ നിന്നും അപ്രത്യക്ഷയാകുമോ എന്നായിരുന്നു പൂരിഭാഗം ആരാധകരുടെയും സംശയം. എന്നാൽ ആരും സംശയിക്കേണ്ട, വിവാഹ ശേഷവും താൻ അഭിനയം തുടരുമെന്നാണ് താരം വ്യക്തമാക്കിയത്. ഇതോടെ ആരാധകരും സതോഷത്തിൽ ആണ്.\n“2020 ഒക്ടോബർ 30 ന് മുംബൈയിൽ വെച്ച്, അടുത്ത ബന്ധുക്കൾ മാത്രം പങ്കെടുക്കുന്ന വളരെ ലളിതമായ ഒരു ചടങ്ങിൽ വെച്ച് ഗൗതം കിച്ച്‌ലുവും ഞാനും വിവാഹിതരാവുകയാണെന്ന് അറിയിക്കുന്നതിൽ എനിക്ക് അതിയായ സന്തോഷമുണ്ട്. ഈ മഹാമാരി ഞങ്ങളുടെ സന്തോഷത്തിന്റെ തിളക്കം കുറയ്ക്കുന്നുണ്ട്, എന്നാൽ ജീവിതം ഒരുമിച്ച് ആരംഭിക്കുന്നതിന്റെ ആവേശത്തിലാണ് ഞങ്ങൾ. ഇക്കാലമത്രയും നിങ്ങൾ നൽകിയ സ്നേഹത്തിനു നന്ദി, പുതിയ യാത്ര ആരംഭിക്കുമ്പോഴും നിങ്ങളുടെ എല്ലാവരുടെയും അനുഗ്രഹാശിസ്സുകൾ വേണം. ഞാനേറെ വിലമതിക്കുന്ന, എനിക്ക് സന്തോഷം തരുന്ന, പ്രേക്ഷകരെ രസിപ്പിക്കുന്ന കാര്യങ്ങൾ ഇനിയും തുടരും. അനന്തമായ പിന്തുണയ്ക്ക് നന്ദി.” എന്ന കുറിപ്പിലൂടെയാണ് തന്റെ വിവാഹ വാർത്ത കാജൽ പുറത്ത് വിട്ടത്.


റഷീദിന്റെ മരണം: അനുശോചന പ്രവാഹവുമായി സോഷ്യല് മീഡിയ ഇന്നു വൈകുന്നേരം മുതിയക്കാലില് വെച്ച് അനുശോചന യോഗം. – Malayalamtoday\nകുതിരക്കോടിന്റെ കായിക താരം റഷീദ് കുതിരക്കോട് (35) വിട്ടു പിരിഞ്ഞത് കായിക കേരളത്തെ ദുഖത്തിലാഴ്ത്തി.\nകരുത്തിന്റെയും പോരാട്ടത്തിന്റെയും കളരിയായ കബഡിയിലൂടെ കടന്നു വന്ന് ജില്ലയിലെത്തന്നെ പ്രമുഖ കായിക കേന്ദ്രമായി മാറിയ സംഘചേതന കുതിരക്കോടിന്റെ താരവും, സംഘചേതനാ യു.എ.ഇ കമ്മറ്റി പ്രസിഡണ്ടുമാണ് റഷീദ് കുതിരക്കോട്.\nജോലി ആവശ്യാര്‍ത്ഥം വിദേശത്തായിരുന്നു. അവിടെ ജോലി ചെയ്യവേ ന്യൂമോണിയാ ബാധയുണ്ടായതിനെത്തുടര്‍ന്ന് ചികില്‍സയിലായിരുന്നു. തുടര്‍ന്ന് കോവിഡ് മഹാമാരി കൂടി പിടിപെട്ടതോടെ അത്യാസന്ന നിലയിലായി മരണം സംഭവിക്കുകയായിരുന്നു.\nകോവിഡ് ബാധിതനായതിനാല് മൃതശരിരം നാട്ടിലെത്തിക്കാന് സാധിക്കാത്തതിലുള്ള വിഷമത്തിലാണ് ബന്ധുക്കളും സുഹൃത്തുക്കളും. ഉറ്റബന്ധുക്കളും, ഭാര്യാ സദോഹരന്മാരും വിദേശത്ത് ഒപ്പമുണ്ട്.\nബാല്യം മുതല് യൗവനം വരെ മുഴുവന് സമയവും സംഘചേതനയുടെ പ്രവര്‍ത്തകനായിരുന്ന റഷീദ് ചെറുപ്പക്കാരേയും കുട്ടികളേയും സംഘടിപ്പിക്കാനും, ആവശ്യമുള്ളപ്പോഴെല്ലാം സാമ്പത്തികമായി സഹായിക്കാനും മടി കാണിച്ചിരുന്നില്ല.\nനാട്ടില് വരുമ്പോഴെല്ലാം കബഡി ഫെസ്റ്റ് സംഘടിപ്പിക്കാനും അതിന്റെ പ്രവര്‍ത്തനത്തില് മുഴുകാനും താല്‍പ്പര്യം കാണിച്ചു.\nനല്ലൊരു സംഘടനാ പ്രവര്‍ത്തകന് കൂടിയാണ്.\nവ്യാപരിയായിരുന്ന അബ്ദുല്‍ഖാദര്, (പരേതന്) മറിയമ്പി ദമ്പതികളുടെ പുത്രനാണ്. ഭാര്യ മുംതാസ്. ഏക മകള് മിന്‍ഹ.\nസഹോദരങ്ങള് റഷീദ, ഫരീദ, റുബീദ, നസീദ.\nറഷീദിന്റെ വിയോഗത്തില് അനുശോചിക്കാന് ഇന്ന് വൈകുന്നേരം മുതിയക്കാല് സ്‌കൂള് പരിസരത്ത് ചേരുന്ന അനുശോചന യോഗത്തില് മുഴുവന്‍നാട്ടുകാരും, കായിക പ്രേമികളും പങ്കു ചേരണമെന്ന് സെക്രട്ടറി പ്രിയേഷ് കുതിരക്കോട് അറിയിച്ചു.\nകൊവ്വല് പള്ളി പെട്രോള് പമ്പിനു സമീപം കാറും ടാറ്റാ സുമോയും കൂട്ടിയടിച്ച് തൈക്കടപ്പുറം സ്വദേശി മരിച്ചു. രണ്ടു പേര്‍ക്ക് ഗുരുതര പരിക്ക്


കൊവിഡ് കാലത്തെ ലോക പ്രമേഹദിനം; അറിയേണ്ടത്... | World Diabetes Day 2020\nകൊവിഡ് കാലത്തെ ലോക പ്രമേഹദിനം; അറിയേണ്ടത്...\nThiruvananthapuram, First Published 14, Nov 2020, 8:43 AM\nപ്രമേഹരോഗ നിയന്ത്രണത്തില് നഴ്‌സുമാരുടെ പ്രാധാന്യം ഓര്‍മ്മിപ്പിച്ചുകൊണ്ട് 'നഴ്‌സുമാര്‍ക്ക് മാറ്റം സൃഷ്ടിക്കാന് കഴിയും' എന്നതാണ് ഈ വര്‍ഷത്തെ സന്ദേശം.\nഇന്ന് നവംബർ 14- ലോക പ്രമേഹദിനം. ലോകം കൊവിഡിന്റെ പിടിയിലായിരിക്കുന്ന സമയത്താണ് മറ്റൊരു ലോക പ്രമേഹദിനം കടന്നു വരുന്നത്. പ്രമേഹരോഗ നിയന്ത്രണത്തില് നഴ്‌സുമാരുടെ പ്രാധാന്യം ഓര്‍മ്മിപ്പിച്ചുകൊണ്ട് 'നഴ്‌സുമാര്‍ക്ക് മാറ്റം സൃഷ്ടിക്കാന് കഴിയും' എന്നതാണ് ഈ വര്‍ഷത്തെ സന്ദേശം.\nലോകത്ത് 422 മില്യണ് ആളുകള് പ്രമേഹബാധിതരാണ്. ഓരോ എട്ടു സെക്കന്റിലും പ്രമേഹം കാരണം ഒരാള് മരണമടയുന്നു എന്നാണ് കണക്കുകള് സൂചിപ്പിക്കുന്നത്.\nഈ കൊറോണക്കാലത്ത് പ്രമേഹരോഗികള് കുറച്ചധികം ശ്രദ്ധിക്കണം. കൃത്യമായ ഇടവേളകളിൽ ഷുഗർ നില പരിശോധിക്കണം. ഗ്ലൂക്കോമീറ്റർ ഉപയോഗിച്ച് വീട്ടിൽ നിന്നുതന്നെ ഷുഗർ പരിശോധിക്കാം. പരിശോധനഫലം ചികിത്സിക്കുന്ന ഡോക്ടറുമായി പങ്കുവയ്ക്കുകയും വേണ്ട നിര്‍ദ്ദേശങ്ങള് സ്വീകരിക്കുകയും ചെയ്യാം.\nരക്തത്തിൽ ഗ്ലൂക്കോസിന്റെ അഥവാ പഞ്ചസാരയുടെ അളവ് കൂടുന്ന അവസ്ഥയാണ് പ്രമേഹം. ജീവിതശൈലിയില് വന്നിരിക്കുന്ന മാറ്റങ്ങള് കൊണ്ടാണ് പ്രമേഹരോഗികളുടെ എണ്ണം ഇന്ന് കൂടുന്നത്. ശരീരഭാരം കുറയുക, ക്ഷീണം, അമിതവിശപ്പ്, ദാഹം, മൂത്രം കൂടുതൽ പോവുക എന്നിവയാണ് പ്രമേഹത്തിന്റെ ലക്ഷണങ്ങൾ.\nടൈപ്പ്2പ്രമേഹം ബാധിക്കാൻ പാരമ്പര്യം ഒരു പ്രധാന ഘടകമാണ്. ജീവിതശൈലിയിൽ വരുന്ന മാറ്റങ്ങൾ മൂലവും പ്രമേഹം വരാം. വ്യായാമമില്ലായ്മ, അമിതവണ്ണം തുടങ്ങിയവയെല്ലാം പ്രമേഹത്തിന് വഴിയൊരുക്കും. പ്രമേഹ സാധ്യത കൂടുതൽ ഉള്ളവർ കൃത്യമായി വ്യായാമം ചെയ്യുകയും ഭക്ഷണരീതി നിയന്ത്രിക്കുകയും ചെയ്താൽ ഒരു പരിധി വരെ പ്രമേഹത്തെ നിയന്ത്രിക്കാം.\nAlso Read: പ്രമേഹ രോഗിയാണോ? പല്ല് സൂക്ഷിക്കണേ...\nLast Updated 14, Nov 2020, 8:45 AM


ഡോക്ടർസാബിനെ ചാന്ദ്‌നി ചൗക്ക് വീണ്ടും തുണയ്ക്കുമോ... | chandnichowk| delhi loksabha election 2019\nഡോക്ടർസാബിനെ ചാന്ദ്‌നി ചൗക്ക് വീണ്ടും തുണയ്ക്കുമോ...\nMay 10, 2019, 06:02 PM IST\nസ്വാതന്ത്ര്യംകിട്ടി ഒമ്പതുവർഷം കഴിഞ്ഞ് 1956-ൽ നിലവിൽവന്ന മണ്ഡലത്തിന് കോൺഗ്രസിനെയും ബി.ജെ.പി.യെയും മാറിമാറി തുണച്ച ചരിത്രം.\n# എം എസ് ശരത്‌നാഥ്\nഡോ ഹര്‍ഷവര്‍ധന്, ജയപ്രകാശ് അഗര്‍വാള്, പങ്കജ് ഗുപ്ത\nന്യൂഡൽഹി: മുഗൾസാമ്രാജ്യത്തിന്റെ അധികാരകേന്ദ്രമായിരുന്ന ചെങ്കോട്ട, രാജ്യത്തെ ഏറ്റവും വലിയ മുസ്‌ലിം പള്ളികളിലൊന്നായ ജുമാ മസ്ജിദ് തുടങ്ങിയവ ചരിത്രപശ്ചാത്തലം നൽകുന്ന മണ്ഡലമാണ് ഡൽഹിയിലെ ചാന്ദ്‌നി ചൗക്ക്.\nസ്വാതന്ത്ര്യംകിട്ടി ഒമ്പതുവർഷം കഴിഞ്ഞ് 1956-ൽ നിലവിൽവന്ന മണ്ഡലത്തിന് കോൺഗ്രസിനെയും ബി.ജെ.പി.യെയും മാറിമാറി തുണച്ച ചരിത്രം. സിറ്റിങ് എം.പി.യും ശാസ്ത്ര-സാങ്കേതികമന്ത്രിയുമായ ഡോ. ഹർഷവർധനാണ് ഇത്തവണയും ബി.ജെ.പി.യുടെ സ്ഥാനാർഥി. 2014-ൽ ഇവിടെനിന്ന് നാലുലക്ഷത്തിലധികം വോട്ടുകൾക്ക് വിജയിച്ച ‘ഡോക്ടർ സാബ്’ എന്നു ഡൽഹിക്കാർ സ്നേഹപൂർവം വിളിക്കുന്ന ഹർഷവർധന്റെ രണ്ടാം പോരാട്ടമാണിത്.\nഡൽഹിയിൽ ആരോഗ്യമന്ത്രിയായിരിക്കെ 1994-ൽ പൾസ് പോളിയോ പദ്ധതി പരീക്ഷണാടിസ്ഥാനത്തിൽ വിജയകരമായി നടപ്പാക്കിയ ഇ.എൻ.ടി. വിദഗ്ധൻ കൂടിയാണ് ഹർഷവർധൻ. 1995-ൽ ദേശീയതലത്തിലേക്ക് പൾസ് പോളിയോപദ്ധതി വ്യാപിപ്പിച്ചു. ഡൽഹി മുഖ്യമന്ത്രിപദം ഹർഷവർധൻ ഏറക്കുറെ ഉറപ്പിച്ചിരുന്നെങ്കിലും ഒടുവിൽ നഷ്ടപ്പെട്ടു. 2013-ലെ നിയമസഭാ തിരഞ്ഞെടുപ്പിൽ ബി.ജെ.പി. വലിയ ഒറ്റക്കക്ഷിയായെങ്കിലും സർക്കാരുണ്ടാക്കാൻ കഴിയാതെപോയതാണ് തിരിച്ചടിയായത്.\nപിന്നീട് ലോക്‌സഭാ തിരഞ്ഞെടുപ്പിൽ മത്സരിച്ച ഹർഷവർധൻ മുതിർന്ന കോൺഗ്രസ് നേതാവും രണ്ടുതവണ മണ്ഡലത്തിൽനിന്ന് വിജയിക്കുകയും ചെയ്ത കപിൽ സിബലിനെ പരാജയപ്പെടുത്തി. ഇക്കുറിയും ഹർഷവർധനെ നേരിടാൻ സിബലിനാവില്ലെന്ന് കോൺഗ്രസ് കണക്കുകൂട്ടിയിട്ടുണ്ടാവണം. അതിനാൽ 1984, 1989, 1996 വർഷങ്ങളിൽ മണ്ഡലത്തെ പ്രതിനിധാനം ചെയ്ത ജയപ്രകാശ് അഗർവാളിനെയാണ് അവർ സ്ഥാനാർഥിയാക്കിയത്. ഐ.ടി. പ്രൊഫഷണലായി 25 വർഷത്തോളം പ്രവർത്തിച്ച പങ്കജ് ഗുപ്തയാണ് ആംആദ്മി പാർട്ടിയുടെ സ്ഥാനാർഥി. പാർട്ടിയുടെ ദേശീയ സെക്രട്ടറി, രാഷ്ട്രീയകാര്യസമിതിയംഗം എന്നീ നിലകളിലുള്ള പ്രവൃത്തിപരിചയവുമായാണ് ഗുപ്ത മത്സരത്തിനിറങ്ങിയിരിക്കുന്നത്.\n2014-ൽ ബി.ജെ.പി.ക്ക് 44.58 ശതമാനം വോട്ടുവിഹിതം ലഭിച്ചപ്പോൾ 17.94 ശതമാനമായിരുന്നു കോൺഗ്രസിന്. എ.എ.പി.ക്ക് 30.71 ശതമാനവും. മുസ്‌ലിം വിഭാഗക്കാർക്ക് ആധിപത്യമുള്ള മണ്ഡലമാണ് ചാന്ദ്‌നി ചൗക്ക്. വോട്ടർമാരിൽ 20 ശതമാനത്തോളംവരും ഇവരുടെ സംഖ്യ. ബി.ജെ.പി.ക്ക് എതിരായിരിക്കും ന്യൂനപക്ഷ വോട്ടെന്നാണ് കഴിഞ്ഞതിരഞ്ഞെടുപ്പിൽ പ്രതീക്ഷിച്ചത്. എന്നാൽ, മതരാഷ്ട്രീയം മാറ്റിവെച്ച് ഹർഷവർധനുവേണ്ടി ഇവരിൽ ഭൂരിഭാഗവും വോട്ടുചെയ്തു. വർധന്റെ ശുദ്ധമായ പ്രതിച്ഛായയും ഇതിനവരെ പ്രേരിപ്പിച്ചു. ഇത്തവണയും സമാനസ്ഥിതി തുടരുമെന്ന പ്രതീക്ഷയിലാണ് ബി.ജെ.പി. ക്യാമ്പ്.\nഎന്നാൽ, ബി.ജെ.പി.യുടെ തീവ്രഹിന്ദുത്വനിലപാടുകൾ ഉയർത്തിക്കാട്ടി മുസ്‌ലിംവോട്ടുകൾ സമാഹരിക്കാനുള്ള ശ്രമത്തിലാണ് കോൺഗ്രസും എ.എ.പി.യും. വ്യാപാരികളാണ് മറ്റൊരു പ്രധാന വോട്ടുബാങ്ക്. ഉപഭോക്താക്കളുടെ പറുദീസയെന്നറിയപ്പെടുന്ന രാജ്യത്തെ വലിയ കമ്പോളങ്ങളായ ചാന്ദ്‌നി ചൗക്ക്, സാദർ ബസാർ എന്നിവ ഇവിടെയാണ്. നോട്ടുനിരോധനം, ചരക്കുസേവനനികുതി, ഡൽഹി മുനിസിപ്പൽ കോർപ്പറേഷൻ അനധികൃത കടകൾ അടച്ചുപൂട്ടാനെടുത്ത നടപടികൾ എന്നിവയാണ് വ്യാപാരികൾക്കിടയിലെ തിരഞ്ഞെടുപ്പ് ചർച്ചാവിഷയങ്ങൾ.\nഡൽഹിയിൽ കോൺഗ്രസിന് പഴയ കരുത്തില്ലെങ്കിലും ചാന്ദ്‌നി ചൗക്കിൽ ഹർഷവർധനും ജെ.പി. അഗർവാളും തമ്മിലാണ് പ്രധാനമത്സരം. മൂന്നുതവണ മണ്ഡലത്തിൽനിന്ന് വിജയിച്ചതിന്റെ അനുഭവസമ്പത്തുമായാണ് അഗർവാൾ വർധനെ നേരിടുന്നത്.\nപ്രധാനമന്ത്രിപദം: ഡൽഹിയെ തുണച്ചാൽ രാഹുലിന് പിന്തുണ- കെജ്‌രിവാൾ\nന്യൂഡൽഹി: ഡൽഹിക്കു പൂർണസംസ്ഥാന പദവി നൽകാനുള്ള ആവശ്യം അംഗീകരിച്ചാൽ കോൺഗ്രസ് അധ്യക്ഷൻ ..\nഈഫല് ടവര്, താജ്മഹല്... പാഴ് വസ്തുക്കള് കൊണ്ട് ലോകാത്ഭുതങ്ങള് തീര്‍ത്ത് ഡല്‍ഹി


സി.ബി.എസ്.ഇ പന്ത്രണ്ടാം ക്ലാസ് പരീക്ഷാഫലം പ്രസിദ്ധീകരിച്ചു – Chandrika Daily\nBy chandrika Saturday May 26, 2018 13:45 pm\nസി.ബി.എസ്.ഇ പന്ത്രണ്ടാം ക്ലാസ് പരീക്ഷാഫലം പ്രസിദ്ധീകരിച്ചു\nന്യൂഡല്‍ഹി: സി.ബി.എസ്.ഇ പന്ത്രണ്ടാം ക്ലാസ് പരീക്ഷാഫലം പ്രസിദ്ധീകരിച്ചു. 83.01 ആണ് വിജയശതമാനം. മുന് വര്‍ഷത്തേക്കാല് ഒരു ശതമാനത്തിന്റെ വര്‍ധനവുണ്ടായത്. രാജ്യത്ത് വിജയശതമാനത്തില് തിരുവനന്തപുരമാണ് ഏറ്റവും ഒന്നാമത്. 97.32ആണ്…\nന്യൂഡല്‍ഹി: സി.ബി.എസ്.ഇ പന്ത്രണ്ടാം ക്ലാസ് പരീക്ഷാഫലം പ്രസിദ്ധീകരിച്ചു. 83.01 ആണ് വിജയശതമാനം. മുന് വര്‍ഷത്തേക്കാല് ഒരു ശതമാനത്തിന്റെ വര്‍ധനവുണ്ടായത്. രാജ്യത്ത് വിജയശതമാനത്തില് തിരുവനന്തപുരമാണ് ഏറ്റവും ഒന്നാമത്.\n97.32ആണ് തിരുവനന്തപുരത്തിന്റെ വിജയശതമാനം. 93.87 ശതമാനവുമായി ചെന്നൈ രണ്ടാം സ്ഥാനത്തും 89 ശതമാനവുമായി ഡല്‍ഹി മൂന്നാം സ്ഥാനത്തുമാണുള്ളത്. 500ല് 499 മാര്‍ക്ക് നേടിയ നോയിഡ സ്വദേശിനി മേഘ്‌ന ശ്രീവാസ്തവയാണ് ഏറ്റവും കൂടുതല് മാര്‍ക്ക് നേടിയ വിദ്യാര്‍ത്ഥി.\nപരീക്ഷാ ഫലം ലഭിക്കാന്:\nഎന്നീ വെബ്‌സൈറ്റിലും ഗുഗിള്.കോമിലും പരീക്ഷഫലം ലഭിക്കും.


കെ.എം മാണി ആശുപത്രിയില്; മുഖ്യമന്ത്രി സന്ദര്‍ശിച്ചു | KM Mani hospitalized in Kochi CM Pinarayi Vijayan visited\nകെ.എം മാണി ആശുപത്രിയില്; മുഖ്യമന്ത്രി സന്ദര്‍ശിച്ചു\nകൊച്ചി: ശ്വാസകോശ സംബന്ധമായ അസുഖങ്ങളെ തുടര്‍ന്ന് സ്വകാര്യ ആശുപത്രിയില് ചികിത്സയില് കഴിയുന്ന മുന് മന്ത്രിയും കേരളാ കോണ്‍ഗ്രസ് എം.നേതാവുമായ കെ.എം മാണിയെ മുഖ്യമന്ത്രി പിണറായി വിജയന് സന്ദര്‍ശിച്ചു. മാണിയുടെ ആരോഗ്യനിലയില് നേരിയ പുരോഗതിയുള്ളതായി ആശുപത്രി അധികൃതര് അറിയിച്ചു.\nകഴിഞ്ഞ ദിവസം പുലര്‍ച്ചെ ശ്വാസകോശ സംബന്ധമായ അസുഖം മൂര്‍ച്ഛിച്ചതിനേത്തുടര്‍ന്ന് പ്രത്യേക സജ്ജീകരണങ്ങളുള്ള ആംബുലന്‍സില് അദ്ദേഹത്തെ കൊച്ചിയിലെ സ്വകാര്യ ആശുപത്രിയില് എത്തിക്കുകയായിരുന്നു. വിശദ പരിശോധനയില് മാണിയുടെ വൃക്കകള്‍ക്ക് തകരാറുള്ളതായി കണ്ടെത്തിയതായും ഡയാലിസിസിന് വിധേയമാക്കിയതായും ആശുപത്രി അധികൃതര് പറഞ്ഞു. ആരോഗ്യനിലയില് നേരിയ പുരോഗതിയുണ്ടെന്നും അവര് അറിയിച്ചു.\nതിങ്കളാഴ്ച വൈകുന്നേരമാണ് മുഖ്യമന്ത്രി മാണിയെ ആശുപത്രിയിലെത്തി കണ്ടത്. കുടുംബാംഗങ്ങളോട് സംസാരിച്ചതായും കൂടുതല് വിവരങ്ങള് ഡോക്ടര്‍മാര് പറയുമെന്നും മുഖ്യമന്ത്രി പറഞ്ഞു.\nരക്തത്തില് ഓക്‌സിജന്റെ അളവില് ഏറ്റക്കുറിച്ചിലുണ്ട്. രാത്രിയില് വെന്റിലേറ്ററിന്റെ സഹായം ലഭ്യമാക്കുന്നുണ്ടെന്നും ആശുപത്രി അധികൃതര് പറഞ്ഞു.\nContent highlights: KM Mani hospitalized in Kochi CM Pinarayi Vijayan visited\nകൃത്യതയും വ്യക്തതയുമില്ലാത്ത വൈറസ്; കുടുംബസമേതം പോസിറ്റീവെന്ന് എന്.കെ പ്രേമചന്ദ്രന്\nകൊല്ലം: ആര്‍എസ്പി നേതാവും കൊല്ലം എംപിയുമായ എന്.കെ പ്രേമചന്ദ്രന് കോവിഡ് സ്ഥിരീകരിച്ചു. ..\nഇന്ന് സംസ്ഥാനത്ത് ലോക്ഡൗണിന് സമാനം; നിയന്ത്രണങ്ങളും ഇളവുകളും അറിയാം


അമേരിക്കയില് കനത്ത നാശം വിതച്ച് മൈക്കിള് കൊടുങ്കാറ്റ്\nകാറ്റിന് പിന്നാലെയെത്തിയ പേമാരിയില് മിക്ക സ്ഥലങ്ങളും വെള്ളത്തിനടിയിലായി. ഫ്ലോറിഡ ഉള്‍പ്പെടെ മൂന്ന് സംസ്ഥാനങ്ങളില് യു.എസ് ഭരണകൂടം പ്രഖ്യാപിച്ച അടിയന്തരാവസ്ഥ തുടരുകയാണ്.\n12 Oct, 2018 at 02:04 AM\nഅമേരിക്കയിലെ ഫ്ലോറിഡയില് കനത്ത നാശം വിതച്ച് മൈക്കിള് ചുഴലിക്കൊടുങ്കാറ്റ്. കൊടുങ്കാറ്റില് രണ്ട് പേര് മരിച്ചു. കാറ്റിന് പിന്നാലെയെത്തിയ പേമാരിയില് മിക്ക സ്ഥലങ്ങളും വെള്ളത്തിനടിയിലായി. ഫ്ലോറിഡ ഉള്‍പ്പെടെ മൂന്ന് സംസ്ഥാനങ്ങളില് യു.എസ് ഭരണകൂടം പ്രഖ്യാപിച്ച അടിയന്തരാവസ്ഥ തുടരുകയാണ്.\n250 കിലോമീറ്റര് വേഗത്തിലാണ് കൊടുങ്കാറ്റ് ഫ്ലോറിഡയിലെ പാന്‍ഹാന്‍ഡിലിലെത്തിയത്. കൊടുങ്കാറ്റിന് പിന്നാലെ എത്തിയ കനത്ത മഴയില് തീരമേഖലയിലെ നഗരങ്ങള് വെള്ളത്തിനടിയിലായി. മരങ്ങള് കഴപുഴകി വീണതോടെ പലസ്ഥലങ്ങളിലും ഗതാഗതം തടസ്സപ്പെട്ടു. മരം ദേഹത്ത് വീണാണ് രണ്ട് പേര് മരിച്ചത്. ഫ്‌ളോറിഡ, അലബാമ, ജോര്‍ജിയ സംസ്ഥാനങ്ങളിലെ മിക്കയിടത്തും വൈദ്യുതി ബന്ധം തകരാറിലായി. വീടുകള്, കച്ചവടസ്ഥാപനങ്ങള്, വാഹനങ്ങള് എന്നിവയ്ക്ക് വ്യാപക നാശനഷ്ടം സംഭവിച്ചിട്ടുണ്ട്.\nബുധനാഴ്ച ഉച്ചക്കാണ് മൈക്കിള് ഫ്ലോറിഡയില് വീശിയത്. കാറ്റഗറി രണ്ടില് രേഖപ്പെടുത്തിയ കാറ്റ് പിന്നീട് കാറ്റഗറി നാലിലേക്ക് മാറുകയായിരുന്നു. രക്ഷാപ്രവര്‍ത്തകര് കൂടുതല് മേഖലകളിലേക്ക് എത്തിയാല് മാത്രമേ നാശനഷ്ടക്കണക്ക് വ്യക്തമാകൂ. തീരമേഖലയില് മൈക്കിള് കനത്ത നാശം വിതക്കുമെന്ന മുന്നറിയിപ്പിന്റെ പശ്ചാത്തലത്തില് പ്രദേശത്തുള്ളവരോട് സുരക്ഷിത സ്ഥലങ്ങളിലേക്ക് മാറണമെന്ന് അധികൃതര് നിര്‍ദേശം നല്‍കിയിരുന്നു. അതിനാല് മരണസംഖ്യയും ആളപായവും കുറക്കാന് സാധിച്ചു. എന്നാല് മുന്നറിയിപ്പ് അവഗണിച്ചവര് വെള്ളപ്പൊക്കത്തില് കുടുങ്ങിയിട്ടുണ്ടെന്ന് റിപ്പോര്‍ട്ടുകളുണ്ട്.\nഒമാനില് നിന്നുള്ള പ്രവാസികളുടെ ചാര്‍ട്ടര് വിമാനങ്ങള് ശനിയാഴ്ച്ച മുതല്\nവിദ്വേഷ പ്രസംഗത്തിന് സുക്കര്‍ബര്‍ഗ് ഉദാഹരണമാക്കിയത് കപില് മിശ്രയുടെ ഭീഷണി\nപരിസ്ഥിതി ദിനത്തില് ജൈവ വൈവിധ്യ സംരക്ഷണ പ്രവര്‍ത്തനങ്ങളുമായി വെല്‍ഫെയര് പാര്‍ട്ടി\nഫേസ്ബുക്കില് ലാല് സലാം പറഞ്ഞാല്, കോമ്രേഡ് എന്നു വിളിച്ചാല് യു.എ.പി.എ\nസൈനികതല ചർച്ച നാളെ; ഇന്ത്യ അമേരിക്കക്ക് വഴങ്ങരുതെന്ന് ചൈനീസ് കമ്മ്യൂണിസ്റ്റ് പാർട്ടി മുഖപത്രം


Rajasthan human rights body's comment about live-in relationships | ലിവിങ് ടുഗെദർ നിരോധിക്കണം; സർക്കാർ മുൻകൈയ്യെടുക്കണം, അത്തരം സ്ത്രീകൾ 'വെപ്പാട്ടി'ളെ പോലെന്ന്... - Malayalam Oneindia\nPublished: September52019, 16:03 [IST]\nജയ്പൂർ: ലിവിങ് ടുഗെദർ ലൈഫ് ഇപ്പോൾ ഇന്ത്യയിൽ സർവ്വ സാധാരണമാണ്. സ്ത്രീക്കും പുരുഷനും ലിവിങ് ടുഗെദർ ആയി ജീവിക്കുന്നതിന് നിയമ തടസങ്ങളും ഇപ്പോൾ ഇല്ല. എന്നാൽ ഇതിനെതിരെ രംഗത്ത് വന്നിരിക്കുകയാണ് രാജസ്ഥാന് മനുഷ്യാവകാശ കമ്മീഷന് തലവന് മഹേഷ് ചന്ദ്ര ശര്‍മ്മ. അങ്ങിനെ ജീവിക്കുന്ന സ്ത്രീകൾ 'വെപ്പാട്ടികളെ പോലെ'യാണെന്നും അദ്ദേഹം പറഞ്ഞു.\nഅത്തരം മൃഗതുല്യമായ ജീവിതം ഭരണഘടന നല്‍കിയിരിക്കുന്ന അടിസ്ഥാന അവകാശങ്ങൾക്കും സ്ത്രീകളുടെ അവകാശങ്ങള്‍ക്കും എതിരാണ് എന്നും അദ്ദേഹം പറഞ്ഞു. കേന്ദ്രത്തിലെയും സംസ്ഥാനങ്ങളിലെയും സര്‍ക്കാരുകളുടെ ഉത്തരവാദിത്വമാണ് അത്തരം ബന്ധങ്ങളെ നിരുത്സാഹപ്പെടുത്തേണ്ടതെന്ന് അദ്ദേഹം കൂട്ടിച്ചേർത്തു.\nവിവാഹം കഴിക്കാതെ ജീവിക്കുന്ന സ്ത്രീകള് ഗാർഹിക പീഡനത്തിനിരയാവുന്നുണ്ട്. അത്തരം സ്ത്രീകൾക്ക് നിയമപരിരക്ഷ ലഭിക്കുന്നല്ല എന്ന കാര്യം ചൂണ്ടിക്കാട്ടിയാണ്മഹേഷ് ചന്ദ്രയുടെ പരാമർശം. എന്നാൽ 2005ലെ ഗാര്‍ഹിക പീഡന നിരോധന നിയമത്തില് വിവാഹം കഴിക്കാതെ പങ്കാളിക്കൊപ്പം ഒരുമിച്ചു ജീവിക്കുന്ന സ്ത്രീകളെ ഉള്‍പ്പെടുത്തിയിട്ടുണ്ടെന്ന് കോടതി നേരത്തെ വ്യക്തമാക്കിയിരുന്നു.\nനേരത്തെയും മഹേഷ് ചന്ദ്ര ഇത്തരത്തിൽ വിവാദ പ്രസ്താവനകൾ നടത്തിയിരുന്നു. മയിലുകള് ഇണചേരില്ലെന്നും പകരം ഇണയുടെ കണ്ണുനീര് കുടിച്ചാണ് പ്രത്യുത്പാദനം നടത്തുകയെന്ന പ്രസ്താവന ഇതിന് മുമ്പ് നടത്തയിരുന്നു. രാജസ്ഥാൻ ഹൈക്കോടതി ജ‍ഡ്ജിയായിരിക്കെയാണ് ഇത്തരത്തിൽ പരാമർശം നടത്തിയത്.\nചില പ്ലാനുകള് ഞങ്ങള്‍ക്കുണ്ട്, വിവാഹിതയാകുന്നുവെന്ന സൂചനയുമായി ന്യൂസിലന്‍ഡ് പ്രധാനമന്ത്രി!!\nmarriage woman human rights commission വിവാഹം യുവതി rajasthan രാജസ്ഥാൻ\nRajasthan human rights body's comment about live-in relationships\nStory first published: Thursday, September 5, 2019, 16:03 [IST]


സ്ഥിരവരുമാനം വേണോ? എസ്ബിഐ ആന്വിറ്റി പദ്ധതിയിൽ ചേരാം|Annuity Scheme in Kerala|Manorama Online Sampadyam\nസ്ഥിരവരുമാനം വേണോ? എസ്ബിഐ ആന്വിറ്റി പദ്ധതിയിൽ ചേരാം\nബാലകൃഷ്ണൻ തൃക്കങ്ങോട് March 15, 2021 12:58 PM IST\nനിക്ഷേപത്തിൽനിന്നു സ്ഥിരമായി മാസവരുമാനം\nനിക്ഷേപത്തിൽനിന്നു വർഷങ്ങളോളം സ്ഥിരമായി മാസവരുമാനം ആഗ്രഹിക്കുന്ന വ്യക്തിയാണോ നിങ്ങൾ? എങ്കിൽ നിങ്ങൾക്കുള്ളതാണ് സ്റ്റേറ്റ് ബാങ്ക് ഓഫ് ഇന്ത്യയുടെ ‘ആന്വിറ്റി ഡിപ്പോസിറ്റ് സ്കീം.^\nഒരു നിശ്ചിത തുക ഒറ്റത്തവണയായി 3, 5, 7, 10 വർഷങ്ങളിലേക്കു നിക്ഷേപിക്കുന്നു. അതിൽനിന്നു മാസതവണകളായി ഒരു നിശ്ചിത സംഖ്യ നിക്ഷേപകാലയളവിൽ നമുക്കു ലഭിക്കുന്നു. നിക്ഷേപ പലിശയും മുതലിൽനിന്ന് ഒരു ഭാഗവും ചേർത്താണു മാസവരുമാനം കണക്കാക്കുന്നത്. കാലാവധി പൂർത്തിയാകുമ്പോൾ ഒന്നും തിരികെ ലഭിക്കില്ല.\nഒറ്റയ്ക്കോ ഒന്നിലധികം പേർ ചേർന്നോ ഈ പദ്ധതിയിൽ അംഗമാകാം. പ്രായപൂർത്തി ആകാത്തവരുടെ പേരിലും അംഗത്വമെടുക്കാം. എസ്ബിഐ അക്കൗണ്ട് ഉടമയായിരിക്കണം.\nകുറഞ്ഞ ആന്വിറ്റി 1,000 രൂപ\nഏറ്റവും കുറഞ്ഞത് പ്രതിമാസം 1,000 രൂപ ആന്വിറ്റി കിട്ടുന്ന വിധത്തിലായിരിക്കണം നിക്ഷേപം നടത്തേണ്ടത്. മൂന്നു വർഷമാണ് എസ്ബിഐ ആന്വിറ്റി സ്കീമിന്റെ കുറഞ്ഞ കാലാവധി. കുറഞ്ഞ നിക്ഷേപസംഖ്യ ഏതാണ്ട് 25,000 രൂപയാണ്. പരമാവധി നിക്ഷേപത്തിനു പരിധിയില്ല. പ്രതിമാസം 10,000 രൂപ ലഭിക്കാൻ ഏകദേശം 5,079,64 രൂപ നിക്ഷേപിക്കണം.\nഎസ്ബിഐ സ്ഥിരനിക്ഷേപ പദ്ധതികൾക്കുള്ള പലിശനിരക്കുകൾ തന്നെയാണ് ആന്വിറ്റി സ്കീമിനും ബാധകം.5വർഷം മുതൽ പത്തു വർഷംവരെ കാലാവധിയുള്ള നിക്ഷേപങ്ങൾക്ക് 5.4 ശതമാനമാണ് പലിശനിരക്ക്. മൂന്നു മുതൽ അഞ്ചുവർഷം വരെയുള്ള നിക്ഷേപങ്ങൾക്ക് 5.3 ശതമാനം പലിശ ലഭിക്കും. 60 വയസ്സു കഴിഞ്ഞ മുതിർന്ന പൗരന്മാർക്ക് അര ശതമാനം അധികപലിശ വാഗ്ദാനം ചെയ്യുന്നുണ്ട്. എസ്ബിഐ ജീവനക്കാർക്കും പെൻഷൻകാർക്കും ഒരു ശതമാനം കൂടുതൽ പലിശ കിട്ടും. നോമിനേഷൻ സൗകര്യമുണ്ട്. കാലാവധിക്കു മുൻപ് നിബന്ധനകളോടെ പണം പിൻവലിക്കാനുള്ള സൗകര്യവും ലഭിക്കും.\nആന്വിറ്റിയായി ലഭിക്കുന്ന പലിശവരുമാനത്തിനു ടിഡിഎസ് ബാധകമാണ്. എന്നാൽ നികുതിബാധ്യതകൾ ഇല്ലാത്തവർക്ക് ഫോം 15 G, 15 H നൽകി ടിഡിഎസ് ഒഴിവാക്കാം.\nമുതിർന്ന പൗരന്മാർക്ക് അനുയോജ്യം\nജീവിതസായാഹ്നത്തിൽ സ്ഥിരമായി മാസവരുമാനം ആഗ്രഹിക്കുന്നവർക്ക് ഏറെ അനുയോജ്യമാണ് ഈ പദ്ധതി. സ്ഥിരനിക്ഷേപത്തിൽ പലിശ മാത്രമാണു ലഭിക്കുന്നത്. എന്നാൽ, ആന്വിറ്റി സ്കീമിൽ പലിശയ്ക്കൊപ്പം മുതലിന്റെ ഒരു ഭാഗവും ചേർത്തു മാസതവണകളായി ലഭിക്കുന്നു. എന്നാൽ, സ്ഥിരനിക്ഷേപത്തിന്റെ പലിശനിരക്കിൽത്തന്നെയാണ് ഈ പദ്ധതിയിലും പലിശ ലഭിക്കുന്നത്. ഇത് ഈ പദ്ധതിയുടെ ആകർഷണീയത കുറയ്ക്കുന്നു.\nEnglish Summary: Sbi Annuity Scheme will give Regular Income foralonger Period


സൗദിയില് സ്ത്രീകള്‍ക്ക് ഇനി മുതല് രാത്രിയിലും ജോലി ചെയ്യാം; ജോലികള് ഏതെന്ന് തൊഴില് മന്ത്രാലയം തീരുമാനിക്കും - :: Garshom :: ‹ :: Garshom ::\nസൗദിയില് സ്ത്രീകള്‍ക്ക് ഇനി മുതല് രാത്രിയിലും ജോലി ചെയ്യാം; ജോലികള് ഏതെന്ന് തൊഴില് മന്ത്രാലയം തീരുമാനിക്കും\nസ്വന്തം ലേഖകന്Wednesday, September 2, 2020 12:11 pm\nറിയാദ്: സൗദിയില് സ്ത്രീകള്‍ക്ക് ഇനി മുതല് രാത്രിയിലും ജോലി ചെയ്യാം. സ്ത്രീകളുടെ ജോലി സംബന്ധിച്ച് കൂടുതല് ഇളവുകള് നല്‍കുന്ന തൊഴില് നിയമം മന്ത്രിസഭ അംഗീകരിച്ചു. സൗദിയില് സ്ത്രീകളെ രാത്രി കാല ജോലികളില് നിയമിക്കുന്നതിന് ഭാഗികമായ നിയന്ത്രണമുണ്ടായിരുന്നു. അപകടം നിറഞ്ഞതും, ഹാനികരവുമായ ജോലികള് ചെയ്യുന്നതിന് സ്ത്രീകള്‍ക്ക് അനുവാദമുണ്ടായിരുന്നില്ല. പുതിയ ഉത്തരവ് പ്രകാരം സ്ത്രീകള്‍ക്ക് രാത്രിയില് തുറക്കുന്ന സ്ഥാപനങ്ങളില് ജോലി ചെയ്യാം. സൗദി ഭരണാധികാരി സല്‍മാന് രാജാവിന്റെ അധ്യക്ഷതയില് ചേര്‍ന്ന മന്ത്രിസഭാ യോഗമാണ് ഇതംഗീകരിച്ചത്. ഇതിനായി തൊഴില് നിയമത്തിലെ വകുപ്പുകള് റദ്ദാക്കി.\nവനിതകള്‍ക്ക് കൂടുതല് പ്രാതിനിധ്യം ലഭിക്കും വിധം തൊഴില് വകുപ്പുകള് ഭേദഗതി ചെയ്തു. പുതിയ മാറ്റമനുസരിച്ച് ഇനി മുതല് സ്ത്രീകള്‍ക്ക് രാത്രിയിലും ജോലി ചെയ്യാം. കൂടാതെ ഖനികളിലും ക്വാറികളിലും ജോലി ചെയ്യാനും അനുമതിയുണ്ട്. അതേസമയം പതിനെട്ട് വയസ്സ് തികയാത്ത സ്ത്രീക്കും പുരുഷനും ഇത്തരം ജോലികള് ചെയ്യാന് അനുവാദമില്ല.\nഅപകടം നിറഞ്ഞതും ഹാനികരമായതുമായ ജോലികള് ഏതെന്ന് തൊഴില് മന്ത്രാലയം തീരുമാനിക്കും. സ്ത്രീകളുടെ സുരക്ഷിതത്വം കണക്കിലെടുത്ത് നിയമിക്കുവാന് പാടില്ലാത്ത തൊഴിലുകളും മന്ത്രാലയമാണ് തീരുമാനിക്കുക.


mohanan vaidyar under covid observation in jail | നിപ്പയ്‌ക്കെതിരെ പ്രകൃതി ചികിത്സ അവകാശപ്പെട്ട് രംഗത്തെത്തിയത് ആരോഗ്യവകുപ്പിനെ വെല്ലുവിളിച്ച് വവ്വാൽ ഭക്ഷിച്ച പഴങ്ങൾ കഴിച്ച്; പൊലീസ് പൊക്കി അകത്തിട്ടിട്ടും പിന്നോട്ടില്ലാതെ വീണ്ടും പ്രകൃതി ചികിത്സ; കൊറോണ കേരളത്തിൽ റിപ്പോർട്ട് ചെയ്തപ്പോഴും പ്രകൃതി ചികിത്സയുമായി വീണ്ടും രംഗത്ത്; കൊറോണയ്‌ക്കെതിരെ പ്രകൃതി ചികിത്സയുമായി എത്തിയ മോഹനൻ വൈദ്യർ ജയിലിൽ കൊറോണ നിരീക്ഷണത്തിൽ; വിയ്യൂർ ജയിലിലെ സഹതടവുകാരനേയും നിരീക്ഷണത്തിലേക്ക് മാറ്റി - MarunadanMalayali.com\nMarch 24, 2020 | 10:13 PM IST | Permalink\nതിരുവനന്തപുരം: കൊവിഡ് വ്യാജ ചികിത്സയുടെ പേരിൽ അറസ്റ്റ് ചെയ്ത മോഹനൻ വൈദ്യർ കൊറോണ നിരീക്ഷണത്തിലെന്ന് വിവരം. വിയ്യൂർ ജയിലിൽ നിരീക്ഷണത്തിലാണെന്നാണ് റിപ്പോർട്ട്. ഇയാൾക്കൊപ്പമുണ്ടായിരുന്ന തടവുകാരെ കഴിഞ്ഞ ദിവസം നിരീക്ഷണത്തിനായി ആലുവയിലേക്ക് മാറ്റിയിരുന്നു.തൃശ്ശൂർ പട്ടിക്കാട് ആയൂർവേദ ചികിത്സാ കേന്ദ്രത്തിൽ പരിശോധന നടത്തവെയായിരുന്നു മോഹനൻ വൈദ്യനെ പൊലീസ് അറസ്റ്റ് ചെയ്തത്.\nകൊവിഡ് വ്യാജ ചികത്സയുടെ പേരിലായിരുന്നു അറസ്റ്റ്. മോഹനന് ചികിത്സ നടത്താനുള്ള ലൈസൻസ് ഇല്ലെന്ന് ആരോഗ്യവകുപ്പ് പറഞ്ഞു. കൊറോണ അടക്കം ഏത് രോഗത്തിനും ചികിത്സ നൽകാമെന്നാവകാശപ്പെട്ട് മോഹനൻ വൈദ്യർ രംഗത്തെത്തിയിരുന്നു.ആറ് ദിനവസങ്ങൾക്ക് മുൻപാണ് കോവിഡിന് പ്രകൃതിദത്തമായ ചികിത്സ അവകാശപ്പെട്ട് മോഹനൻ വൈദ്യർ രംഗത്തെത്തിയത്.\nകോവിഡിന്റെ പേരിൽ വ്യാജ ചികിൽസ നടത്തിയ കേസിൽ മോഹനൻ വൈദ്യരെ തൃശൂർ പീച്ചി പൊലീസ് അറസ്റ്റ് ചെയ്തു. ഡി.എം.ഒയുടെ റിപ്പോർട്ട് പ്രകാരമാണ് പൊലീസ് നടപടി. തൃശൂർ പട്ടിക്കാട്ടെ സ്വകാര്യ ക്ലിനിക്കിൽ ആഴ്ചയിൽ രണ്ടു ദിവസമായിരുന്നു മോഹനൻ വൈദ്യരുടെ പരിശോധന. ചികിൽസിക്കാൻ ലൈസൻസ് ഇല്ലെന്ന് ആരോഗ്യവകുപ്പിന്റെ റെയ്ഡിൽ കണ്ടെത്തി. രണ്ട് വനിത ആയുർവേദ ഡോക്ടർമാരെക്കൊണ്ട് മരുന്നു കുറിപ്പടി എഴുതിയായിരുന്നു നിയമം മറികടന്നത്.\nകോവിഡിന്റെ പേരിൽ ചികിൽസ നടത്തുന്നതായി ആരോഗ്യ വകുപ്പിന്റെ കൺട്രോൾ റൂമിലാണ് വിവരം ലഭിച്ചത്. ഉടനെ, ആരോഗ്യ വിഭാഗം ഉദ്യോഗസ്ഥർ പീച്ചി പൊലീസിനെ വിവരമറിയിച്ചു. പൊലീസും ആരോഗ്യ വിഭാഗം ഉദ്യോഗസ്ഥരും സംയുക്തമായി ക്ലിനിക്കിൽ റെയ്ഡ് നടത്തി.\nഉദ്യോഗസ്ഥർ എത്തുമ്പോൾ രോഗികളെ ചികിൽസിക്കുകയായിരുന്നു മോഹനൻ വൈദ്യർ. ചികിൽസ തേടി സംസ്ഥാനത്തിന്റെ വിവിധ ഭാഗങ്ങളിൽ നിന്ന് ആളുകൾ പട്ടിക്കാട് എത്തിയിരുന്നു. രോഗികളുടെ മൊഴി പൊലീസ് രേഖപ്പെടുത്തി. ജാമ്യമില്ലാക്കുറ്റം ചുമത്തിയായിരുന്നു അറസ്റ്റ്. ആൾമാറാട്ടം, വഞ്ചിക്കൽ, ഇന്ത്യൻ മെഡിക്കൽ കൗൺസിൽ നിയമം തുടങ്ങിയ വകുപ്പുകൾ പ്രകാരമാണ് കേസ്.\nമുൻപ് നിപ്പയ്്‌ക്കെതിരെ പ്രകൃതി ചികിത്സ അവകാശപ്പെട്ട് മോഹനൻ വൈദ്യർ രംഗത്തെത്തിയിരുന്നു. വവ്വാൽ ഭക്ഷിച്ച ഫലവർഗങ്ങൾ കഴിക്കെല്ലെന്ന് ആരോഗ്യ വകുപ്പിന്റെ നിർദ്ദേശത്തെ അവഗണിച്ചാണ് പഴങ്ങൾ കഴിച്ച് മോഹനൻ വൈദ്യര് രംഗത്തെത്തിയിരുന്നത്. നിപ്പയ്ക്ക് പ്രകൃതിദത്തനമായ ചികിത്സയും മോഹനൻ വൈദ്യർ മുന്നോട്ട് വച്ചിരുന്നു. എന്നാൽ വൈദ്യരുടെ പ്രചരണം അതിരു കടന്നതോടെ പൊലീസ് കേസെടുത്ത് അകത്തിടുകയായിരുന്നു.


പ്രളയം: ദുരിതാശ്വാസഫണ്ട് സമാഹരണം ആദ്യഘട്ടം മന്ത്രിമാര് സമാഹരിക്കും – PRD Live\nHome /ജില്ലാ വാർത്തകൾ/തൃശ്ശൂർ/പ്രളയം: ദുരിതാശ്വാസഫണ്ട് സമാഹരണം ആദ്യഘട്ടം മന്ത്രിമാര് സമാഹരിക്കും\nതൃശ്ശൂർ ജില്ലയില് പ്രളയ ദുരിതബാധിതരെ സഹായിക്കാന് മുഖ്യമന്ത്രിയുടെ ദുരിതാശ്വാസ നിധിയിലേക്ക് ധനസമാഹരണം നടത്തുന്നത് ജില്ലയിലെ മന്ത്രിമാരായ ഏ.സി. മൊയ്തീന്, അഡ്വ.വി.എസ്. സുനില്‍കുമാര്, പ്രൊഫ. സി.രവീന്ദ്രനാഥ് എന്നിവര് സംയുക്തമായി താലൂക്കുകളില്‍നിന്ന് ഇന്ന് സ്വീകരിക്കും. സെപ്റ്റം.15 നും ഇതുപോലെ തന്നെ രണ്ടാം ഘട്ടത്തിലെ സ്വീകരണവും നടക്കും. ജില്ലയിലെ എം.പിമാര്, എം.എല്.എമാര്, തദ്ദേശസ്വയംഭരണ സ്ഥാപനപ്രതിനിധികള്, ഉദ്യോഗസ്ഥര് തുടങ്ങി നാനാവിധമാളുകളും ചേര്‍ന്ന് സമാഹരിച്ച തുകയാണിത്. ജില്ലയിലെ വിവിധ ഭാഗങ്ങളിലുണ്ടായ പ്രളയ നഷ്ടത്തില് വീടുകളും ജീവനോപാധികളും നഷ്ടപ്പെട്ടവര്‍ക്ക് പുതിയ ജീവിതമുണ്ടാക്കിക്കൊടുക്കാനാണ് ഈ തുക ഉപയോഗിക്കുക.\nപ്രളയബാധിത പ്രദേശങ്ങൾ വിലയിരുത്തി ലോകബാങ്ക് സംഘം


പുറത്ത് മഴനാരുകൾ പൊട്ടിച്ചിതറുന്നുണ്ട്. ജനാലയിലൂടെ മുറിയിലേക്ക് കടന്നുവരുന്ന തണുത്ത കാറ്റിന് പക്ഷേ, എന്റെ ഹൃദയത്തെ തണുപ്പിക്കാനാവുന്നില്ല. ഒരുപാട് കാര്യങ്ങൾ പറയാനുണ്ടാവുമ്പോൾ മനസ് ചൂടു പിടിച്ചിരിക്കുമല്ലോ. എവിടെ തുടങ്ങണം, എങ്ങിനെ തുടങ്ങണം എന്നറിയാതെ ഉഴലുന്ന മനസുമായി ഞാനിരുന്നു. അച്ഛനെക്കുറിച്ചോ, അമ്മയെക്കുറിച്ചോ, അതുമല്ലെങ്കിൽ എന്നെക്കുറിച്ചോ എന്തെങ്കിലും ചേട്ടൻ ചോദിച്ചിരുന്നുവെങ്കിൽ എല്ലാം പറയാൻ ഒരു തുടക്കം കിട്ടുമായിരുന്നു.\n“വീട്ടിൽ നല്ല വിശേഷമല്ലേ? എന്ന് ഒഴുക്കൻ മട്ടിൽ ചോദിച്ചുകൊണ്ട് എന്റെ പ്രതീക്ഷകളെ, ചേട്ടൻ നിഷ്‌ക്കരുണം തകർത്തുകളഞ്ഞു.\nചേട്ടന്റെ മക്കൾ അനുവും, അച്ചുവും ടി.വിയിൽ ഫുട്‌ബോൾ കണ്ടിരിക്കുന്നുണ്ടായിരുന്നു. താൻ വന്നത് അവൻ അറിഞ്ഞിട്ടില്ല എന്നു തോന്നുന്നു. തന്നെ കണ്ടാലും തിരിച്ചറിയാൻ വഴിയില്ല. ”ഇതു നിങ്ങളുടെ കൊച്ഛച്ചനാണു മക്കളെ....“ എന്ന് ചേട്ടൻ പറയുമെന്നു വിചാരിച്ചെങ്കിലും അതുണ്ടായില്ല.\nഅല്ലെങ്കിലും താനിങ്ങോട്ടു വന്നത് ചേട്ടന് തീരെ ഇഷ്‌ടമായിട്ടുണ്ടാവില്ല. ടി.വിയിൽ ബ്രസീലും ഇംഗ്ലണ്ടും ആക്രമിച്ചും പ്രതിരോധിച്ചും കാൽപ്പന്തു കളിയിലൂടെ സിരകളിൽ ആവേശത്തിന്റെ അലയൊലികൾ സൃഷ്‌ടിക്കുമ്പോൾ ഉപചാരങ്ങളും, കടമകളും വഴിമാറി നിന്നല്ലേ പറ്റൂ.....!\nഒരു ദിവസം ലീവെടുത്ത് അച്ഛനെ വന്നൊന്നു കാണാൻ സാധിക്കാത്തത്ര തിരക്കാണ് ചേട്ടന്. അമ്മ അയൽക്കാരോട് പറയാറുള്ളത് ഞാനോർത്തു. അമ്മ പറഞ്ഞത്, എത്ര ശരി!! ലീവെടുത്ത് ടി.വി കാണാൻ കഴിയുന്ന ചേട്ടന്, പക്ഷാഘാതം അരയ്‌ക്ക് കീഴോട്ടു തളർത്തിക്കളഞ്ഞ സ്വന്തം അച്ഛനെ കണ്ടിട്ട് എന്തുകാര്യം?\nടി.വിയിൽ ഒരുപറ്റം ആളുകൾ ഒരു പന്തിനു പിന്നാലെ ഓടുന്നത് നോക്കി പഠനവും ജോലിയുമുപേക്ഷിച്ച് ആവേശപുളകിതരാവുന്ന ചേട്ടനോടും മക്കളോടും ഒരു നിമിഷത്തേക്ക് അവജ്ഞ തോന്നി. ”ഏട്ടത്തിയെവിടെ?“ എല്ലാത്തിനും ഒരു തുടക്കം കിട്ടുവാൻ വേണ്ടി ഞാനെന്റെ അവസാന ആയുധമെന്ന വണ്ണമാണ് ഏട്ടത്തിയെക്കുറിച്ച് ചോദിച്ചത്. ചേട്ടൻ അതു കേട്ടില്ല എന്നാണ് ഞാൻ വിചാരിച്ചത്.\n”ഓ! അവൾ പ്രാക്‌ടീസിനു പോയിരിക്കുവാ, മഹിളാരത്നം റിയാലിറ്റി ഷോയിൽ അവൾ മത്സരിക്കുന്നുണ്ടെന്ന കാര്യം നിനക്കറിയാമല്ലോ, അല്ലേ?“\nഎനിക്കത് പുതിയൊരറിവായിരുന്നു, എങ്കിലും ഭാവിച്ചില്ല. ചോദിക്കുന്നതിനെല്ലാം ചേട്ടന്റെ വളരെച്ചെറിയ ഉത്തരങ്ങൾ മാത്രം.\nഎന്റെ ഹൃദയത്തിൽ, പറയേണ്ട കാര്യങ്ങളുടെ കെട്ടഴിഞ്ഞുതുടങ്ങിയിരുന്നു. ”കുട്ടാ, നീയവിടെ ചെല്ലുമ്പോൾ തന്നെ ചേട്ടായിക്കെന്തു സന്തോഷമായിരിക്കും. അവന് സമയം കിട്ടാഞ്ഞിട്ടാ വരാത്തത്. മടിക്കാതെ എല്ലാ കാര്യങ്ങളും പറയണം. അച്ഛന്റെ ചികിത്സേടെ കാര്യവും ഇന്ദൂന് വന്ന കല്യാണാലോചനയും മോന്റെ പഠിത്തക്കാര്യവും എല്ലാം.“\nഇങ്ങോട്ടു കൊണ്ടുവരാൻ വേണ്ടി ഉണ്ടാക്കിയ ഉപ്പേരികളും അച്ചാറുകളും സഞ്ചിയിലാക്കുന്നതിനിടയിൽ അമ്മ പറഞ്ഞുകൊണ്ടിരുന്നു.\n”ഒരുപാട് കഷ്‌ടപ്പെട്ടിട്ടാണ് അവനെ പഠിപ്പിച്ച് ഇത്രേമാക്കിയത്. ഇനി ഇളയതുങ്ങൾക്ക് അവനല്ലാതാരാണുള്ളത്. ഇന്ദൂനു വന്ന ആലോചന ഏതാണ്ട് ഉറച്ച മട്ടാണ്. അവർ ചോദിക്കുന്നത് അൽപം കൂടുതലു തന്ന്യാ എങ്കിലും ഇത്രേം നല്ലൊരു ബന്ധം....“\nകട്ടിലിൽ കിടക്കുന്ന അച്ഛൻ എന്താണെന്നറിയില്ല, മറുപടിയൊന്നും പറഞ്ഞില്ല. ഇന്ദുവേച്ചിയാണെങ്കിൽ ദൂരേക്ക് മിഴികൾ നട്ട് ഒന്നും ശ്രദ്ധിക്കാതിരിക്കുകയാണ്.\nഈ വരവിലൂടെ അമ്മ ആഗ്രഹിച്ചതുപോലെയുള്ള വിധത്തിൽ കാര്യങ്ങൾ ഒന്നും നടക്കില്ല എന്നെനിക്കു നല്ല ബോദ്ധ്യമുണ്ടായിരുന്നു. ഏതാണ്ട് ആറുമാസത്തോളമായി ചേട്ടൻ വീട്ടിൽ വന്നിട്ട്. ഫോൺ ചെയ്യാറില്ല. വിളിച്ചാൽ തിരക്കിലാണ്, പിന്നീട് വിളിക്കാമെന്ന് പറഞ്ഞ് കട്ട് ചെയ്യും.\nപണ്ട് ചേട്ടൻ ഒരു പ്രത്യേക സ്വഭാവക്കാരനായിരുന്നു. സദാ ഗൗരവം. കൂടപ്പിറപ്പായ തന്നോടുപോലും വിരളമായേ സംസാരിച്ചിരുന്നുള്ളൂ. ഇന്ദുവേച്ചിക്കും തനിക്കും ചേട്ടനോട് ഒരു തരം ഭയമായിരുന്നു.\nജോലി കിട്ടിയിട്ടുപോലും ചേട്ടന്, മാറ്റങ്ങളുണ്ടായില്ല.\nസ്വന്തം കാര്യത്തിൽ മാത്രം ശ്രദ്ധിച്ചിരുന്ന ചേട്ടന്, മാറ്റങ്ങളുണ്ടായത് ഏട്ടത്തിയുടെ വരവോടെയായിരുന്നു. ഏട്ടത്തിക്കും നഗരത്തിലായിരുന്നു ജോലി. പോകാനും വരാനുമുള്ള സൗകര്യമെന്നു പറഞ്ഞാണ് ഇരുവരും നഗരത്തിലേക്ക് താമസം മാറ്റിയത്. ക്രമേണ ഇങ്ങോട്ട് വരാതായി. കുട്ടികളുണ്ടായപ്പോഴൊക്കെ തങ്ങളങ്ങോട്ട് ചെന്നു കാണുകയായിരുന്നു. പക്ഷേ അതൊന്നും ഏട്ടത്തിക്കിഷ്‌ടമായിരുന്നില്ല.\nഅച്ഛന്റെ വയ്യാത്ത അവസ്‌ഥയെക്കുറിച്ച് ഫോൺ ചെയ്യുമ്പോഴെല്ലാം ”തിരക്കിലാണ്“, ”വരാം“ എന്നൊക്കെ പറഞ്ഞ് ഒഴിവാക്കുമായിരുന്നു. രണ്ടു മൂന്നു തവണ മണിയോർഡർ അയച്ചിരുന്നു. ”ഹായ്, സോനു നിഗം“ കുട്ടികളുടെ ആരവം എന്റെ ചിന്തകൾക്കു മേൽ പതിച്ചു.\nടി.വി.യിൽ സോനു നിഗം. ഏതോ മ്യൂസിക് ഷോയുടെ പരസ്യമാണ്. സോനുവിന്റെ ശബ്‌ദ സുഭഗതയിൽ ഒരു നിമിഷം കാതുടക്കി..\n”ഡാഡീ, ഇന്നത്തെ മ്യൂസിക്ക് ഷോ ഫിക്‌സഡ് അല്ലേ? അനുവിന്റെ ചോദ്യം കേട്ട് ചേട്ടൻ എന്നോടായി പറഞ്ഞു. “ഇന്നു രാത്രി ഇവിടെ മെട്രോ സ്‌റ്റേഡിയത്തിൽ സോനുനിഗമിന്റെ മ്യൂസിക് നൈറ്റ് സ്‌റ്റേജ് ഷോയുണ്ട്. കഴിഞ്ഞ വർഷം പറ്റിയില്ല. മൂന്നുമാസം മുൻപേ റിസർവ് ചെയ്‌തതാ.....!”\nഎനിക്കു മടുത്തു കഴിഞ്ഞിരുന്നു. അവഗണനയുടെ നൊമ്പരം അമർഷത്തിനു വഴിമാറി. പെട്ടെന്ന് ഫോൺ ശബ്‌ദിച്ചു.\n“നാശം സ്വസ്‌ഥമായിട്ട് കളികാണാനും പറ്റില്ല.....” പിറുപിറുത്തുകൊണ്ട് ചേട്ടൻ ഫോണിനടുത്തേക്ക് നടന്നു.\nഎന്റെ മനസ്സിൽ, ചങ്ങലക്കെട്ടുകൾ പൊട്ടിച്ചെറിഞ്ഞ് സ്വയം കുതറിത്തെറിക്കാൻ വെമ്പുകയായിരുന്നു, അമ്മ പറഞ്ഞേൽപ്പിച്ച കാര്യങ്ങൾ ഇനിയുള്ള തന്റെ ഭാവിയും ചേട്ടന്റെ കൈയിലാണ്. പക്ഷേ, ചേട്ടനിൽ നിന്നും ദയയുടെ കണികകൾ ഉതിർന്നുവീഴാൻ സാദ്ധ്യതയില്ലെന്ന് എനിക്ക് തോന്നി.\nതാനിവിടെ വന്നിട്ട് എത്ര നേരമായി. ഇതുവരെയും തന്റെ പഠിത്തക്കാര്യത്തെക്കുറിച്ചുപോലും ചേട്ടനൊന്നും ചോദിച്ചില്ലല്ലോ.\nശിഥിലമായ ബന്ധങ്ങൾക്കപ്പുറത്തേക്ക് മനുഷ്യന് ഒന്നും ആഗ്രഹിക്കുവാൻ അവകാശമില്ലെന്ന് ഞാൻ മനസ്സിലാക്കുകയായിരുന്നു. ബന്ധങ്ങളുടെ ചങ്ങലക്കണ്ണികൾ ദ്രവിച്ച് തീരുമ്പോൾ കടമകളും കടപ്പാടുകളും.......\nഅനുവിന്റെയും അച്ചുവിന്റെയും കൈയടി എന്റെ ചിന്തകൾക്കു മേൽ വീണ്ടും ബ്രസീലിന്റെ പ്രതിരോധത്തിൽ ഇംഗ്ലണ്ട് അടിയറവ് പറഞ്ഞു കഴിഞ്ഞിരുന്നു. അച്ചു ടി.വി. ഓഫാക്കുമ്പോഴാണ്, വാതിൽ കടന്ന് ഒരു സ്‌ത്രീ വന്നത്. ചേട്ടത്തി, ഞാനതിശയിച്ചുപോയി. എന്തുമാറ്റം!\nവെട്ടിയിട്ട മുടി. ചുണ്ടിൽ ചായം. നഗരമേലാടകളിൽ ചേട്ടത്തി, അപരിചിതയെപ്പോലെ.....\n“ഓ ഹരിയോ. എപ്പോ വന്നു?” ഒഴുക്കൻ മട്ടിലൊരു ചോദ്യമെറിഞ്ഞ്, ഉത്തരത്തിനു കാത്തു നിൽക്കാതെ ചേട്ടത്തി മുറിക്കുള്ളിലേക്ക് പോയി.\nഞാൻ അന്യനായ ഒരുവനെപോലെ..... ഒരഭയാർത്ഥിയുടെ സങ്കോചത്തോടെ.....\nകുറച്ച് കഴിഞ്ഞപ്പോൾ, സെർവെന്റാണെന്നു തോന്നുന്നു. ഒരു സ്‌ത്രീ വന്ന് ഉണ്ണാൻ വിളിച്ചു. അവർക്കു പിന്നാലെ ഡൈനിംഗ് റൂമിലെത്തുമ്പോൾ ചേട്ടനും ചേട്ടത്തിയും കുട്ടികളും കഴിച്ചു തുടങ്ങിയിരുന്നു. നിശബ്‌ദമായ ഊണു മേശ, എന്റെ വിശപ്പ് കെട്ടുപോയിരുന്നു. പേരിനെന്തെങ്കിലും ഞാൻ കഴിച്ചെന്നുവരുത്തി.\n“ഡാഡി, എപ്പഴാ നമ്മൾ പോകുന്നത്?” അനുവിന്റെ ചോദ്യം.\n“ഓ...! ഞാൻ മറന്നു എപ്പോഴാ മ്യൂസിക്ക് ഷോ തുടങ്ങുന്നത്?” ചേട്ടത്തി, ചേട്ടനെ നോക്കി.\n“ഷാർപ്പ്, സെവൻ തെർട്ടി.” പിന്നെ എന്നെ നോക്കി ചേട്ടൻ ചോദിച്ചു. “ങാ ! ഹരിയെപ്പഴാ തിരിച്ചു പോകുന്നെ? ഇന്ന് മ്യൂസിക് ഷോ കണ്ടിട്ട്, നാളെ പോയാൽ മതിയായിരുന്നു പക്ഷേ, വീട്ടിൽ കാത്തിരിക്കില്ലേ? നിന്നെക്കാണാതെ അമ്മയ്‌ക്കുറക്കം വരില്ലല്ലോ. കുട്ടിക്കാലം മുതലേ അങ്ങിനെയല്ലേ?”\nതുടർന്ന് എന്തോ ഫലിതം പറഞ്ഞ മട്ടിൽ ചേട്ടൻ പൊട്ടിച്ചിരിച്ചു. അതോ, ഇത്രയെളുപ്പത്തിൽ എന്നെ ഒഴിവാക്കാൻ ഒരു കാരണം കണ്ടുപിടിക്കാൻ കഴിഞ്ഞ സന്തോഷമോ?\nഊണു കഴിഞ്ഞ്, സ്വീകരണമുറിയിൽ പഴയ സ്‌ഥാനത്ത് വീണ്ടും ഞാൻ ഉപവിഷ്‌ടനായി. പുറത്ത് മഴ തകർത്തു പെയ്യുന്നു. ഞാൻ ധൈര്യം ആർജ്ജിക്കുകയായിരുന്നു.\nസിഗററ്റ് പുകച്ച് ചേട്ടൻ എനിക്കെതിരെയുള്ള സോഫയിലേക്ക് ചാഞ്ഞു.\nഞാൻ പറയാൻ തുടങ്ങുമ്പേഴേക്കും, ചേട്ടന്റെ സ്വരം ഉയർന്നു.\n“ഹരീ, വീട്ടിൽ ചെല്ലുമ്പോൾ അച്ഛനോടൊരു കാര്യം നീ പറയണം, മറക്കരുത്. ഞാനിവിടെ ചുറ്റോടു ചുറ്റും കടത്തിലാ, വീട് പണിയാൻ എടുത്ത ബാങ്ക് ലോൺ അടച്ചു തീർന്നിട്ടില്ല. ഇവിടെ ടൗണിൽ മറൈൻ ഡ്രൈവിനടുത്ത് ഒരു ഫ്‌ളാറ്റ് ബുക്കും ചെയ്‌തിട്ടുണ്ട്. അതിനിടയിലാണ് ശ്രീകല, ചാനലിലെ മഹിളാ രത്‌നം റിയാലിറ്റി ഷോയിലേക്ക് സെലക്‌ടഡ് ആയത്. എസ്.എം.എസ് അയക്കുവാനും റിഹേഴ്‌സലിനും, ഫ്‌ളക്‌സ് ബോർഡ് വെയ്‌ക്കാനും ഒക്കെ നല്ലൊരു തുക തന്നെ വേണ്ടി വരും. ഞാനിവിടെ ആകെ ടൈറ്റിലാണ്. അതുകൊണ്ട്‌് തറവാടും പറമ്പും വിറ്റ് എന്റെ ഷെയർ വേഗം ശരിയാക്കാൻ അച്ഛനോട് പറയണം. എല്ലാം ശരിയാക്കിയിട്ട് നീ വിളിച്ചറിയിച്ചാൽ മതി. നാട്ടിലോട്ട് വരുന്നുണ്ട് -ശ്രീകലക്ക് എസ്.എം.എസ് അയക്കണമെന്ന് അവിടെയുള്ളവരോട് പറയാനും മറ്റുമായിട്ട്. അച്ഛനോടും അമ്മയോടും ഏതു നിമിഷവും റെഡിയായിരിക്കാൻ പറയണം, റിയാലിറ്റിഷോയിൽ ഫാമിലി റൗണ്ടിൽ മത്സരിക്കാൻ. നല്ല മാർക്കിനൊപ്പം, എസ്.എം.എസ് കൂടി ഉണ്ടെങ്കിലെ, കാര്യം നടക്കൂ.... കുറച്ചു സിംബതി കൂടിയൊത്താൽ രക്ഷപ്പെട്ടു.....”\nഞാൻ ഞെട്ടിയില്ല. ഇങ്ങിനെയൊരവസാനം ഞാൻ പ്രതീക്ഷിച്ചിരുന്നുവോ?\nഎന്റെ മുന്നിലിരിക്കുന്ന മനുഷ്യൻ എന്റെ ചേട്ടനാണെന്ന് വിശ്വസിക്കാൻ എനിക്ക് വിഷമം തോന്നി. പുച്ഛം തോന്നി.\nജനാലയിലൂടെ എറിച്ചിലടിച്ച വീണ മഴത്തുള്ളികൾക്ക് ഇന്ദുവേച്ചിയുടെ കണ്ണീരിന്റെ ചൂട്.\nചേട്ടൻ വലിച്ചൂതി മുകളിലേക്ക് വിടുന്ന പുകവളയങ്ങൾ അമ്മയുടെ മുടിക്കെട്ടിന്റെ നിറം സൃഷ്‌ടിച്ച് മാഞ്ഞു പൊയ്‌ക്കൊണ്ടിരുന്നു.....\nപ്രതീക്ഷ നുരയ്‌ക്കുന്ന കണ്ണുകൾക്ക് നേരെ, അന്ധകാരത്തിന്റെ ആരോ വലിച്ചെറിഞ്ഞ ആവരണത്തിനുമുമ്പിൽ ഞാൻ നിസ്സഹായനായി.\nതകർന്ന മനസ്സോടെ, ഒന്നും മിണ്ടാതെ ഞാനെഴുന്നേറ്റു. തേങ്ങലുകളടക്കി, യാത്ര പറഞ്ഞിറങ്ങുമ്പോൾ കുട്ടികളെ അവിടെ നോക്കിയെങ്കിലും കണ്ടില്ല. കടമ നിർവഹിക്കാനെന്ന മട്ടിൽ ചേട്ടത്തി വാതിൽ വരെ വന്നു.\n“കൈയിലിരിക്കട്ടെ....” യെന്നു പറഞ്ഞ് ചേട്ടൻ നീട്ടിയ ഏതാനും നൂറു രൂപ നോട്ടുകൾ ഞാൻ വാങ്ങിയില്ല.\nചെറിയ ചില ജയങ്ങൾ ഞാനും ആഗ്രഹിക്കുന്നു. ഞാനും ഒരു മനുഷ്യനാണല്ലോ.\nപുറത്ത് മഴ ശമിച്ചിരുന്നില്ല. കുട നിവർത്തി, റോഡിലേക്കിറങ്ങുമ്പോൾ കണ്ണിൽ നിന്നും രണ്ടിറ്റ് കണ്ണീർത്തുള്ളികൾ അടർന്നു വീണു. മുന്നിലേക്കുള്ള വഴിയിൽ ഭീകരതയുടെതായ മുരൾച്ച കേൾക്കുന്നതു പോലെ. റോഡരികിൽ വീണു കിടന്ന വാകപൂക്കളിലെ മഴത്തുള്ളികൾ അമ്മയുടെയും ഇന്ദുവിന്റെയും കണ്ണീരണിഞ്ഞ കവിൾത്തടങ്ങൾ പോലെ... വേനൽപ്പൂക്കളായ; അമ്മയുടെ പ്രതീക്ഷകൾ.....\nനനഞ്ഞ സന്ധ്യ ചിറകു വിടർത്തി പറക്കാൻ തുടങ്ങിയിരുന്നു. മഴയുടെ ശക്തി കൂടുകയാണ്.\nചീറിയടിക്കുന്ന തണുത്ത കാറ്റിന്, പക്ഷേ ഹൃദയത്തിലെ ചൂട് അകറ്റാൻ കഴിയുന്നില്ലല്ലോ.....\nPhone: 0484-2440171, 9847321649


Malayalam news || ചതുപ്പില് അകപ്പെട്ട ആനയെ പതിനഞ്ചുമണിക്കൂറിനുശേഷം രക്ഷപ്പെടുത്തി\nചതുപ്പില് അകപ്പെട്ട ആനയെ പതിനഞ്ചുമണിക്കൂറിനുശേഷം രക്ഷപ്പെടുത്തി\nതുറവൂര് ആലയ്‌ക്കാപറമ്പിനു സമീപം ലോറിയില്‍നിന്നു ഇറങ്ങിയോടുന്നതിനിടെ ചതുപ്പില് കുടുങ്ങിയ ആന മുല്ലയ്‌ക്കല് ബാലകൃഷ്‌ണനെ 15 മണിക്കൂറിനുശേഷം രാത്രി എട്ടുമണിയോടെ രക്ഷപ്പെടുത്തി. തൃക്കാക്കര ക്ഷേത്രോത്സവം കഴിഞ്ഞ് ആലപ്പുഴയ്‌ക്കു കൊണ്ടുപോകുന്നതിനിടെയാണ് ലോറിയുടെ പിന്‍വശത്ത് സുരക്ഷയ്‌ക്കായി സ്ഥാപിച്ചിരുന്ന ഇരുമ്പുകമ്പി തകര്‍ത്ത് ആന പുറത്തിറങ്ങിയത്. മൂന്നുകിലോമീറ്ററോളം ഇടറോഡിലൂടെ ഓടിയ ആന അനന്തന്‍കരി ദ്വീപിലെ ചതുപ്പിലേക്ക് ചാടി. ഇതോടെ ആന കരയ്‌ക്ക് കയറാന് കഴിയാതെ കുടുങ്ങി. ലോറിയില്‍നിന്ന് രക്ഷപ്പെട്ട് ഓടുന്നതിനിടെ ആന വീടുകളും മതിലും വാഹനങ്ങളും ആന തകര്‍ത്തു. ചതുപ്പില് അകപ്പെട്ട ആനയെ രാത്രി എട്ടുമണിയോടെയാണ് കരയ്‌ക്കു കയറ്റിയത്. വടം കെട്ടി വലിച്ചുകയറ്റാന് നൂറുകണക്കിനാളുകള് ചേര്‍ന്നു ശ്രമിച്ചെങ്കിലും ആന ചെളിയില് പുതഞ്ഞതിനാല് ശ്രമം ഉപേക്ഷിച്ചു. ആന അകപ്പെട്ട സ്ഥലത്ത് റോഡില്ല. അതിനാല് ക്രെയിന് എത്തിക്കാനുള്ള ശ്രമവും പരാജയപ്പെട്ടു. പൊലീസും അഗ്നിശമനസേനയും നാട്ടുകാരും ആനപ്രേമികളും മണിക്കൂറുകളോളം നീണ്ട രക്ഷാപ്രവര്‍ത്തനത്തില് പങ്കാളിയായി.


ഭൂമികുംഭകോണത്തിന് ചരടു വലിച്ചതു അന്യമതസ്ഥയെ വിവാഹം ചെയ്ത പാലാ സ്വദേശി;പരിചയപ്പെടുത്തിയത് കര്‍ദിനാള് മാര് ജോര്‍ജ് ആലഞ്ചേരി | Daily Indian Herald\nDecember 31, 2017 6:21 am By : Indian Herald Staff\nകൊച്ചി:കേരളത്തിലെ കത്തോലിക്കാ സഭയെ നാണക്കേടിൽ ആക്കുകയും സിറോ മലബാര് സഭയുടെ അസ്ഥിവാരം തോണ്ടുകയും ചെയ്ത ഭൂമികുംഭകോണത്തിന് ചരടു വലിച്ചതു പാലാ സ്വദേശിയായ വസ്തുബ്രോക്കര്. ഇയാളെ അതിരൂപതാ നേതൃത്വത്തിനു പരിചയപ്പെടുത്തിയത് കര്‍ദിനാള് മാര് ജോര്‍ജ് ആലഞ്ചേരിയെന്ന് ആരോപണം. അന്യമതസ്ഥയെ വിവാഹം ചെയ്ത് എറണാകുളത്തു കഴിയുന്ന ഇയാള് കത്തോലിക്കാ കോണ്‍ഗ്രസ് പദ്ധതിയിട്ട മൈക്രോഫിനാന്‍സ് സ്ഥാപനത്തിന്റെ ചുമതലക്കാരനായാണ് ഇവിടെയെത്തിയത്. ഇതിന്റെ മറവില് ചങ്ങനാശേരി സ്വദേശി കൂടിയായ കര്‍ദിനാളുമായി അടുത്തു. ഇയാള്‍ക്കെതിരേ പാലാരിവട്ടം പോലീസില് കേസുണ്ടെന്നും സൂചനയുണ്ട് എന്നും മംഗളം റിപ്പോർട്ട് ചെയ്യുന്നു കര്‍ദിനാള് നേരിട്ടു നടത്തിയ ഇടപാടിലാണ് അതിരൂപതയെ 90 കോടിയുടെ കടക്കെണിയിലാക്കിയത്.\nഅതിരൂപതയുടെ കടംതീര്‍ക്കാന് ഭൂമി വിറ്റപ്പോള് കടം മൂന്നിരട്ടിയായി. അഞ്ചിടത്താണ് സ്ഥലം വിറ്റത്. തൃക്കാക്കര ഭാരതമാതാ കോളജിനു മുന്നിലുള്ള സ്ഥലം, കരുണാലയം, കുസുമഗിരി, െനെപുണ്യ തുടങ്ങിയ സ്ഥലങ്ങള് മുറിച്ചുവിറ്റത് 36 ആധാരങ്ങളായാണ്. കരുണാലയത്തില് 14 പ്ലോട്ടുകളും കുസുമഗിരിയില് രണ്ടു പ്ലോട്ടുകളും െനെപുണ്യയില് ഒമ്പതു പ്ലോട്ടുകളുമായാണു തിരിച്ചത്. ബാങ്ക് കാര്യങ്ങളില് ഒപ്പിടാനുള്ള അവകാശം കര്‍ദിനാളിനും അതിരൂപതാ ഫിനാന്‍സ് ഓഫീസര് ഫാ. ജോഷി പുതുവയ്ക്കുമാണ്. എന്നാല്, ഭൂമി സംബന്ധിച്ചു പണം എങ്ങനെ നഷ്ടപ്പെട്ടുവെന്നതിനെപ്പറ്റി ഇവര്‍ക്കു മറുപടിയില്ല. ഫിനാന്‍സ് കമ്മിറ്റിയില് കണക്ക് അവതരിപ്പിക്കാന് ആവശ്യപ്പെട്ടിട്ടും ചെയ്തിട്ടില്ല.\n2016 ലാണ് ഇടപാടിന്റെ തുടക്കം. അന്നുമുതല് കര്‍ദിനാളിനു മുന്നറിയിപ്പു നല്‍കിയതാണെന്നു െവെദികര് പറയുന്നു. സഭാനേതൃത്വത്തിനെതിരേ കോടതിയില് പരാതി നല്‍കാന് െവെദികര്‍ക്കാവില്ല. അതിനാല് സഭാതലവനായ മാര്‍പ്പാപ്പയ്ക്കു കാനോനികമായി പരാതി നല്‍കാനാണു നീക്കം. കഴിഞ്ഞ 21 നു ചേര്‍ന്ന െവെദികസമിതി യോഗത്തില് അതിരൂപതയിലെ 480 െവെദികരില് 350 പേര് സംബന്ധിച്ചു. ഏകകണ്ഠമായ തീരുമാനം മാര്‍പാപ്പയെ അറിയിക്കും. ഇപ്പോഴത്തെ മാര്‍പ്പാപ്പയില് നിന്നു നീതി ലഭിക്കുമെന്നാണു പ്രതീക്ഷയെന്ന് െവെദികര് പറയുന്നു. സഭയുടെ എറണാകുളത്തെ 3.07 ഏക്കര് സ്ഥലം 28 കോടി രൂപയ്ക്കു വില്‍പന നടത്താനാണു ബ്രോക്കറായ പാലാ സ്വദേശിയെ ഏല്‍പ്പിച്ചത്. എന്നാല് ഒമ്പതുകോടി മാത്രമാണു നല്‍കിയത്. ആധാരവിലയായ 11 കോടിരൂപ പോലും കൊടുത്തില്ല. അവിടെയും രണ്ടുകോടി തട്ടി.\nഇടപാടുകാരനുമായുള്ള കരാര് പ്രകാരം അതിരൂപതയുടെ അനുവാദമില്ലാതെ മൂന്നാമത് ഒരു കക്ഷിക്കോ, കക്ഷികള്‍ക്കോ സ്ഥലങ്ങള് മുറിച്ചുനല്‍കാന് പാടില്ല. എന്നാല്, ഈ നിബന്ധന ലംഘിച്ചാണു 36 പേര്‍ക്കു സ്ഥലങ്ങള് വിറ്റത്. 36 ആധാരങ്ങളിലായി സ്ഥലങ്ങള് വിറ്റതു കാനോനിക സമിതികള് അറിയാതെയാണ്. മാത്രമല്ല, അതിരൂപതാ കാനോനിക സമിതികളില് ആലോചനയ്ക്കു വരുംമുമ്പു തന്നെ വില്‍ക്കാനുള്ള ചില സ്ഥലങ്ങള്‍ക്കു അഡ്വാന്‍സും വാങ്ങിയെന്നാണ് എറണാകുളം-അങ്കമാലി മേജര് അതിരൂപതാ വികാരി ജനറാളും സീനിയര് സഹായമെത്രാനുമായ മാര് സെബാസ്റ്റിയന് എടയന്ത്രത്തിന്റെ വെളിപ്പെടുത്തല്. തുടര്‍ന്നു സ്ഥലം ബ്രോക്കര് പറഞ്ഞുറപ്പിച്ചവര്‍ക്കു കര്‍ദിനാള് 36 ആധാരങ്ങള് എഴുതിക്കൊടുത്തു.\nബാക്കി 18.7 കോടി രൂപയ്ക്കു പകരം കോട്ടപ്പടിയില് ബ്രോക്കര് വാങ്ങാനുദ്ദേശിച്ച 92 ഏക്കര് ഭൂമിയില് 25 ഏക്കര് സഭയുടെ പേരില് ഈടായി എഴുതിനല്‍കി. പണം നല്‍കുമ്പോള് ഭൂമി തിരികെ നല്‍കണമെന്ന വ്യവസ്ഥയില്. സെന്റിന് 30,000 രൂപയ്ക്കു വാങ്ങിയ ഭൂമി ആഴ്ചകള്‍ക്കുശേഷം 96,000 രൂപയ്ക്കാണ് ഇടപാടുകാരന് അതിരൂപതയ്ക്കു വിറ്റത്. 24 കോടി രൂപ ലാഭം. എന്നിട്ടും 18.7 കോടി രൂപയില് ഒരു രൂപപോലും അരമനയ്ക്കു മടക്കിക്കിട്ടിയില്ല. പകരം ആറുകോടി രൂപ വായ്പയെടുത്തു ബ്രോക്കര്‍ക്കു നല്‍കുകയായിരുന്നു അതിരൂപതാ നേതൃത്വം. അവശേഷിച്ച 67 ഏക്കര് സ്ഥലം വാങ്ങാന് അതിരൂപത ഒമ്പതുകോടി രൂപ കൂടി ബാങ്ക് വായ്പയെടുത്ത് ഇടപാടുകാരനു നല്‍കി.\nകോതമംഗലം എം.എല്.സിയായിരുന്ന എലഞ്ഞിക്കല് തരിയത് കുഞ്ഞിത്തൊമ്മന്റെ മകന്റെ പേരിലുള്ളതാണു സ്ഥലം. സ്ഥലം വാങ്ങാന് പറഞ്ഞുറപ്പിച്ചിരിക്കേ ഒന്നരലക്ഷം രൂപയ്ക്ക് വാങ്ങാനായി മറ്റൊരു ഇടപാടുകാരന് എത്തിയെങ്കിലും ക്വാറിക്കുവേണ്ടിയെന്ന പ്രചരണത്തെത്തുടര്‍ന്ന് നാട്ടുകാര് ഇളകി. അതോടെ വില്‍പനയും മുടങ്ങി. ബ്രോക്കര്‍ക്ക് വന്ന നഷ്ടത്തിന്റെ ഉത്തരവാദിത്വം ഇതോടെ അതിരൂപതയുടെ തലയിലുമായി. ഇതോടെ പിന്നില് കളിച്ചവരുടെ ദിവാസ്വപ്‌നവും പൊലിഞ്ഞു.\nഅതിരൂപതയുടെ സ്ഥലത്തിന് മാര്‍ക്കറ്റ് വില 80 കോടിയോളം വരുമ്പോഴാണ് നിസാര വിലയ്ക്കു വിറ്റത്. ഭൂമി വില്‍ക്കാന് അതിരൂപത ആദ്യം സമീപിച്ചത് ഭാരതമാതാ കോളജിനടുത്തുള്ള അന്യമതസ്ഥനായ ബ്രോക്കറെ ആയിരുന്നു. അയാളുടെ മകനും പാലാക്കാരന് ബ്രോക്കറും അടുപ്പക്കാരാണ്. തുടര്‍ന്നാണു ബ്രോക്കര് രംഗത്തെത്തുന്നത്. അതിരൂപതാ സഹായ മെത്രാന്മാരുടെ അറിവോ സമ്മതമോ കൂടാതെയാണു കോട്ടപ്പടിയിലും ദേവികുളത്തും ഭൂമി ഇടപാടുകള് നടത്തിയതെന്നു സഹായമെത്രാന് വ്യക്തമാക്കിയതോടെയാണു കര്‍ദിനാള് മാര് ജോര്‍ജ് ആലഞ്ചേരി വെട്ടിലായത്. അതേസമയം, സഭാനേതൃത്വത്തിനെതിരേ പ്രതിഷേധവുമായി വിശ്വാസികള് അരമനയിലെത്തിയതോടെ പ്രശ്‌നം കൂടുതല് സങ്കീര്‍ണ്ണമായി. വിഴുപ്പലക്കല് അവസാനിപ്പിക്കണമെന്നും സത്യാവസ്ഥ പുറത്തുകൊണ്ടുവരണമെന്നും അല്ലാത്തപക്ഷം ശക്തമായ ഇടപെടല് ഉണ്ടാകുമെന്നുമാണു അവരുടെ മുന്നറിയിപ്പ്.\nഭൂമി കുംഭകോണം സിനഡ് ചർച്ച ചെയ്തു ,അന്വോഷിക്കാൻ മാർ മൂലക്കാട്ടിൽ കൺവീനറായ സമതി


എങ്ങനെ വിദേശ രാജ്യങ്ങളിൽ ചിലവ് കുറച്ചു താമസിക്കാം... - Creator Pen\nവിദേശ രാജ്യങ്ങളിലുള്ള ഹോസ്റ്റലിൽ കയറിയിട്ടുണ്ടോ\nഒരു ദിവസത്തേക്ക് മാത്രമായ് റൂം എടുക്കേണ്ടി വരുമ്പോൾ ചിലവ് കൂടില്ല? അതും കുറച്ചു സമയത്തേക്ക് മാത്രമായാലോ അതും പ്രശ്നം തന്നെ. എന്നിങ്ങനെയുള്ള ചിന്ത എല്ലാവർക്കും ഉള്ളവയാണ്. അധികമാർക്കും അറിയാത്ത ഒരു സൗകര്യത്തെ പരിചയപ്പെടുത്തുകയാണ് ഇവിടെ.\nഒട്ടു മിക്ക വിദേശ രാജ്യങ്ങളിൽ കാണുന്ന ഒരു സൗകര്യമാണ് ഹോസ്റ്റൽസ്. ഒരു ദിവസത്തേക്ക് അല്ലെങ്കിൽ കുറച്ചു സമയത്തേക്ക് വേണ്ടി റൂം എടുത്തു പൈസ കളയേണ്ട ആവശ്യമില്ല. അങ്ങനെയുള്ള അവസരത്തിലാണ് ഈ സൗകര്യം കൂടുതലായും ആവശ്യമുള്ളത്. ഇവിടെ ബചേലോറസ് അല്ലെങ്കിൽ ഫാമിലി ആയിട്ടു താമസിക്കാം. 3,4ഹോട്ടലുകളെ വയ്ച്ചു നോക്കുമ്പോൾ വളരെ തുച്ഛമായ നിരക്കാണ് ഇതിനുള്ളത്.\nഓരോ ഹോസ്റ്റലിലെ നിയമങ്ങളും സൗകര്യങ്ങളും തികച്ചും വ്യത്യസ്ഥമായിരിക്കും. ആകെയുള്ള ബുദ്ധിമുട്ട് ടോയ്‌ലെറ്റ് common എന്നുള്ളതാണ്. ചിലയിടെങ്ങളിൽ ബാത്റൂമുകൾ ഓരോ മുറിക്കുള്ളിൽ common ആയിരിക്കും മറ്റിടങ്ങളിൽ ഫ്രണ്ട് ഏരിയയിൽ തന്നെ ആയിരിക്കും. ഇങ്ങനെയൊക്കെ ആണെങ്കിലും അവ തികച്ചും വൃത്തിയും വെടിപ്പും ഉള്ളവ തന്നെ. ലോക്കർ സംവിധാനം ഉള്ളതിനാൽ നമ്മുടെ baggages സുരക്ഷിതമായിരിക്കും. Dormitory ആയതിനാൽ കേൾകുമ്പോൾ ഒരു ബുദ്ധിമുട്ട് അനുഭവപ്പെട്ടേക്കാം, പക്ഷെ അവ ഉപയോഗിച്ചു കഴിയുമ്പോഴേ ഇതിന്റെ ഗുണങ്ങൾ തിരിച്ചറിയാനാവൂ. ഇവിടെ നിശ്ശബ്ദത, അച്ചടക്കം എന്നിവ നിർബന്ധമാണ്. നിബന്ധനകൾ നല്ല രീതിൽ പാലിക്കുകയാനെങ്ങിൽ ഹോസ്റ്റൽ സൗകര്യം വിലമതിക്കുന്നവ തന്നെയാണ്.\nമേല്പറഞ്ഞ സൗകര്യത്തെ പരിജയപ്പെടുത്തുന്ന വീഡിയോ ആണ് കൃഷ്ണ രാജ് എന്ന ട്രാവൽ വ്ലോഗ്ഗെർ അദ്ദേഹത്തിന്റെ ചാനലിലൂടെ വിവരിക്കുന്നത്. ഈ സൗകര്യത്തെക്കുറിച്ചു അറിയാത്തവർ കണ്ടു നോക്കുക.\nഈ വീഡിയോ നിങ്ങൾക്ക് ഇഷ്ടമായാൽ like (ലൈക്ക്) ചെയ്യാനും share (ഷെയർ) ചെയ്യാനും മറക്കരുത്. കൂടുതൽ വീഡിയോകൾക്കായി ഞങ്ങളുടെ ചാനൽ Subscribe (സബ്സ്ക്രൈബ് ) ചെയ്യാനും ബെൽ ഐക്കൺ ക്ലിക്ക് ചെയ്തു നോട്ടിഫിക്കേഷൻ ഇനേബിൾ ചെയ്യാനും മറക്കരുത്. Travelmate By Krishna Raj


ഒടുവില് പൈലറ്റിനെ കാണാനില്ലെന്ന് സ്ഥിരീകരിച്ച് ഇന്ത്യ, മിഗ് 21 യുദ്ധവിമാനം നഷ്ടമായി; പിടികൂടിയെന്ന് പാകിസ്താന് - The Newsrupt\nഒടുവില് പൈലറ്റിനെ കാണാനില്ലെന്ന് സ്ഥിരീകരിച്ച് ഇന്ത്യ, മിഗ് 21 യുദ്ധവിമാനം നഷ്ടമായി; പിടികൂടിയെന്ന് പാകിസ്താന്\nPosted 27 Feb 2019 at 10:21 AM\nഇന്ത്യന് വ്യോമസേന പൈലറ്റിനെ കാണാതായി എന്നും ഒരു മിഗ് 21 വിമാനം നഷ്ടമായെന്നും സ്ഥിരീകരിച്ച് വിദേശകാര്യമന്ത്രാലയം. മിഗ് 21 ന്റെ പൈലറ്റ് അഭിനന്ദന് വര്‍ധ്മാനെയാണ് കാണാതായിരിക്കുന്നത്. പാക് അധീന കശ്മീരില് മൂന്ന് കിലോമിറ്റര് അകത്തുവെച്ചാണ് മിഗ് 21 നെ പാക് സൈന്യം വെടിവെച്ച് വീഴ്ത്തിയതെന്നാണ് സൂചന.\nവിദേശകാര്യ വ്യക്താവ് നടത്തിയ വാര്‍ത്ത സമ്മേളനത്തിലാണ് ഇത് സംബന്ധിച്ച വിവരം സ്ഥിരീകരിച്ചിരിക്കുന്നത്. മാധ്യമങ്ങളുടെ ചോദ്യങ്ങള്‍ക്ക് മറുപടി നല്‍കാതെ ചുരുങ്ങിയ വാക്കുകളിലായിരുന്നു പ്രതികരണം. മറ്റു വിവരങ്ങളൊന്നും തന്നെ പുറത്തുവിടാന് വിദേശകാര്യമന്ത്രാലയം തയ്യാറായിട്ടില്ല.\nപാകിസ്താനില് വെച്ച് രണ്ട് ഇന്ത്യന് യുദ്ധവിമാനങ്ങള് വെടിവെച്ച് വീഴ്ത്തിയെന്നും രണ്ട് ഇന്ത്യന് പൈലറ്റുമാരെ പിടികൂടിയെന്നും പാകിസ്താന് സൈനിക വക്താവ് മേജര് ജനറല് ആസിഫ് ഖഫൂര് ട്വിറ്റ് ചെയ്തതിന് പിന്നാലെയാണ് ഇന്ത്യയുടെ സ്ഥിരീകരണം. പിടികൂടിയ പൈലറ്റുമാരില് ഒരാള് ഹോസ്പിറ്റലില് ചികിത്സയിലാണെന്നും പാക് സൈനിക വക്താവ് അറിയിച്ചിരുന്നു.\nഇന്ത്യന് വ്യോമസേനയുടെ ഉദ്യോഗസ്ഥന് ആണെന്ന് പറഞ്ഞ് കണ്ണ് മൂടികെട്ടിയ ഒരാളുടെ വിഡിയോ ചിത്രം പാകിസ്താന് പുറത്തുവിട്ടിട്ടുണ്ട്. എന്നാല് ഇന്ത്യന് പ്രതിരോധ സംവിധാനം ആദ്യം ഇത് നിഷേധിച്ചിരുന്നു. ഇന്ത്യന് വിമാനങ്ങള്‍ക്ക് എന്തെങ്കിലും തകരാര് പറ്റിയതായി റിപ്പോര്‍ട്ട് ഇല്ലെന്നും അവര് വ്യക്തമാക്കിയിരുന്നു.\nരണ്ട് ഇന്ത്യന് യുദ്ധവിമാനങ്ങള് നിയന്ത്രണരേഖ ലംഘിച്ച് ഇന്ന് രാവിലെ പറന്നുവെന്നും അതിനാലാണ് വിമാനം വെടിവെച്ച് വിഴ്ത്തിയതെന്നും മേജര് ആസിഫ് ഖഫൂര് ട്വിറ്ററില് ആരോപിച്ചു. പാകിസ്താന് എയര്‍സ്‌പേസില് നിന്നു കൊണ്ടാണ് പട്ടാള നടപടി ഉണ്ടായതെന്ന പാകിസ്താന് വിദേശകാര്യ മന്ത്രാലയത്തിന്റെ പ്രസ്താവന പുറത്ത് വന്ന് മണിക്കൂറുകള് പിന്നിട്ടപ്പോഴാണ് ആസിഫ് ഖഫൂര് ട്വിറ്റ് ചെയ്തത്.\nജമ്മുകശ്മീരിലെ നൗഷേരയില്3പാക് വിമാനങ്ങള് വ്യോമ അതിര്‍ത്തി ലംഘിച്ചുവെന്നും വിമാനങ്ങള് നിയന്ത്രണരേഖയ്ക്കടുത്ത് ബോംബുകള് വര്‍ഷിച്ചുവെന്നും റിപ്പോര്‍ട്ടുകള് ഉണ്ടായിരുന്നു. ഇതില് ഒരു വിമാനം ഇന്ത്യന് സൈന്യം വെടിവെച്ചിട്ടു. ഇന്ന് രാവിലെ പാകിസ്താന്റെ രണ്ട് എഫ് 16 വിമാനങ്ങള് ഇന്ത്യന് അതിര്‍ത്തി ലംഘിക്കാന് ശ്രമിച്ചുവെന്നും ഇന്ത്യന് വ്യോമസേന ഇവയെ തിരിച്ചയച്ചുവെന്നും റിപ്പോര്‍ട്ടുകളുണ്ടായിരുന്നു.\nPakistanIndian ArmyIndian Air Force


ഓ കശ്മീര് – Chandrika Daily\nBy chandrika Sunday June 24, 2018 02:06 am\nലോക്‌സഭാ തെരഞ്ഞെടുപ്പ് പ്രചാരണത്തിന് ബി.ജെ.പി തുടക്കം കുറിച്ചത് മെഹ്ബൂബ മുഫ്തിയുടെ മണ്ടക്ക് കിഴുക്കിയാണ്. പൊതു തെരഞ്ഞെടുപ്പ് ജയിക്കാന് നരേന്ദ്രമോദിയുടെ ശീര്‍ഷാസനം മതിയാവില്ലെന്ന് വര്‍ത്തമാന ഇന്ത്യ അമിത്ഷായെ ബോധ്യപ്പെടുത്തിയിട്ടുണ്ട്….\nലോക്‌സഭാ തെരഞ്ഞെടുപ്പ് പ്രചാരണത്തിന് ബി.ജെ.പി തുടക്കം കുറിച്ചത് മെഹ്ബൂബ മുഫ്തിയുടെ മണ്ടക്ക് കിഴുക്കിയാണ്. പൊതു തെരഞ്ഞെടുപ്പ് ജയിക്കാന് നരേന്ദ്രമോദിയുടെ ശീര്‍ഷാസനം മതിയാവില്ലെന്ന് വര്‍ത്തമാന ഇന്ത്യ അമിത്ഷായെ ബോധ്യപ്പെടുത്തിയിട്ടുണ്ട്. കോര്‍പറേറ്റുകളും അവര് നിയന്ത്രിക്കുന്ന മാധ്യമ സിണ്ടിക്കേറ്റുകളും ഹിന്ദുത്വ അജണ്ടയും ചേര്‍ന്നതുകൊണ്ടു മാത്രമല്ല 2014ല് ബി.ജെ.പി നേട്ടമുണ്ടാക്കിയത്. യു.പി.എ സര്‍ക്കാറിന്റെ ചില ദൗര്‍ബല്യങ്ങള് കൂടിയായിരുന്നു. നരേന്ദ്ര മോദിയെന്ന രക്ഷകനെ കുറിച്ച പ്രതീക്ഷയും. 2019ലേക്ക് കടക്കുമ്പോള് മോദി ഒരു നനഞ്ഞ പടക്കമാണ്. അദ്ദേഹത്തെ കുറിച്ച് എന്തെങ്കിലും പ്രതീക്ഷ ഹിന്ദുത്വവാദികള്‍പോലും വെച്ചുപുലര്‍ത്തുന്നില്ല. അതുകൊണ്ടു തന്നെ ഹിന്ദുത്വത്തിലൂന്നിയ ആക്രമണോത്സുക ദേശീയതയെ ആശ്രയിക്കാന് നിര്‍ബന്ധിതരാണ് ബി.ജെ.പി. മെഹ്ബൂബ മുഫ്തിയുമൊത്ത് ജമ്മുകശ്മീരില് ഭരണ പങ്കാളിത്തം നിലനിര്‍ത്തി അത് സാധ്യമാവില്ലെന്ന ഒറ്റ കാരണമാണ് ഇന്ത്യയിലെ രണ്ടാമത്തെ മുസ്‌ലിം വനിതാ മുഖ്യമന്ത്രിയെ വലിച്ചുതാഴെയിടാന് ബി.ജെ.പിയെ പ്രേരിപ്പിച്ചത്.\nസയ്യിദ അന്‍വറ തൈമൂര് ആണ് ഇന്ത്യയിലെ ആദ്യത്തെ മുസ്‌ലിം വനിതാ മുഖ്യമന്ത്രി. കോണ്‍ഗ്രസ് നേതാവായ ഇവര് അസമില് ഏതാനും മാസം മുഖ്യമന്ത്രി പദത്തിലിരുന്നു. രണ്ടാമതൊരാള് വരുന്നത് കശ്മീരില് സയ്യിദ മെഹ്ബൂബ മുഫ്തിയാണ്. 2016ലാണ് പിതാവ് മുഫ്തി മുഹമ്മദിന്റെ മരണത്തെ തുടര്‍ന്ന് മെഹ്ബൂബ മുഖ്യമന്ത്രിയാവുന്നത്. ബി.ജെ.പിയുമായി പിതാവ് സ്ഥാപിച്ച ബന്ധം മെഹ്ബൂബ തുടരുകയായിരുന്നു. കശ്മീരിലെ ജനങ്ങളുടെ ആഗ്രഹത്തിന് വിരുദ്ധമായിരുന്നു ബി.ജെ.പിയുമായുള്ള ബന്ധമെന്ന് മെഹ്ബൂബ വിലയിരുത്തുമ്പോള് മെഹ്ബൂബയുമായുള്ള ബന്ധം തുടര്‍ന്നാല് രാജ്യത്തിന് വലിയ അബദ്ധമാകുമായിരുന്നുവെന്നാണ് ബി.ജെ.പി നേതാവിന്റെ മതം. പിതാവ് മുഫ്തി മുഹമ്മദിന് കാഴ്ചപ്പാടും ഭരണ നൈപുണിയുമുണ്ടായിരുന്നു, ഇതു രണ്ടും മകള്‍ക്കുണ്ടായില്ലെന്ന് ബി.ജെ.പി നേതാവ് ചൗധരി ലാല്‍സിങ് കുറ്റപ്പെടുത്തുന്നു. അപ്രഗത്ഭതയാണ് മെഹ്ബൂബക്ക് നേരെ ഉന്നയിക്കുന്ന വലിയ ആക്ഷേപം. ഭീകരവാദികള്‍ക്കൊപ്പമാണ് മെഹ്ബൂബയെന്ന് പറയാനും അവര് മടിക്കുന്നില്ല. കത്വയില് ബാലികയെ പിച്ചിച്ചീന്തിയ സംഘിഭീകരെ ബി.ജെ.പി ആഗ്രഹിക്കുംപോലെ കൈകാര്യം ചെയ്യാന് കൊടുത്തില്ലെന്നത് മെഹ്ബൂബയുടെ അപരാധം തന്നെ. റമസാനില് ഏകപക്ഷീയമായി വെടിനിര്‍ത്തല് പ്രഖ്യാപിച്ചത് ഭീകരരോടുള്ള മൃദുസമീപനത്തിന്റെ ഭാഗമാണെന്ന് ബി.ജെ.പി കുറ്റപ്പെടുത്തുന്നു.\nഇതൊന്നുമല്ല, കശ്മീരിനെ മുന്‍നിര്‍ത്തി രാഷ്ട്ര സുരക്ഷയെ കുറിച്ച പ്രചാരണം ബി.ജെ.പിക്ക് സാധ്യമാവണമെങ്കില് ശ്രീനഗറിലെ ഭരണപങ്കാളിത്തം അവസാനിപ്പിച്ചേ പറ്റൂ. ഇനി സംഭവിക്കാന് പോകുന്നത് എന്തെന്ന് ഭക്ഷണം കഴിക്കുന്ന ആര്‍ക്കും പ്രവചിക്കാവുന്നതാണ്. രാഷ്ട്രപതി ഭരണത്തിലൂടെ കേന്ദ്ര സര്‍ക്കാര് അവിടത്തെ ഭരണം പൂര്‍ണമായി ഏറ്റെടുത്തിരിക്കുകയാണ്. അഥവാ സഖ്യകക്ഷിയുടെ ഇടപെടല് കൂടിയില്ലാത്ത സ്വേഛാഭരണം. പട്ടാളത്തെയും ഭീകരവാദികളെയും മുന്‍നിര്‍ത്തി ജനത്തിന് നേരെയുള്ള കൈയേറ്റം. അതുവെച്ച് മോദിയും കൂട്ടരും ഇനിയും കശ്മീരിന്റെ പദവിയെക്കുറിച്ച് ചര്‍ച്ച ചെയ്യും. രാഷ്ട്ര സുരക്ഷയെപറ്റി വാഗ്‌ധോരണിയുണ്ടാവും. ആര്‍ടിക്കിള് 370 ഉം ഏക സിവില് കോഡും രാമക്ഷേത്രവും ഹിന്ദുത്വവുമില്ലെങ്കില് 2019ല് ബി.ജെ.പിയെ കാത്തിരിക്കുന്നത് വലിയ തോല്‍വിയാണ്. ഗുജറാത്തില് മുഖ്യമന്ത്രിയായി അഹമ്മദ് പട്ടേലിനെ കൊണ്ടുവരാന് പാകിസ്താനുമായി ഇന്ത്യയിലെ മുന് പ്രധാനമന്ത്രിവരെയുള്ളവര് ഗൂഢാലോചന നടത്തിയെന്ന് തെരഞ്ഞെടുപ്പ് പ്രചാരണ യോഗത്തില് പ്രസംഗിക്കാന് മടിക്കാത്ത നരേന്ദ്രമോദി എന്തെല്ലാം പ്രചരിപ്പിച്ചുകുടാ എന്ന് ആര്‍ക്കും തിട്ടപ്പെടുത്താനാവില്ല. മോദി അധികാരത്തില് വന്ന ശേഷം രാജ്യ സുരക്ഷ യഥാര്‍ഥത്തില് അപകടത്തിലായി. പത്താന്‍കോട്ടില് നാവിക സേനാ ക്യാമ്പിന് നേരെ ഭീകരവാദ ആക്രണണമുണ്ടായി. നിരവധി പട്ടാളക്കാര് മരിച്ച സംഭവത്തില് അക്രമിയായ ഒരാളെ പോലും ജീവനോടെ പിടികൂടാന് കഴിഞ്ഞില്ല. പാകിസ്താനാണ് ആക്രമണത്തിന്റെ പിന്നിലെന്ന് ആക്ഷേപിക്കുമ്പോള്‍തന്നെ അവിടെനിന്നുള്ള സംഘത്തെ പത്താന്‍കോട്ടിലെത്തി തെളിവ് ശേഖരിക്കാന് കേന്ദ്ര സര്‍ക്കാര് അനുമതി നല്‍കിയതാണ് മഹാ വങ്കത്തം. അതിര്‍ത്തിയില്‍നിന്ന് ദിനേനയെന്നോണം പട്ടാളക്കാര്‍ക്ക് ജീവന് നഷ്ടപ്പെട്ടുകൊണ്ടിരിക്കുന്നു.\nഇന്ത്യയിലെ ആദ്യത്തെ മുസ്‌ലിം ആഭ്യന്തര വകുപ്പ് മന്ത്രിയെന്ന ഖ്യാതി മുഫ്തി മുഹമ്മദ് സഈദിനാണ്. മകള് മെഹ്ബൂബ രണ്ടാമത് മുസ്‌ലിം വനിതാ മുഖ്യമന്ത്രിയുമായി. വി.പി സിങ് സര്‍ക്കാറില് മുഫ്തി ആഭ്യന്തര വകുപ്പ് കൈകാര്യം ചെയ്യുമ്പോഴാണ് മുഫ്തിയുടെ മകള് റുബയ്യയെ ഭീകരവാദികള് തട്ടിക്കൊണ്ടുപോയതും ജയിലിലെ ഏതാനും ഭീകരവാദികളെ വിട്ടയച്ച് റുബയ്യയെ മോചിപ്പിച്ചതും. മുഫ്തി കോണ്‍ഗ്രസിലായിരുന്നു. പി.ഡി.പി രൂപവത്കരിക്കുന്നതിന് മുമ്പും മുഫ്തി കോണ്‍ഗ്രസ് വിടുകയും തിരിച്ചെത്തുകയും ചെയ്തിട്ടുണ്ട്. 1996ല് ആദ്യമായി മെഹ്ബൂബ നിയമസഭയിലെത്തുന്നത് കോണ്‍ഗ്രസ് ടിക്കറ്റിലാണ്. 1999ലാണ് മുഫ്തി പി.ഡി.പി രൂപവത്കരിക്കുന്നത്. അപ്പോള് പാര്‍ട്ടിയുടെ വൈസ് പ്രസിഡന്റാകുകയും 1999ലെ ലോക്‌സഭാ തെരഞ്ഞെടുപ്പില് ശ്രീനഗറില് ഉമര് അബ്ദുല്ലക്കെതിരെ മത്സരിക്കുകയും ചെയ്തു. പരാജയപ്പെട്ട അവര് 2002ല് പല്‍ഗാമില് നിന്ന് വീണ്ടും നിയമസഭയില്. 2004ലും 2014ലും ലോക്‌സഭാംഗമായ മെഹ്ബൂബ പക്ഷേ 2009ല് മത്സരിച്ചില്ല. കശ്മീര് സര്‍വകലാശാലയില് നിന്ന് നിയമബിരുദം നേടിയ മെഹ്ബൂബയെ വിവാഹം ചെയ്തത് പിതാവിന്റെ കുടുംബത്തില് നിന്നുള്ള ജാവദ് ഇഖ്ബാലാണ്. ഈ ബന്ധം അധികം നീണ്ടില്ല. മകള് ലിതിജ ലണ്ടനിലെ ഇന്ത്യന് ഹൈക്കമ്മീഷനില് ജോലി ചെയ്യുമ്പോള് ഇര്‍തിഖ ബോളിവുഡിലാണ്, പ്രശസ്ത ഛായാഗ്രാഹകന് മുസ്തഫ സദുഖിനൊപ്പം.\nCategories: Video Stories Tags: editorial, Kashmir, mehbooba mufthi


‘മമ്മൂക്കയ്ക്ക് മുമ്പ് മലയാളത്തില് ഒരു മെഗാസ്റ്റാര് ഉണ്ടായിരുന്നില്ല; അദ്ദേഹത്തിന് ശേഷം ആ പദവിയിലേക്ക് മറ്റൊരാള് വരില്ല; സുരേഷ് കൃഷ്ണ - metromatinee.com Lifestyle Entertainment & Sports\nതന്റെ സിനിമാ കരിയറിലെ നിര്‍ണായക വഴിത്തിരിവുകളെല്ലാം മമ്മൂട്ടി സിനിമകളിലൂടെയായിരുന്നുവെന്ന് നടൻ സുരേഷ് കൃഷ്ണ. രാക്ഷസരാജാവ്, പഴശ്ശിരാജ, വജ്രം, കുട്ടിസ്രാങ്ക്, ഗാനഗന്ധര്‍വന് തുടങ്ങി ഒട്ടുമിക്ക ചിത്രങ്ങളിലും മമ്മൂട്ടിയോടൊപ്പം സഹനടനായി അഭിനയിച്ചിട്ടുളള വ്യക്തിയാണ് സുരേഷ് കൃഷ്ണ.\nമലയാള സിനിമയില് മമ്മൂട്ടിക്ക് മുമ്പോ ശേഷമോ ഒരു മെഗാസ്റ്റാര് ഉണ്ടാവുമെന്ന് താന് കരുതുന്നില്ലെന്ന് നടൻ സുരേഷ് കൃഷ്ണ. സ്റ്റാര് ആന്‍ഡ് സ്‌റ്റൈലിന് നല്‍കിയ അഭിമുഖത്തിലാണ് അദ്ദേഹം മനസ്സ് തുറന്നത്.\nസുരേഷ് കൃഷ്ണയുടെ വാക്കുകൾ\n‘മമ്മൂക്കയ്ക്ക് മുമ്പ് മലയാളത്തില് ഒരു മെഗാസ്റ്റാര് ഉണ്ടായിരുന്നതായി എനിക്കറിയില്ല. മമ്മൂയ്ക്കക്ക് ശേഷവും ആ പദവിയിലേക്ക് മറ്റൊരാള് വരുമെന്നും തോന്നുന്നില്ല. കാരണം ജീവിതം തന്നെ സിനിമയ്ക്കായി മാറ്റിവെയ്ക്കുക എന്നത് ചെറിയ കാര്യമല്ല. ഭൂരിഭാഗം ആളുകളും അഭിനയിച്ച് കുറച്ച് കാശൊക്കെ കിട്ടിയാല് കണ്ണില്‍ക്കണ്ട ഭക്ഷണമൊക്കെ കഴിച്ച് ജീവിതം ആഘോഷിച്ച് ചെറിയ കാലത്തില് അസ്തമിക്കും. എന്നാല് ഇദ്ദേഹം ഇപ്പോഴും ആരോഗ്യം കാത്തുസൂക്ഷിക്കാനെടുക്കുന്ന ചിട്ടകള് കണ്ടാല് നമ്മള് അത്ഭുതപ്പെട്ടു പോകും\nചവിട്ടുനാടക  കലാകാരനായ ലോനി ആശാന്  എന്റെ അഭിനയ ജീവിതത്തിലെ  മികച്ച കഥാപാത്രമാണ്..തന്റെ സിനിമാ വിശേഷങ്ങൾ പങ്കുവയ്ച്ച് സുരേഷ്‌കൃഷ്ണ!\nഇങ്ങനൊരു അവസരം എനിക്ക് തന്നതിന് നന്ദി -സുരേഷ് കൃഷ്ണ\nRelated Topics:suresh krishna


ഈ മീശ ലഡാക്കിൽ വളർന്നത്; പെണ്ണു കാണാൻ ചെന്നപ്പോൾ പെണ്ണുങ്ങൾ പേടിച്ചു! | Thrissur News | തൃശൂർ ജില്ലാ വാർത്തകൾ | District News | Malayalam Regional News | Chuttuvattom Malayala Manorama | ചുറ്റുവട്ടം മലയാള മനോരമ\nഈ മീശ ലഡാക്കിൽ വളർന്നത്; പെണ്ണു കാണാൻ ചെന്നപ്പോൾ പെണ്ണുങ്ങൾ പേടിച്ചു!\nമനോരമ ലേഖകൻ March 05, 2019 05:06 PM IST\nഫൈറ്റർ വിമാനം പോലെ ഇരുവശത്തേക്കും ചിറകുവിരിച്ചു പറക്കാനൊരുങ്ങി നിൽക്കുന്ന മീശ..! അതാണ് ധീരസൈനികൻ അഭിനന്ദൻ വർധമാന്റെ മീശ. അതാണിപ്പോൾ നാട്ടിൽ തരംഗം. ചില ബാർബർ ഷോപ്പുകളിൽ അഭിനന്ദൻ മീശയ്ക്ക് ആവശ്യക്കാരേറെ. അത്തരം ചില മീശക്കഥകളിലേക്ക്...\nതൃശൂർ∙ നഗരത്തിലൂടെ യാത്ര ചെയ്യുന്നവർ ഈ മീശക്കാരൻ ഹോംഗാർഡിനെ കണ്ടിട്ടുണ്ടാവും. മീശ താടിയിലൂടെ വളർന്നു കൃതാവിൽ പിടുത്തമിടുന്ന മുഖം. മരത്താക്കര തരുവത്ത് കെ.ആർ.ശശിധരന്റെ ഈ മീശയും അഭിനന്ദന്റേതുപോലെ സൈനിക മീശയാണ്. 1987ൽ ലഡാക്കിൽ ആർമിയിൽ ജോലി ചെയ്യുമ്പോഴാണു ശശിധരൻ ഈ മീശ വളർത്തിത്തുടങ്ങിയത്.\nകാരണമോ, കമാൻഡിങ് ഓഫിസർ ആയിരുന്ന കേണൽ വി.ജെ.ഗാഡ്ഗിൽ. നാഗ്പൂർ സ്വദേശിയായ അദ്ദേഹത്തിനും താടിയിലൂടെ വളന്നു കൃതാവിൽ മുട്ടുന്ന മീശ ആയിരുന്നു. അന്നു വച്ചുതുടങ്ങിയ മീശ 33 വർഷത്തിനിടെ ശശിധരൻ ചെറുതാക്കിയത് കല്യാണത്തിനു വേണ്ടി മാത്രം.\nപെണ്ണു കാണാൻ പോയപ്പോഴൊക്കെ പെണ്ണുങ്ങൾ മീശ കണ്ടു പേടിച്ചു. ഇതോടെ താൽക്കാലികമായി മീശപ്രേമം വെടിഞ്ഞു. കല്യാണം കഴിഞ്ഞതോടെ വീണ്ടും മീശ പഴയപടി. 2010 ൽ ആർമിയിൽ നിന്നു നായ്ക് ആയി വിരമിച്ച ശശിധരൻ നഗരത്തിൽ ഗതാഗത നിയന്ത്രണത്തിനിറങ്ങി. അപ്പോഴും മീശ പഴയപടി. സൈനികനായാൽ നല്ല കൊമ്പൻ മീശ തന്നെ വേണമെന്ന് ശശിധരപക്ഷം.\nകാവടിയിലും അഭിനന്ദൻ മീശ\nതൃശൂർ∙ ശിവരാത്രിയോടനുബന്ധിച്ചു നടന്ന കാവടിയാഘോഷങ്ങളിലും അഭിനന്ദൻ മീശ. മരത്താക്കര കനകശേരി ശിവക്ഷേത്രത്തിൽ നടന്ന ശിവരാത്രി കാവടിയാഘോഷത്തിലാണ് അഭിനന്ദൻ മീശയുമായി ചെറുപ്പക്കാർ അണി നിരന്നത്.\nബിജുവിന്റെ മീശയ്ക്ക് അഭിനന്ദനം\nമേലൂർ ∙ അഭിനന്ദന്റെ ആരാധകനാണ് പൂലാനി കേളംപറമ്പിൽ ബിജു. ദേശാഭിമാനവും ചങ്കുറപ്പും അദ്ദേഹത്തിൽ നിന്ന് കണ്ടു പഠിക്കണമെന്നാണു ബിജു പറയുന്നത്. പത്രത്തിൽ വായിച്ചും ചാനലുകളിലൂടെ കണ്ടും അഭിനന്ദനെക്കുറിച്ചു കൂടുതൽ അടുത്തറിഞ്ഞതോടെ ആവേശം അണപൊട്ടി. മാസങ്ങളായി വെട്ടി ഒതുക്കിയും മിനുക്കിയും കൂടെ കൂട്ടിയ താടിയിലും മീശയിലും അഭിനന്ദൻ ടച്ച് ഒരുക്കുവാൻ അങ്ങനെയാണ് ബിജു തീരുമാനിച്ചത്.\nഅഭിനന്ദന് സൈ്റ്റല് മീശയുമായി ബിജു\nസുഹൃത്തായ രഞ്ജിത്തിന്റെ സഹായം കൂടി ലഭിച്ചതോടെ മീശ റെഡി. സിനിമാ താരങ്ങളുടെയും ഫുട്‌ബോൾ താരങ്ങളുടെയുമെല്ലാം ഹെയർ സ്റ്റൈൽ കടമെടുത്ത് ആരാധന കാട്ടുന്നവരാണ് ബിജുവിന്റെ ഉടമസ്ഥതിയിലുള്ള ഹെയർ പോർട്ട് എന്ന ജെന്റ്സ് ബ്യൂട്ടിപാർലറിൽ എത്തുന്നവരിൽ ഭൂരിഭാഗവും. മീശ വച്ചതോടെ അഭിമാനവും ആത്മവിശ്വാസവും ഇരട്ടിയായെന്നും ബിജുവിന്റെ പക്ഷം. അഭിനന്ദനെപ്പോലുള്ള സൈനികർക്ക് നൽകാവുന്ന ഏറ്റവും വലിയ പിന്തുണയാണ് അദ്ദേഹത്തിന്റെ മീശയുടെ ശൈലി പിന്തുടരുന്നതെന്ന് മീശയിൽ അഭിമാനപൂർവം തടവി ബിജു പറയുന്നു.\nമീശ പിരിക്കണോ ആ കാശ് കിട്ടാൻ ?\nതൃശൂർ ∙ രാജ്യരക്ഷയും സൈനിക സേവനവും ചൂടുള്ള ചർച്ചയാകുമ്പോഴും വിമുക്ത ഭടന്മാർക്കുള്ള ചികിത്സാ പദ്ധതിയിൽ വൻവീഴ്ച. വിമുക്ത ഭടന്മാരുടെയും കുടുംബാംഗങ്ങളുടേയും ചികിൽസാ ചെലവിനത്തിൽ തൃശൂരിൽ മാത്രം കേന്ദ്രസർക്കാർ നൽകാനുള്ളത് അഞ്ചുകോടിയോളം രൂപ. തൃശൂരിൽ നഗര പരിസരത്തെ സ്വകാര്യ ആശുപത്രികളിൽ നടത്തിയ ചികിത്സാ ഇനത്തിൽ മാത്രമാണിത്.\nഅമല ആശുപത്രിയിൽ 3.25 കോടി രൂപയും ജൂബിലി മിഷൻ ആശുപത്രിയിൽ 1 കോടിയും ദയ ആശുപത്രിക്കു 30 ലക്ഷം രൂപയും കുടിശ്ശികയുണ്ട്. മറ്റു ചില ആശുപത്രികൾക്കും തുക കിട്ടാനുണ്ടെന്ന് ഇസിഎച്ച്എസ് എംപാനൽഡ് പ്രൈവറ്റ് ഹോസ്പിറ്റൽസ് ഫോറം ഭാരവാഹികൾ പറഞ്ഞു.\nസംസ്ഥാനത്ത്4മാസത്തിനിടെ 80 കോടി രൂപയോളമാണ് ആകെ കുടിശിക തുക. മാർച്ച് മുതൽ ചികിത്സാ പദ്ധതിയിൽനിന്നു വിട്ടുനിൽക്കാൻ ഇസിഎച്ച്എസ് എംപാനൽഡ് പ്രൈവറ്റ് ഹോസ്പിറ്റൽസ് ഫോറം തീരുമാനിച്ചിരുന്നെങ്കിലും ഇന്ത്യാ–പാക്ക് അതിർത്തിയിലെ പ്രശ്നങ്ങൾ സങ്കീർണമായതോടെ ഈ തീരുമാനം മാറ്റുകയായിരുന്നു. അതിർത്തിയിൽ പോരാടിയ സൈനികരോടുള്ള ആദരസൂചകമായിട്ടായിരുന്നു ഇത്.\nകേന്ദ്ര പ്രതിരോധ മന്ത്രാലയത്തിൽനിന്നു ലഭിക്കുന്ന ഫണ്ട് കഴിഞ്ഞ നവംബർ മുതലാണ് നിലച്ചത്. കൊച്ചിയിലെ ഇസിഎച്ച്എസ് റീജണൽ സെന്റർ വഴിയാണ് ബില്ലുകൾ നൽകുന്നത്. ബില്ലുകൾ പാസാക്കി പണം കൈമാറാൻ താമസം വരാറുണ്ടെങ്കിലും നീണ്ട കാലയളവിൽ വലിയ തുക കുടിശികയായി വരുന്നത് ഇതാദ്യമാണ്. ആശുപത്രികൾക്കു പണം കിട്ടാതെ വരുന്നതോടെ വിമുക്ത ഭടൻമാർക്കു ലഭിക്കുന്ന സേവനത്തിലും പോരായ്മയുണ്ടാകും.\nസംസ്ഥാനത്തെ2റീജനുകളിലായി ആയിരക്കണക്കിനു കുടുംബങ്ങളാണു പദ്ധതിക്കു കീഴിലുള്ളത്. കാസർകോട് മുതൽ ആലപ്പുഴ വരെയുള്ള കൊച്ചി റീജണലിലാണ് ഇസിഎച്ച്എസിനു കീഴിൽ ആശുപത്രികൾ അധികവും. 50 കോടി രൂപയോളം കൊച്ചി റീജനു കുടിശികയുണ്ട്. കുടിശികയുടെ പകുതിയിലധികം മാർച്ചിനകം തീർക്കാമെന്നാണു റീജനൽ ഡയറക്ടറേറ്റ് അധികൃതരുടെ ഉറപ്പ്.\nനേരത്തെയും ചികിത്സാ ഇനത്തിൽ വൻ കുടിശിക ഉണ്ടായിട്ടുണ്ട്. പല ആശുപത്രികളും ഇസിഎച്ച് സ്കീമിൽനിന്നു പിൻമാറാന് തീരുമാനിച്ചിരുന്നെങ്കിലും സാമൂഹിക പ്രതിബദ്ധത കണക്കിലെടുത്ത് പദ്ധതിയിൽ തുടരുകയായിരുന്നു. സമർപ്പിക്കുന്ന ബില്ലിന്റെ മൂന്നിലൊന്നു തുക മാത്രമാണ് പാസായിവരുന്നതെന്നാണ് ഫോറം ഭാരവാഹികൾ പറയുന്നത്. ആശുപത്രി ചിലവുകൾ താങ്ങാനാവാത്ത സാഹചര്യത്തിൽ മുൻകൂർ പണംവാങ്ങി കേന്ദ്ര ഫണ്ട് ലഭിക്കുന്ന മുറയ്ക്കു ഇസിഎച്ച്എസ് അംഗങ്ങൾക്കു തിരിച്ചു നൽകാവുന്ന തരത്തിലും ചികിത്സ തുടരാനും ആശുപത്രികൾ സന്നദ്ധത അറിയിച്ചിട്ടുണ്ട്.


ദേവസ്വം ബോര്‍ഡില് അവസരം: അപേക്ഷിക്കാം – CAMPUZINE\nദേവസ്വം ബോര്‍ഡില് അവസരം: അപേക്ഷിക്കാം\nCampuzine April 6, 2020\nഅപേക്ഷിക്കേണ്ട അവസാന തിയതി ഏപ്രില് 18\nഗുരുവായൂർ, കൊച്ചിൻ, തിരുവിതാംകൂർ ദേവസ്വം ബോർഡുകളിൽ വിവിധ തസ്‌തികകളിലെ ഒഴിവുകളിലേക്ക് കേരള ദേവസ്വം റിക്രൂട്‌മെന്റ് ബോർഡ് അപേക്ഷ ക്ഷണിച്ചു. നിശ്‌ചതയോഗ്യതയുള്ള ഹിന്ദുമതത്തിൽപ്പെട്ട ഉദ്യോഗാർഥികളാണ് അപേക്ഷിക്കേണ്ടത്\nകാറ്റഗറി നമ്പർ 22/2020 ഫിസിഷ്യൻ(ഗുരുവായൂർ ദേവസ്വം മെഡിക്കൽ സെന്റർ) ഒരൊഴിവ്.\nകാറ്റഗറി നമ്പർ 23/2020 എൽഡി ക്ലർക്(ഗുരുവായൂർ ദേവസ്വം) 20 ഒഴിവ്.\nകാറ്റഗറി നമ്പർ 24/2020 ഇലത്താളം പ്ലെയർ (ഗുരുവായൂർ ദേവസ്വം) ഒരൊഴിവ്.\nകാറ്റഗറി നമ്പർ 25/2020 തകിൽ പ്ലെയർ 1, 26/2020 താളം പ്ലെയർ (ഗുരുവായൂർ ദേവസ്വം), 27/2020 ടീച്ചർ(ചെണ്ട) (ഗുരുവായൂർ ദേവസ്വം) ഒരൊഴിവ്.\n28/2020 ടീച്ചർ(കൊമ്പ്) (ഗുരുവായൂർ ദേവസ്വം) ഒരൊഴിവ്.\n29/2020 ടീച്ചർ(കുറുംകുഴൽ) (ഗുരുവായൂർ ദേവസ്വം) ഒരൊഴിവ്.\n30/2020 ടീച്ചർ(തകിൽ) (ഗുരുവായൂർ ദേവസ്വം) ഒരൊഴിവ്.\n31/2020 ലൈവ് സ്‌റ്റോക്ക് ഇൻസ്‌പക്ടർ ഗ്രേഡ് രണ്ട് (ഗുരുവായൂർ ദേവസ്വം)2ഒഴിവ്.\nകാറ്റഗറി നമ്പർ 32/2020, സിസ്‌റ്റം മാനേജർ(കൊച്ചിൻ ദേവസ്വം ബോർഡ്) ഒരൊഴിവ്.\nപട്ടിക ജാതി, പട്ടിക വർഗ, മറ്റുപിന്നോക്ക വിഭാഗങ്ങൾക്കുള്ള പ്രത്യേക എൻസിഎ വിജ്ഞാപനമായി കാറ്റഗറി നമ്പർ 33/2020 പാർട്‌ടൈം ശാന്തി(തിരുവിതാംകൂർ ദേവസ്വം ബോർഡ്, പട്ടികജാതിക്കാരിൽനിന്ന് മാത്രം) 14 ഒഴിവ്.\nകാറ്റഗറി നമ്പർ 34/2020 പാർട്‌ടൈം ശാന്തി (തിരുവിതാംകൂർ ദേവസ്വം ബോർഡ്, പട്ടികവർഗക്കാരിൽനിന്ന് മാത്രം)4ഒഴിവ്.\nകാറ്റഗറി നമ്പർ 35/2020 പാർട്‌ടൈം ശാന്തി (തിരുവിതാംകൂർ ദേവസ്വം ബോർഡ്, മറ്റുപിന്നോക്കവിഭാഗക്കാരിൽനിന്ന് മാത്രം)2ഒഴിവ്.\nശാന്തി ജോലിയിലുള്ള പരിചയം തെളിയിക്കുന്നതിന് തിരുവിതാംകൂർ ദേവസ്വം ബോർഡ് അംഗീകരിച്ച തന്ത്രിയിൽനിന്നോ സ്ഥാപനത്തിൽനിന്നോ ലഭിച്ച സർടിഫിക്കറ്റ് ഹാജരാക്കണം. കാറ്റഗറി നമ്പർ 36/2020 രണ്ടാം ആനശേവുകം(തിരുവിതാംകൂർ ദേവസ്വം ബോർഡ്–-മറ്റു പിന്നോക്ക വിഭാഗക്കാരിൽനിന്നുമാത്രം) ഒരൊഴിവ്. കാറ്റഗറി നമ്പർ 37/2020, എക്‌സിക്യൂട്ടീവ് ഓഫീസർ ഗ്രേഡ് നാല്, (മലബാർ ദേവസ്വംബോർഡിലെ ക്ഷേത്ര ജീവനക്കാരിൽനിന്നും തസ്‌തിക മാറ്റം വഴി)9ഒഴിവുണ്ട്.\nയോഗ്യത, പ്രായം, അപേക്ഷാഫീസ് തുടങ്ങിയവസംബന്ധിച്ചും അപേക്ഷിക്കേണ്ട വിധം സംബന്ധിച്ചും വിശദവിവരത്തിന് www.kdrb.kerala.gov.in\nPrevious കൗൺസലർമാരെ ഫോൺ വിളിക്കാം\nNext ആശ്വാസം ആറു ഭാഷകളിൽ; സൂപ്പറാണ് ഈ ‘സുപ്രിയ’\nWebinar On “Career Opportunities in Media”\nJuly 12, 2020 Campuzine


മലേഷ്യയുടെ ഭരണ സിരാ കേന്ദ്രമായ 'പുത്രജയ'യിലെ കാഴ്ചകള്... •Tech Travel Eat\nപുത്രജയയിലേക്ക് കടക്കുന്ന ഒരു പാലമാണ് എടുത്തു പറയേണ്ട ഒരു പ്രധാന കാര്യം. മനുഷ്യനിര്‍മ്മിതമായ ഒരു തടാകത്തിനു കുറുകെയാണത്രേ ഈ പാലം നിര്‍മ്മിച്ചിരിക്കുന്നത്. 650 ഹെക്ടര് വിസ്തൃതിയില് ഈ തടാകം വ്യാപിച്ചു കിടക്കുന്നു. പുത്രജയയില് എത്തുന്ന സഞ്ചാരികളുടെ പ്രധാന ആകര്‍ഷണകേന്ദ്രമാണ് ഈ തടാകവും പാലവും. സഞ്ചാരികള്‍ക്കായി തടാകത്തിലൂടെ ബോട്ടിംഗും മറ്റും ഉണ്ട്. ഞങ്ങള് അവിടെ കാഴ്ചകള് കണ്ടുകൊണ്ടു നില്‍ക്കെ ഒരു ബോട്ട് സഞ്ചാരികളുമായി താഴെ തടാകത്തിലൂടെ പോകുന്നതു കണ്ടു. പാലത്തില് നിന്നുള്ള ഫോട്ടോയെടുപ്പും മറ്റുമൊക്കെ കഴിഞ്ഞ് ഞങ്ങള് ചായ കുടിക്കുവാനായി താഴെ തടാകക്കരയിലുള്ള ഒരു റെസ്റ്റോറന്റില് കയറി. അധികം തിരക്കൊന്നും കണ്ടില്ല ആ ഹോട്ടലില്. ഞങ്ങള് ചായ ഓര്‍ഡര് ചെയ്തു. ഒരു വലിയ കപ്പ് നിറയെ ചായ…നല്ലൊരു വളരെ രുചികരമായ ഒരു ചായ. അപ്പോള് അവിടമാകെ ഇരുട്ട് പറന്നു തുടങ്ങിയിരുന്നു. അപ്പോള് കെട്ടിടങ്ങളെല്ലാം വര്‍ണ്ണശബളമായി മാറുകയായിരുന്നു.


Njandukalude Nattil Oridavela Nivin Pauly movie shooting wrapped up - Malayalam Filmibeat\n| Updated: Sunday, February 26, 2017, 10:48 [IST]\nസഖാവിന് പിന്നാലെ മറ്റൊരു നിവിന് പോളി ചിത്രവും ചിത്രീകരണം പൂര്‍ത്തതിയാക്കി. 2017ല് പുറത്തുവരാനിരിക്കുന്ന രണ്ടാമത് ചിത്രമായ ഞണ്ടുകളുടെ നാട്ടില് ഒരിടവേളയാണ് ശനിയാഴ്ച ചിത്രീകരണം പൂര്‍ത്തിയാക്കിയത്. നിവിന്റെ സുഹൃത്തും പ്രേമത്തിലെ അഭിനേതാവുമായിരുന്ന അല്‍ത്താഫാണ് ചിത്രത്തിന്റെ സംവിധാനം നിര്‍വഹിക്കുന്നത്. പ്രേമത്തിന് ശേഷം നിവിന് പോളിയുടേതായി അനൗണ്‍സ് ചെയ്ത ചിത്രമായിരുന്നു ഞണ്ടുകളുടെ നാട്ടില് ഒരിടവേള. ചിത്രത്തിന്റെ പേരുകൊണ്ട്തന്നെ ശ്രദ്ധിക്കപ്പെട്ട സിനിമയാണ് ഞണ്ടുകളുടെ നാട്ടില് ഒരിടവേള.\nകഴിഞ്ഞ വര്‍ഷം സെപ്തംബറിലായിരുന്നു ചിത്രത്തിന്റെ ചിത്രീകരണം ആരംഭിച്ചത്. നടന് ലാല് ഭദ്രദീപം കൊളുത്തി. സംവിധായകന് അനില് രാധാകൃഷ്ണ മേനോന് ക്ലാപ്പും ഛായഗ്രഹകന് ജോമോന് ടി ജോണ് സ്വിച്ചോണ് കര്‍മവും നിര്‍വഹിച്ചിയാരുന്നു ചിത്രത്തിന്റെ ചിത്രീകരണം ആരംഭിച്ചത്. ഫോര്‍ട്ട് കൊച്ചിയിലായിരുന്നു ചിത്രത്തിന്റെ ചിത്രീകരണം ആരംഭിച്ചത്. നിവിന് പോളിയുടെ നിര്‍മാണ കമ്പനി തന്നെയാണ് ചിത്രം വിതരണത്തിനെത്തിക്കുന്നത്. ആദ്യ നിര്‍മാണ സംരംഭമായിരുന്ന ആക്ഷന് ഹീറോ ബിജു ലാല് ജോസിന്റെ എല്‍ജെ ഫിലിംസായിരുന്നു വിതരണം ചെയ്തത്.\nക്യാമറയ്ക്ക് മുന്നില് നടനായും പിന്നില് നിര്‍മാതാവായും നിവിന് പോളിയ്ക്ക് ഈ ചിത്രത്തില് ഇരട്ടവേഷമാണ്. ആക്ഷന് ഹീറോ ബിജുവിലും നിര്‍മാതാവായിരുന്നെങ്കിലും ഒപ്പം സംവിധായകന് എബ്രിഡ് ഷൈനും ഉണ്ടായിരുന്നു. പോളി ജൂനിയര് പിക്‌ച്ചേഴ്‌സിന്റെ ബാനറിലാണ് ചിത്രം നിര്‍മിക്കുന്നത്. എബ്രിഡ് ഷൈനും സ്വതന്ത്ര നിര്‍മാതാവായി സ്വന്തം ചിത്രത്തിന്റെ പണിപ്പുരയിലാണ്.\nനിവിന് പോളി ആദ്യമായി സ്വതന്ത്ര നിര്‍മാതാവായി എത്തുന്ന ഞണ്ടുകളുടെ നാട്ടില് ഒരിടവേള തീയറ്ററിലെത്തിക്കുന്നതും പോളി ജൂനിയര് പിക്‌ച്ചേഴ്‌സാണ്. ആദ്യ നിര്‍മാണ സംരഭമായ ആക്ഷന് ഹീറോ ബിജും വിതരണം ചെയ്തത് ലാല് ജോസിന്റെ വിതരണ കമ്പിനിയായ എല്‍ജെ ഫിലിംസായിരുന്നു. ഒടുവിലിറങ്ങിയ ജേക്കബിന്റെ സ്വര്‍ഗരാജ്യവും തിയറ്ററിലെത്തിച്ചത് എല്‍ജെ ആയിരുന്നു.\nനിവിന് പോളിയുടെ സൗഹൃദ വലയത്തിലുള്ള അല്‍ത്താഫിന്റെ ആദ്യ സംവിധാന സംരംഭമാണ് ഞണ്ടുകളുടെ നാട്ടില് ഒരിടവേള. ചിത്രത്തിന്റെ തിരക്കഥ രചിച്ചിരിക്കുന്നത് അല്‍ത്താഫും ജോര്‍ജ് കോരയും ചേര്‍ന്നാണ്. മുകേഷ് മുരളീധരനാണ് ചിത്രത്തിന്റെ ക്യാമറ കൈകാര്യം ചെയ്തിരിക്കുന്നത്.\nപ്രേമം ടീമിന്റെ ഒരു കൂടിച്ചേരല് കൂടെയാണ് ഈ അല്‍ത്താഫ് ചിത്രം. അല്‍ത്താഫും പ്രേമത്തില് അഭിനയിച്ചിരുന്നു. പ്രേമത്തിലെ ഒട്ടുമിക്ക അഭിനേതാക്കളും ഈ ചിത്രത്തിലും അണിനിരക്കും.\nതമാശയില് പൊതിഞ്ഞ് അവതരിപ്പിക്കുന്ന ഒരു കുടുംബ കഥയാണ് ഞണ്ടുകളുടെ നാട്ടില് ഒരിടവേള. ചിത്രത്തില് നിവിനും ശ്രന്ദയും ഇരട്ടകളായി വേഷമിടുന്നു. ഞാന് സ്റ്റീവ് ലോപ്പസിലൂടെ നായകയായി എത്തിയ അഹാന കൃഷ്ണകുമാറാണ് ചിത്രത്തിലെ നായിക. പുതുമുഖം ഐശ്വര്യ ലക്ഷ്മിയും ചിത്രത്തില് പ്രധാനപ്പെട്ട ഒരു കഥാപാത്രത്തെ അവതരിപ്പിക്കുന്നു.\nനിവിന് പോളിയുടേതായി ഒരു പിടി ചിത്രങ്ങളാണ് അണിയറയില് ഒരുങ്ങുന്നത്. ഗൗതം രാമചന്ദ്രന് സംവിധാനം ചെയ്യുന്ന തമിഴ് ചിത്രത്തിന്റെയും ചിത്രീകരണം പൂര്‍ത്തിയായി. സംവിധായകന് ആറ്റ്‌ലി നിര്‍മാതാവാകുന്ന തമിഴ് ചിത്രത്തിലും നിവിനാണ് നായകന്. നിവിന്റേതായി ഈ വര്‍ഷം ആദ്യം തിയറ്ററിലെത്തുന്ന ചിത്രം സിദ്ധാര്‍ത്ഥ് ശിവ സംവിധാനം ചെയ്യുന്ന സഖാവാണ്. ചിത്രത്തിന്റെ ചിത്രീകരണം കഴിഞ്ഞ ദിവസം പൂര്‍ത്തിയായിരുന്നു.\nRead more about: malayalam film malayalam cinema movie njandukalude nattil oridavela nivin pauly premam althaf മലയാളം സിനിമ ഞണ്ടുകളുടെ നാട്ടില് ഒരിടവേള നിവിന് പോളി അല്‍ത്താഫ്\nNjandukalude Nattil Oridavela Nivin Pauly movie shooting wrapped up. It's the first induvidual production attempt of Nivin. Movie directed by Premam fame Althaf.


ഒരിടത്തൊരു ഫയൽവാൻ - വിക്കിപീഡിയ\nപി. പത്മരാജൻ രചനയും സംവിധാനവും നിർവഹിച്ച് 1981-ൽ പുറത്തിറങ്ങിയ മലയാളചലച്ചിത്രമാണ് ഒരിടത്തൊരു ഫയൽവാൻ. റഷീദ്, നെടുമുടി വേണു, ജയന്തി എന്നിവർ പ്രധാന കഥാപാത്രങ്ങളെ അവതരിപ്പിരിക്കുന്നു. പത്മരാജൻ സംവിധാനം ചെയ്ത രണ്ടാമത്തെ ചിത്രമാണിത്. ജോൺസണാണ് ഈ ചിത്രത്തിന്റെ സംഗീത സംവിധാനം നിർവഹിച്ചത്.\nഗോദയിലെ അജയ്യനായ ഒരു ഫയൽവാന്റെ ജീവിത പരാജയത്തിന്റെ കഥയാണ് ഈ ചിത്രം. നിരൂപക ശ്രദ്ധ നേടിയ ഈ ചിത്രം കോലാലംപുർ, ഡാല്ലാസ് ഫിലിം ഫെസ്റ്റിവലുകളിൽ പുരസ്കാരങ്ങൾ നേടിയിട്ടുണ്ട് .\nഎവിടെ നിന്നോ ഒരു രാത്രി പുഴയും നീന്തി വന്ന ഫയൽവാൻ തയ്യൽക്കാരൻ മേസ്ത്രിയുടെ മേൽനോട്ടത്തിൽ ഗ്രാമത്തിൽ താമസമുറപ്പിക്കുന്നു. മേസ്ത്രി ഏർപ്പാടാക്കിക്കൊടുക്കുന്ന ഗുസ്തികളിൽ എതിരാളികളെയെല്ലാം തോൽപ്പിച്ചു ഫയൽവാൻ ഗ്രാമാവാസികൾക്കിടയിൽ നായക പരിവേഷം നേടുന്നു. പിന്നീട് ഗ്രാമത്തിലെ സുന്ദരിയായ ചക്കരയെ കല്യാണം കഴിക്കുകയും ചെയ്യുന്നു. പക്ഷെ ക്രമേണ ഗുസ്തിക്കാരാരും വരാതാവുകയും വരുമാനം കുറഞ്ഞു തുടങ്ങുകയും ചെയ്യുമ്പോൾ കണ്ടമാനം ഭക്ഷണം കഴിക്കുകയും പണിയൊന്നും എടുക്കാതെ സദാ കസർത്ത് ചെയ്യുകയും ചെയ്യുന്ന ഫയൽവാൻ മേസ്ത്രിക്കൊരു ബാദ്ധ്യതയാകുന്നു. തടിമിടുക്കുണ്ടെങ്കിലും അയാൾ ഒരു ഷണ്ഡനാണു എന്ന് അറിയുന്നതോടെ ചക്കരയും അയാളെ ഉപേക്ഷിക്കുന്നു. ഒടുവിൽ വന്നത് പോലെ എങ്ങോട്ടെന്നറിയാതെ ഫയൽവാൻ നടന്നകലുന്നു.\nറഷീദ് – ഫയൽവാൻ\nനെടുമുടി വേണു – ശിവൻ പിള്ള\nജയന്തി – ചക്കര, ഫയൽവാന്റെ ഭാര്യ\nഅശോകൻ – കണ്ണൻ\nകൃഷ്ണൻക്കുട്ടി നായർ - വേലൂഞ്ഞ് (കണ്ണന്റെ അച്ഛൻ)\nമികച്ച രചന – കോലാലംപുർ ഇന്റർനാഷണൽ ഫിലിം ഫെസ്റിവൽ\nസ്വർണ്ണ പതക്കം – ഏഷ്യൻ ഫിലിം ഫെസ്റിവൽ , ഡാല്ലാസ്\n↑ "സ്മരണ". മാധ്യമം ആഴ്ചപ്പതിപ്പ് ലക്കം 744. 2012 മെയ് 28. ശേഖരിച്ചത് 2013 മെയ് 07. Check date values in: |accessdate= and |date= (help)\n↑ "ആർക്കൈവ് പകർപ്പ്". മൂലതാളിൽ നിന്നും 2010-04-24-ന് ആർക്കൈവ് ചെയ്തത്. ശേഖരിച്ചത് 2011-03-07.\nഒരിടത്തൊരു ഫയൽവാൻ on IMDb\nഒരിടത്തൊരു ഫയൽവാൻ – മലയാളസംഗീതം.ഇൻഫോ\n"https://ml.wikipedia.org/w/index.php?title=ഒരിടത്തൊരു_ഫയൽവാൻ&oldid=3627031" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 19:30, 11 ഓഗസ്റ്റ് 2021.


നായന്മാരുടെ കഥ -5നായന്മാരുടെ ചില ആചാരങ്ങളും വിശ്വാസങ്ങളും\nനായന്മാരുടെ ചില ആചാരങ്ങളും വിശ്വാസങ്ങളും\nപൊതുവേ നായന്മാരുടെ ഇടയില് ധാരാളം ആചാരങ്ങളും ന്ധവിശ്വാസങ്ങളും നിലവിലിരുന്നു എന്ന് ചരിത്രകാരന്മാര് രേഖപ്പെടു ത്തിയിരുന്നു. അതില് ഏറ്റവും പ്രബലമായി തോന്നുന്നത് സര്‍പ്പദൈവങ്ങളില് ഉള്ള വിശ്വാസമാണ്. ഇതിന്റെ ഉല്പ്പത്തിയെപ്പറ്റി ഒരു ഐതിഹ്യം ഉണ്ട്. കേരളം നിര്മ്മിച്ചു എന്ന് കരുതുന്ന പരശുരാമന്റെ കാലത്തെ പ്പറ്റിയുള്ള താണിത്. .\nകേരളം പരശുരാമന് ഗോകര്ണമെന്ന സ്ഥലത്ത് നിന്ന് മഴുവെറിഞ്ഞു സമുദ്രത്തില് നിന്ന് വീണ്ടെടുത്തു എന്നാണല്ലോ ഐതിഹ്യം. സമുദ്രത്തില് നിന്ന് വീണ്ടെടുത്തപ്പോള് ധാരാളം നാഗങ്ങള് (സര്പ്പങ്ങള്) ഇവിടെ താമസിച്ചി രുന്നു. പരശുരാമന് തന്റെ അമ്മയെ പിഴപ്പിച്ച കാര്ത്തവീര്യന്റെ കുലത്തിലുള്ള ക്ഷത്രിയരെ തലമുറകളായി നിഷ്കരുണം കൊല ചെയ്തതിനു പരിഹാരമായി ബ്രാഹ്മണര്ക്കു കേരളം ദാനം ചെയ്യുകയായിരുന്നു.. എന്നാല് ബ്രാഹ്മണര് ഇവിടെ താമസം തുടങ്ങിയപ്പോള് പാമ്പുകളുടെ ശല്യം കൊണ്ടു ബുദ്ധിമുട്ടിയിരുന്നു. അതു പോലെ തന്നെ പാമ്പുകളവരുടെ സ്വൈരവാസ ത്തിനു മനുഷ്യരുടെ താമസവും. പരശുരാമന് തന്റെ ഇഷ്ട ദൈവമായ പരമശിവന്റെ ഉപദേശം തേടി. ഭഗവാന് സര്പ്പങ്ങളുടെ രാജാവ് വാസുകി യുമായി സംസാരിച്ചു പ്രശ്ന പരിഹാരം ഉണ്ടാ ക്കാന് നിര്ദ്ദേശിച്ചു. അങ്ങനെ വാസുകിയും പരശുരാമനുമായി ഒരു സന്ധി സംഭാഷണത്തില് ഏര്പ്പെുട്ടു. മഹാവിഷ്ണുവിന്റെ അവതാരം കൂടിയായ പരശുരാമന് വിഷ്ണുവിന്റെ സന്തത സഹചാരിയായ അനന്തന്റെ വര്ഗത്തില്പെട്ട സര്പ്പങ്ങള്ക്ക് ഓരോ വീട്ടിലും ഒരു പ്രത്യേക സ്ഥലം താമസിക്കാന് സൗകര്യം ചെയ്തു കൊടുക്കുവാനും തീരുമാനിച്ചു. സര്പ്പ്ങ്ങളെ ആരാധിക്കാനും മനുഷ്യര് സമ്മതിച്ചു. മറ്റുള്ളവര് കയറി അശുദ്ധമാക്കാനിടയില്ലാത്ത ഒരു മൂല (സാധാരണ തറവാടുകളുടെ തെക്കു പടിഞ്ഞാറെ (കന്യക്കോണ്) മൂലയില് അങ്ങനെ സര്പ്പ്കാ വുകള് നിലവില് വന്നു. ഇവിടെ കാടുകള് വളരാന് അനുവദിച്ചു. സര്പ്പ്ങ്ങള്ക്ക് സര്‍പ്പ ത്തറയും നാഗരാജാവിന്റെയും നാഗറാണി യുടെയും പ്രതിമകളും സ്ഥാപിച്ചു വര്ഷത്തിലൊ രിക്കല് അവിടെ പൂജയും മറ്റും നടത്തി വന്നു. മീനമാസത്തിലെ ആയില്യം നാളില് നൂറും പാലും മറ്റും സര്പ്പങ്ങള്ക്ക് നിവേദ്യമായി അര്പ്പിക്കു കയും മഞ്ഞള് പ്രസാദമായി കൊടുക്കയും ചെയ്തു വന്നു. ഈ സന്ധിയുടെ ഭാഗമായി സര്പ്പങ്ങള് മനുഷ്യരെ ഉപദ്രവിക്കുകയില്ലെന്നും വാക്ക് കൊടുത്തു. ഇങ്ങനെ ആദ്യകാല താമസ ക്കാരും സര്പ്പങ്ങളും പരസ്പരം സമാധാന ത്തോടെ താമസം തുടങ്ങി. ഇങ്ങനെയാണ് കേരളത്തില് സര്പ്പാരാധന തുടങ്ങിയ തെന്നാണ് ഐതിഹ്യം.\nഞങ്ങളുടെയൊക്കെ തറവാടുകളില് ഇപ്പോഴും സര്‍പ്പ ക്കാവിന്റെ അവശിഷ്ടങ്ങള് നിലനില്ക്കു ന്നു. വീട് ഭാഗം വച്ചപ്പോള് സര്പ്പകാ്വിരുന്ന സ്ഥലം ചുറ്റുമതില് കെട്ടി വേര്തിരിര്ച്ചു സംര ക്ഷിച്ചു വരുന്നു. അവിടെ സന്ധ്യ വിളക്ക് വെക്കു ന്നത് കന്യകമാര് തന്നെ ആയിരുന്നു അടുത്ത കാലം വരെ.\nഎന്നാല് അടുത്ത കാലത്ത് പല തറവാടുകളിലും സര്പ്പക്കാവുകള് ഇല്ലാതായി തുടങ്ങിയിരിക്കുന്നു. സ്ഥലം കുറഞ്ഞു വരുമ്പോള് സര്പ്പ്ക്കാവുകള് വെട്ടിത്തെളിച്ചു കെട്ടിടങ്ങള് നിര്മ്മിക്കാനുള്ള ശ്രമങ്ങള് തുടങ്ങി. എന്നാല് പരമ്പരാഗതമായ വിശ്വാസികള് സര്പ്പ ദൈവങ്ങളുടെ കോപം ഭയന്ന് സര്പ്പ്ങ്ങളെ സര്പ്പകാവുകളില് നിന്ന് സര്പ്പക്ഷേത്രങ്ങളായ ഹരിപ്പാടിനടുത്തുള്ള മണ്ണാറശാല യിലെക്കോ ത്രിശ്ശൂരിനടുത്തുള്ള പാമ്പുമ്മെക്കാട്ടെക്കോ (See references) പൂജ നടത്തി ആവാഹിച്ചു മാറ്റി സ്ഥാപിക്കുന്നു എന്ന് പറയുന്നു. സര്പ്പങ്ങളുടെ സംരക്ഷണത്തിന് ഒരു നിശ്ചിത തുകയും ആ ക്ഷേത്ര ങ്ങളില് ഏല്പ്പിച്ചു വന്നു.\nഭൂത പ്രേത പിശാചുക്കള്\nനായമാര് പൊതുവേ മരണശേഷം ഉള്ള ജീവി തത്തില് വിശ്വസിച്ചിരുന്നു. ആത്മാക്കള് മരണ ശേഷം പ്രേത ഭൂത പിശാചുക്കളായി ജീവിക്കുന്നു എന്ന് പഴയ തറവാട്ടു നായന്മാര് വിശ്വസിച്ചി രുന്നു. അകാലമൃത്യു സംഭവിച്ചവര് പ്രേതമായി മാറുന്നു എന്നാണു വിശ്വാസം. ചതുപ്പ് സ്ഥലങ്ങ ളിലാണ് ഭൂതങ്ങളുടെ വാസം, ഇവ മനുഷ്യരെ ഉപദ്രവിക്കാറില്ല, അവയെ ശല്യപ്പെടുത്താ തിരുന്നാല്. പിശാചു എന്നത് ചില പ്രത്യേക രോഗം പകര്ത്തുന്ന ഒരു വായുവായാണ് കണക്കാക്കപ്പെട്ടിരുന്നത്. അകാല മൃത്യു സംഭവിച്ചയാളിന്റെ ശവം മറവു ചെയ്തയിട ങ്ങളില് പ്രേതങ്ങള് വസിക്കുന്നു എന്നും അസമയത് അവിടെ മനുഷ്യര് പോകരുത് എന്നും പറയപ്പെടുന്നു.\nമറ്റൊരു വിശ്വാസം കുട്ടിച്ചാത്തന് എന്ന പ്രതിഭാസ ത്തെയാണ്. കുട്ടിച്ചാത്തന്, ചാത്തന് എന്നീ പേരു കളില് അറിയപ്പ്ടുന്നതു ചെകുത്താന്റെ ഒരു വക ഭേദമാണത്രെ , ദൈവം ആയി കണക്കാക്കാറി ല്ലെങ്കിലും ചാത്തന് ചില അമാനുഷിക കഴിവു കളുണ്ട് എന്ന് വിശ്വസിക്കുന്നു. കുള്ളനായ രൂപം ആണ് ചാത്തന്, അത് കൊണ്ടാണ് കുട്ടിച്ചാത്തന് എന്ന് വിളിക്കുന്നത്. കുള്ളനാനെങ്കിലും പല രൂപത്തിലും പ്രത്യക്ഷപ്പെടാന് ചാത്തന് കഴിയു മത്രേ.ചാത്തനും ആരെയും സ്വമെധയാ ഉപദ്രവിക്കാറില്ല, എന്നാല് ചാത്തനെ ഉപദ്രവിക്കു ന്നവരെ വെറുതെ വിടുകയുമില്ല. കല്ലെറിയു കയാണ് കുട്ടിച്ചാത്തന്റെ ഉപദ്രവിക്കുന്ന രീതി. വീട്ടിലെ പാത്രങ്ങളില് അമേധ്യം പോലെയുള്ള വൃത്തി കേടുകള് നിക്ഷേപിക്കുക മുതലായ കുരുത്തക്കെടുകളും ചാത്തന്റെ പണിയായി കരുതപ്പെടുന്നു. ചാത്തന് കൈവിരലുകള് ഇല്ല എന്നു വിശ്വസിക്കപ്പെടുന്നു. ഇക്കാര്യം അറിയാ വുന്നവര്ക്ക് ചാത്തനെ പെട്ടെന്നൊഴിവാക്കാന് കഴിയുമത്രേ. ഉദാഹരണത്തിന് ഉയരത്തിന് മുകളില് വച്ച ഒരു സാധനം അവനു എടുക്കാന് കഴിയുകയില്ല.മരത്തില് കയറാനും അത് പോലെ കെട്ടുകള് അഴിക്കാനും ചാത്തന് ബുദ്ധിമുട്ടാണ്. പക്ഷെ ഉറപ്പുള്ള പൂട്ടുകള് പൊട്ടിക്കാന് ചാത്തന് കഴിയും.\nമറ്റൊരു വിശാസം ചിലര്ക്ക് കരിനാക്കുണ്ടാവു മെന്നും അങ്ങനെയുള്ളവര് എന്തെങ്കിലും പറ ഞ്ഞാല് , പ്രത്യേകിച്ചും ഒരാളിന് സംഭവിക്കാന് സാദ്ധ്യതയുള്ള ചീത്ത കാര്യങ്ങള്, സംഭവിക്കു മെന്നും കരുതുന്നു. ഭക്ഷണം കഴിക്കുമ്പോള് ചിലയാള്ക്കാ്ര് ആഗ്രഹത്തോടെ നോക്കിയാല് ഭക്ഷണം കഴിച്ചയാള്ക്ക്ം വയറ്റില് അസുഖം ഉണ്ടാകുമെന്നും ഇതിനു ‘കൊതി കിട്ടിയത്’ കൊണ്ടാണ് എന്നും പറയു ന്നു. ദോഷം മാറ്റാന് ഉപ്പും കുരുമുളകും പ്രായമായ അമ്മുമ്മമാര് ഓതി കൊടുക്കുന്നത് ഞാന് കണ്ടിട്ടുണ്ട് . ഇങ്ങനെ യുള്ള വിശാസങ്ങള്ക്കു ശാസ്ത്രീയമായ അടിത്തറയില്ല എന്നത് വ്യക്തമാണല്ലോ. അതുകൊണ്ടു ഇന്നത്തെ യുവജനങ്ങള് ഇതിലൊന്നും വിശ്വസിക്കാറില്ല\nAcknowedgemnt: Pictures from Google Images & internet


'ഇപ്പോള് തോക്ക് കൊണ്ട് യാതൊരു ഉപയോഗവും ഇല്ല ' - ബൈജു പറയുന്നു..... - M Today Online\nമലയാളികളുടെ എക്കാലത്തെയും പ്രിയപ്പെട്ട നടനാണ് ബൈജു. മലയാള സിഎൻമ അദ്ദേഹത്തെ വേണ്ടരീതിയിൽ ഉപയോഗിച്ചില്ലെന്ന് വേണം പറയാൻ. വര്‍ഷങ്ങള്‍ക്കും മുന്‍പും ഇപ്പുറവും ബൈജു എന്ന നടന് മലയാളത്തിലുണ്ട്. ഇടയ്ക്ക് കുറച്ചു കാലം സിനിമയില് നിന്നും മാറി നിന്ന ബൈജു വീണ്ടും ശക്തമായി തന്നെ തിരിച്ചുവന്നു. അദ്ദേഹത്തിന്റെ ജീവിതത്തിലെ ഒരു ബ്ലാക്ക് മാര്‍ക്കാണ് ഏറേ വിവാദമായ തോക്ക് സംഭവം. അതേക്കുറിച്ച് ഇപ്പോള് ബൈജു പറയുന്നതിങ്ങനെ..\nരണ്ട് കൂട്ടുകാര്‍ക്കിടയിലെ പ്രശ്നം പരിഹരിക്കാന് ശ്രമിക്കുന്നതിനിടയ്ക്ക് തന്റെ മടിയില് തോക്ക് വന്ന് വീണതാണ് സംഭവം. പക്ഷേ പിന്നീട് കേസ് വന്നപ്പോള് അത് തോക്ക് ചൂണ്ടി എന്നായെന്നും അദ്ദേഹം പറയുന്നു.\nകോട്ടയത്തുള്ള സുഹൃത്തുക്കളുടെ പക്കല് തോക്ക് ഉള്ളത് കണ്ടാണ് ലൈസെന്‍സ് ഉള്ള തോക്കിനു വേണ്ടി ശ്രമിച്ചത്. ഒരുപാട് സ്വാധീനം ഒക്കെ ചെലുത്തിയാണ് അത് നേടിയെടുത്തത്. അതിനോടുള്ള ക്രേസ് പോയി ഇപ്പോള്. അത് കൊണ്ട് ഒരു ഉപയോഗവും ഇല്ല, ഒന്നുകില് ഷോയ്ക്ക് കൊണ്ടുനടക്കാം. അല്ലെങ്കില് സ്വയം വെടി വച്ച് മരിക്കാം അത്രെയേ ഉള്ളു എന്നും ബൈജു പറയുന്നു.


നൂറു കണക്കിനാളുകള് ക്യൂ നില്‍ക്കുമ്പോള് ജനാലക്കിടയിലൂടെ യുവാവിന് വാക്സിന് നല്‍കി - Bharath News Live\nഇടക്കൊന്നു കുറയുന്നുണ്ടെങ്കിലും രാജ്യത്തെ കോവിഡ് വ്യാപനത്തില് വലിയ വ്യത്യാസമൊന്നും കാണുന്നില്ല. അതേസമയം വാക്സിന് യജ്ഞം പുരോഗമിക്കുന്നുമുണ്ട്. ഒരു ഡോസ് പോലും ലഭിക്കാത്തവരും ഇക്കൂട്ടത്തിലുണ്ട്. വെബ്സൈറ്റില് രജിസ്റ്റര് ചെയ്തിട്ടും സ്ലോട്ട് ലഭിക്കാത്തവരുമുണ്ട്. എന്നാല് ഇതിനിടയില് പിന്‍വാതിലിലൂടെ വാക്സിനെടുക്കാന് ശ്രമിക്കുന്നവരുമുണ്ട്. അത്തരത്തിലൊരു വീഡിയോയാണ് സോഷ്യല്‍മീഡിയയില് ചര്‍ച്ചയായിരിക്കുന്നത്.\nവാക്സിന് കേന്ദ്രത്തില് നിന്നുള്ളതാണ് ഈ വീഡിയോ. നിരവധി പേര് കുത്തിവെപ്പിനായി ക്യൂ നില്‍ക്കുന്നതു കാണാം. ഇതിനിടയില് ഒരാള് കെട്ടിടത്തിന്‍റെ പിന്‍വശത്തുള്ള ജനാലക്കിടയിലൂടെ വാക്സിന് സ്വീകരിക്കുന്നതു കാണാം. ചെറിയൊരു ഇടവഴിയില് നിന്നുകൊണ്ട് വളരെ പണിപ്പെട്ടാണ് യുവാവ് വാക്സിന് സ്വീകരിക്കുന്നത്. ഇതു കണ്ട് മറ്റാളുകള് ഒച്ച വയ്ക്കുന്നതും വീഡിയോയില് കേള്‍ക്കാം. എന്നാല് സ്ഥലമേതെന്ന് വീഡിയോയില് വ്യക്തമല്ല.\nതരുണ് ത്യാഗി എന്നയാളാണ് 15 സെക്കന്‍ഡ് ദൈര്‍ഘ്യമുള്ള വീഡിയോ പുറത്തുവിട്ടിരിക്കുന്നത്.4ലക്ഷം പേരാണ് ഇതിനോടകം വീഡിയോ കണ്ടിരിക്കുന്നത്. ഒരു മനുഷ്യന് ചെയ്ത തെറ്റു കാരണം രാജ്യം മുഴുവന് അപമാനിക്കപ്പെടരുതെന്ന് വീഡിയോ കണ്ടവര് അഭിപ്രായപ്പെട്ടു. എന്നാല് ചിലരാകട്ടെ യുവാവ് ബുദ്ധിമാനാണെന്നാണ് അഭിപ്രായപ്പെട്ടത്.


വാഹനത്തിലെ ഇൻഡിക്കേറ്റർ എപ്പോഴൊക്കെ ഇടണം - Kanjirappally Reporters\n01:19:50 PM / Fri, Jul 1st 2022\nHome നാട്ടുവിശേഷം വാഹനത്തിലെ ഇൻഡിക്കേറ്റർ എപ്പോഴൊക്കെ ഇടണം\nവാഹനത്തിലെ ഇൻഡിക്കേറ്റർ എപ്പോഴൊക്കെ ഇടണം\nവാഹനത്തിലെ ഇൻഡിക്കേറ്റർ എപ്പോഴൊക്കെ ഇടണം, വളയുന്നതിന് എത്ര മീറ്റർ മു മ്പ് പ്രകാശിപ്പിക്കണം, എപ്പോഴൊക്കെ ഇടാൻ പാടില്ല തുടങ്ങി വ്യക്തമായ നിര്‍ദ്ദേശങ്ങ ൾ മോട്ടോർവാഹന നിയമത്തിൽ പ്രതിപാദിക്കുന്നുണ്ട്. നമ്മൾ വാഹനം വളയ്ക്കാനോ തിരിക്കാനോ പൊകുകയാണെന്ന് മുന്നിൽ നിന്നും പിന്നിൽ നിന്നും വരുന്നവരെ അറി യിക്കാനുള്ള ഉപാധിയാണ് ഇൻഡിക്കേറ്ററുകൾ. നേരത്തെ ഹാൻഡ് സിഗ്നലുകൾ ഉപ യോഗിച്ചിരുന്നു എന്നാൽ ഇപ്പോൾ അതുപയോഗിക്കുന്നവരുടെ എണ്ണം കുറഞ്ഞുവരിക യാണ്.\nഇടം വലം നോക്കാതെ സ്വന്തം സൗകര്യത്തിന് വാഹനം തിരിക്കുന്നവർ ഉണ്ടാക്കുന്ന അപകടങ്ങളും കുറവല്ല. കൂടാതെ വാഹനം തിരിച്ചതിന് ശേഷം മാത്രം ഇൻഡിക്കേറ്റർ ഇടുന്നവരുമുണ്ട്. ഇനി ചില കൂട്ടരുണ്ട് ഇൻഡിക്കേറ്റർ ഇട്ടു മാത്രമേ വാഹനമോടിക്കൂ. നേരെയാണ് പോകുന്നതെങ്കിലും വെറുതെ ഇൻഡിക്കേറ്റർ ഇട്ടിരിക്കും.\nതിരിയുന്നതിന് തൊട്ടുമുമ്പല്ല ഇന്‍ഡികേറ്റര് ഇടേണ്ടത്. സാധാരണ റോഡില് ഏതെങ്കിലും വശത്തേക്ക് തിരിയുന്നതിന് ഏകദേശം 200 അടി മുമ്പ് ഇന്‍ഡിക്കേറ്റര് പ്രവര്‍ത്തിപ്പിക്കണം. ഹൈവേയിലാണെങ്കില് ഏകദേശം 900 അടി മുമ്പ് വേണം. തിരിഞ്ഞശേഷം ഇന്‍ഡിക്കേറ്റര് ഓഫ് ചെയ്തിട്ടുണ്ടെന്ന് ഉറപ്പാക്കണം.\nഹൈവേയില് ലൈന് മാറുമ്പോഴും ഏതെങ്കിലും വശത്തേക്ക് തിരിയുമ്പോഴും ശരിയായ ഇന്‍ഡിക്കേറ്റര് പ്രവര്‍ത്തിപ്പിക്കാന് പ്രത്യേകം ശ്രദ്ധിക്കുക. യു ടേണ് എടുക്കുമ്പോള് 30 മീറ്റര് മുമ്പെങ്കിലും ഇന്‍ഡിക്കേറ്റര് ഇടുക. ഇന്‍ഡിക്കേറ്റര് ഇട്ടതുകൊണ്ടുമാത്രം എവിടെ വച്ചും തിരിയാന് അവകാശമുണ്ടെന്ന് കരുതുന്നത് തെറ്റാണ്. എതിര് ദിശയില് നിന്ന് വാഹനം വരുന്നില്ലെന്ന് ഉറപ്പാക്കിയശേഷം മാത്രമേ ഏതെങ്കിലും വശത്തേക്ക് തിരിയാവൂ. റിയര് വ്യൂ മിററുകളിലൂടെ പിന്നിലെ ട്രാഫിക്കും ശ്രദ്ധിക്കണം.\nലൈൻ മാറി ഓവർടേക്ക് ചെയ്യുമ്പോഴും ഇൻഡിക്കേറ്റർ ഉപയോഗിക്കുക. കൂടാതെ റൗൺഡ് എബൗ‍ട്ടിലും ഇൻഡിക്കേറ്റർ ഉപയോഗിക്കണം. ഒരിക്കലും ബ്രൈറ്റ് ലൈറ്റ് പ്രവർത്തിപ്പിച്ചുകൊണ്ട് ഇൻഡിക്കേറ്റർ ഇടരുത് കാരണം എതിരെ വരുന്ന വാഹനങ്ങൾക്ക് ഇത് കാണാൻ സാധിക്കില്ല. മറ്റൊരു വാഹനത്തിന് ഓവര്‍ടേക്ക് ചെയ്യാനുള്ള അനുമതി നല്‍കുന്നതിനായി യാതൊരു കാരണവശാലും വലത്തേക്കുള്ള ഇൻഡിക്കേറ്റർ ഇടരുത്. ഹാന്‍ഡ് സിഗ്‌നല് കാണിക്കുക. അതു ബുദ്ധിമുട്ടാണെങ്കില് ഇടത് വശത്തേക്കുള്ള ഇന്‍ഡിക്കേറ്റര് ഇടുക. നിങ്ങള് സൈഡ് ചേര്‍ക്കുകയാണെന്ന് ധാരണയോടെ പിന്നിലുള്ള വാഹനം ഓവര്‍ടേക്ക് ചെയ്യും.\nവാഹനത്തിന്റെ നാല് ഇൻഡിക്കേറ്ററും കൂടി ഒരുമിച്ച് ഇട്ടാൽ നേരെ പോകാം എന്നല്ല. ഹസാഡ് സിഗ്നൽ അത്യാവശ്യ ഘട്ടങ്ങളിൽ മാത്രം ഉപയോഗിക്കാനുള്ളതാണ്.\nPrevious articleആശ്വാസ വാക്കുകളുമായി ഗണ്‍മാന് അജേഷ് മണിയുടെ വീട്ടില് മുഖ്യമന്ത്രി\nNext articleസൗജന്യ ആയുര്‍വ്വേദ മെഡിക്കല് മെഗാ ക്യാമ്പ്\nസമീപ ജില്ലകളിലേക്ക് പാസ് വേണ്ട, ദൂരജില്ലകളിലേക്ക് പാസ് നിർബന്ധം\nആനകൾ കാടിറങ്ങിയെത്തിയത് കണ്ട് നാട് വിറച്ചു